CELEX: 32017R0653
Language: el
Date: 2017-03-08 00:00:00
Title: Κατ' εξουσιοδότηση κανονισμός (ΕΕ) 2017/653 της Επιτροπής, της 8ης Μαρτίου 2017, για τη συμπλήρωση του κανονισμού (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου σχετικά με τα έγγραφα βασικών πληροφοριών που αφορούν συσκευασμένα επενδυτικά προϊόντα για ιδιώτες επενδυτές και επενδυτικά προϊόντα βασιζόμενα σε ασφάλιση (PRIIP) με τη θέσπιση ρυθμιστικών τεχνικών προτύπων όσον αφορά την παρουσίαση, το περιεχόμενο, την επανεξέταση και την αναθεώρηση των εγγράφων βασικών πληροφοριών και τις προϋποθέσεις για την εκπλήρωση της απαίτησης για την παροχή των εν λόγω εγγράφων (Κείμενο που παρουσιάζει ενδιαφέρον για τον ΕΟΧ )

12.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 100/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/653 ΤΗΣ ΕΠΙΤΡΟΠΉΣ
   της 8ης Μαρτίου 2017
   για τη συμπλήρωση του κανονισμού (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου σχετικά με τα έγγραφα βασικών πληροφοριών που αφορούν συσκευασμένα επενδυτικά προϊόντα για ιδιώτες επενδυτές και επενδυτικά προϊόντα βασιζόμενα σε ασφάλιση (PRIIP) με τη θέσπιση ρυθμιστικών τεχνικών προτύπων όσον αφορά την παρουσίαση, το περιεχόμενο, την επανεξέταση και την αναθεώρηση των εγγράφων βασικών πληροφοριών και τις προϋποθέσεις για την εκπλήρωση της απαίτησης για την παροχή των εν λόγω εγγράφων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1286/2014 του Ευρωπαϊκού Κοινοβουλίου και του Συμβουλίου, της 26ης Νοεμβρίου 2014, σχετικά με τα έγγραφα βασικών πληροφοριών που αφορούν συσκευασμένα επενδυτικά προϊόντα για ιδιώτες επενδυτές και επενδυτικά προϊόντα βασιζόμενα σε ασφάλιση (PRIIP) (1), ιδίως το άρθρο 8 παράγραφος 5, το άρθρο 10 παράγραφος 2 και το άρθρο 13 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1286/2014 εισάγει ένα νέο τυποποιημένο έγγραφο βασικών πληροφοριών για τη βελτίωση της κατανόησης από τον ιδιώτη επενδυτή των συσκευασμένων επενδυτικών προϊόντων για ιδιώτες επενδυτές και επενδυτικών προϊόντων βασιζόμενων σε ασφάλιση (PRIIP) και τη συγκρισιμότητα των εν λόγω προϊόντων.
            
         
               (2)
            
            
               Προκειμένου να παρέχονται στους ιδιώτες επενδυτές βασικές πληροφορίες που είναι εύκολο να αναγνωστούν, να γίνουν κατανοητές και να συγκριθούν, θα πρέπει να καθιερωθεί ένα κοινό υπόδειγμα για το έγγραφο βασικών πληροφοριών.
            
         
               (3)
            
            
               Η ταυτότητα και τα στοιχεία επικοινωνίας που αναφέρονται στο άρθρο 8 παράγραφος 3 στοιχείο α) του κανονισμού (ΕΕ) αριθ. 1286/2014 θα πρέπει περιλαμβάνουν τον διεθνή αριθμό αναγνώρισης τίτλων ή τον μοναδικό αναγνωριστικό κωδικό προϊόντος για το PRIIP, όταν είναι διαθέσιμος ο εν λόγω αναγνωριστικός κωδικός, προκειμένου να διευκολυνθεί ο ιδιώτης επενδυτής στην εύρεση πρόσθετων πληροφοριών σχετικά με το PRIIP.
            
         
               (4)
            
            
               Προκειμένου να διασφαλιστεί ότι οι ιδιώτες επενδυτές θα κατανοούν και θα συγκρίνουν τα οικονομικά και νομικά χαρακτηριστικά του PRIIP, καθώς και για να τους παρέχεται κατάλληλη επισκόπηση της επενδυτικής πολιτικής και της στρατηγικής του PRIIP, το έγγραφο βασικών πληροφοριών θα πρέπει να περιλαμβάνει τυποποιημένες πληροφορίες σχετικά με τον τύπο του PRIIP, τους επενδυτικούς στόχους του και τον τρόπο επίτευξής τους καθώς και τα βασικά χαρακτηριστικά ή πτυχές του προϊόντος, όπως η ασφαλιστική κάλυψη.
            
         
               (5)
            
            
               Οι πληροφορίες που παρέχονται στους ιδιώτες επενδυτές επιτρέπουν στους εν λόγω επενδυτές να κατανοούν και να συγκρίνουν τους κινδύνους που σχετίζονται με επενδύσεις σε PRIIP, ώστε να μπορούν να λαμβάνουν ενημερωμένες επενδυτικές αποφάσεις. Οι κίνδυνοι που σχετίζονται με ένα PRIIP μπορεί να ποικίλλουν. Οι σημαντικότεροι κίνδυνοι είναι ο κίνδυνος της αγοράς, ο πιστωτικός κίνδυνος και ο κίνδυνος ρευστότητας. Προκειμένου οι ιδιώτες επενδυτές να κατανοήσουν πλήρως αυτούς τους κινδύνους, πληροφορίες σχετικά με τους κινδύνους θα πρέπει να συγκεντρώνονται στο μέτρο του δυνατού και να παρουσιάζονται με αριθμητικά στοιχεία ως ενιαίος συνοπτικός δείκτης κινδύνου με επαρκείς αναλυτικές εξηγήσεις.
            
         
               (6)
            
            
               Κατά την εκτίμηση του πιστωτικού κινδύνου, οι παραγωγοί PRIIP θα πρέπει να λαμβάνουν υπόψη ορισμένους παράγοντες που μπορούν να μετριάσουν τον πιστωτικό κίνδυνο για έναν ιδιώτη επενδυτή. Συγκεκριμένα, κατά την εκτίμηση του κατά πόσον τα περιουσιακά στοιχεία ενός PRIIP ή κατάλληλων εξασφαλίσεων, ή τα περιουσιακά στοιχεία που υποστηρίζουν τις υποχρεώσεις πληρωμών PRIIP, είναι ανά πάσα στιγμή μέχρι τη λήξη ισοδύναμα με τις υποχρεώσεις πληρωμών του PRIIP στους επενδυτές του, η εν λόγω εκτίμηση θα πρέπει αντικατοπτρίζει το γεγονός ότι τα περιουσιακά στοιχεία που κατέχει μια ασφαλιστική επιχείρηση αντιστοιχούν ανά πάσα στιγμή με το τρέχον ποσό που θα έπρεπε να πληρώσει η ασφαλιστική επιχείρηση για να μεταφέρει τις υποχρεώσεις της όσον αφορά το PRIIP σε άλλη ασφαλιστική επιχείρηση.
            
         
               (7)
            
            
               Επί του παρόντος, οι αξιολογήσεις των εξωτερικών οργανισμών πιστοληπτικής αξιολόγησης (ΕΟΠΑ) παρέχουν ένα συνεπές προσεγγιστικό δεδομένο για τον πιστωτικό κίνδυνο σε διάφορους τομείς στην Ένωση. Ωστόσο, η εξάρτηση από τις αξιολογήσεις πιστοληπτικής ικανότητας πρέπει να μειώνεται, εφόσον αυτό είναι εφικτό. Ως εκ τούτου, είναι σημαντικό ο συνοπτικός δείκτης κινδύνου να είναι αντικειμενικά ακριβής και να διασφαλίζει τη συγκρισιμότητα μεταξύ διαφορετικών PRIIP καθώς και να παρακολουθείται δεόντως σε σχέση με τον κίνδυνο αγοράς και τον πιστωτικό κίνδυνο, ούτως ώστε να μπορούν να καθίστανται διαθέσιμα αποδεικτικά στοιχεία σχετικά με την αποτελεσματικότητα της μέτρησης των κινδύνων στην πράξη, για την αναθεώρηση του κανονισμού (ΕΕ) αριθ. 1286/2014 που προβλέπεται έως την 31η Δεκεμβρίου 2018. Η αναθεώρηση θα πρέπει να λάβει υπόψη τον βαθμό στον οποίο οι αξιολογήσεις ΕΟΠΑ στην πράξη αντανακλούν την πιστοληπτική ικανότητα του παραγωγού PRIIP και τον πιστωτικό κίνδυνο που αντιμετωπίζουν οι επενδυτές σε μεμονωμένα PRIIP.
            
         
               (8)
            
            
               Όταν υπάρχει κίνδυνος η ρευστότητα ενός PRIIP να διαφέρει υπό το πρίσμα των ευκαιριών πρόωρης αποχώρησης από το PRIIP ή εύρεσης αγοραστή σε δευτερογενή αγορά, θα πρέπει να προβλεφθεί ειδική προειδοποίηση. Η εν λόγω προειδοποίηση θα πρέπει να περιλαμβάνει επίσης τις συνθήκες υπό τις οποίες υπάρχει κίνδυνος οι πληρωμές από το PRIIP να είναι σημαντικά διαφορετικές από ό,τι αναμενόταν για τις πρόωρες αποχωρήσεις, μεταξύ άλλων μέσω της εφαρμογής κυρώσεων αποχώρησης.
            
         
               (9)
            
            
               Ενώ οι εκτιμήσεις για την απόδοση από ένα PRIIP είναι δύσκολο να παραχθούν και να γίνουν κατανοητές, οι πληροφορίες για τις εν λόγω εκτιμήσεις είναι πρωτεύοντος ενδιαφέροντος για τους ιδιώτες επενδυτές και θα πρέπει να περιλαμβάνονται στο έγγραφο βασικών πληροφοριών. Στους ιδιώτες επενδυτές θα πρέπει να παρέχονται σαφείς πληροφορίες για τις εκτιμήσεις για την απόδοση που να είναι συνεπείς με ρεαλιστικές παραδοχές σχετικά με τα πιθανά αποτελέσματα και με τις εκτιμήσεις του επιπέδου του κινδύνου της αγοράς των PRIIP, που παρουσιάζονται με τρόπο ώστε να αποσαφηνίζεται η αβεβαιότητα των πληροφοριών και το γεγονός ότι είναι δυνατά καλύτερα ή χειρότερα αποτελέσματα.
            
         
               (10)
            
            
               Προκειμένου οι ιδιώτες επενδυτές να είναι σε θέση να εκτιμούν τον κίνδυνο, το έγγραφο βασικών πληροφοριών θα πρέπει να παρέχει στους ιδιώτες επενδυτές πληροφορίες ως προς πιθανές συνέπειες όταν ένας παραγωγός PRIIP δεν είναι σε θέση να πληρώσει. Ο βαθμός προστασίας του ιδιώτη επενδυτή σε αυτές τις περιπτώσεις, βάσει συστημάτων εγγύησης επενδύσεων, ασφαλειών ή καταθέσεων θα πρέπει να ορίζεται σαφώς.
            
         
               (11)
            
            
               Πληροφορίες σχετικά με το κόστος είναι σημαντικές για τους ιδιώτες επενδυτές κατά τη σύγκριση διαφορετικών PRIIP, τα οποία μπορεί να έχουν διαφορετικές δομές κόστους, καθώς και κατά την εξέταση του τρόπου με τον οποίο η διάρθρωση κόστους ενός συγκεκριμένου PRIIP μπορεί να ισχύει γι' αυτά, γεγονός που εξαρτάται από το χρονικό διάστημα κατά το οποίο επενδύονται, ποιο ποσό επενδύουν και πόσο καλές επιδόσεις έχει το PRIIP. Για τον λόγο αυτό, το έγγραφο βασικών πληροφοριών θα πρέπει να περιέχει πληροφορίες που να επιτρέπουν στον ιδιώτη επενδυτή να συγκρίνει τα συνολικά επίπεδα ολικού κόστους μεταξύ των διαφόρων PRIIP όταν διακρατούνται για τις συνιστώμενες περιόδους διακράτησής τους και για μικρότερες περιόδους, και να κατανοεί με ποιον τρόπο αυτό το κόστος μπορεί να ποικίλλει και να εξελίσσεται με την πάροδο του χρόνου.
            
         
               (12)
            
            
               Έρευνες με δοκιμές καταναλωτών έχουν αποδείξει ότι οι ιδιώτες επενδυτές μπορούν να κατανοήσουν τα νομισματικά στοιχεία πιο εύκολα από ό,τι τα ποσοστά. Μικρές διαφορές στο κόστος που εκφράζονται σε ποσοστά μπορεί να συσχετίζονται με μεγάλες διαφορές στο κόστος που βαρύνει τον ιδιώτη επενδυτή όταν εκφράζεται σε χρήμα. Για τον λόγο αυτό, το έγγραφο βασικών πληροφοριών θα πρέπει επίσης να παρέχει το συνολικό κόστος για τις συνιστώμενες περιόδους διακράτησης και μικρότερα χρονικά διαστήματα, από νομισματική και ποσοστιαία άποψη.
            
         
               (13)
            
            
               Δεδομένου ότι ο αντίκτυπος των διαφόρων ειδών κόστους στις επιδόσεις μπορεί να ποικίλει, το έγγραφο βασικών πληροφοριών θα πρέπει επίσης να παρέχει μια ανάλυση των διαφόρων ειδών κόστους. Η ανάλυση του κόστους θα πρέπει να εκφράζεται σε τυποποιημένες τιμές και ως ποσοστό, ούτως ώστε τα ποσά για τα διαφορετικά PRIIP να μπορούν εύκολα να συγκριθούν.
            
         
               (14)
            
            
               Οι ιδιώτες επενδυτές μπορεί να αντιμετωπίσουν μεταβολή όσον αφορά την προσωπική τους κατάσταση, λόγω της ανάγκης απροσδόκητης αποεπένδυσης μακροπρόθεσμων επενδύσεων. Ενδέχεται επίσης να είναι αναγκαίες αποεπενδύσεις, λόγω των εξελίξεων στην αγορά. Δεδομένων των δυσκολιών πρόβλεψης από τους ιδιώτες επενδυτές του βαθμού ρευστότητας που ενδέχεται να χρειαστούν στα επενδυτικά χαρτοφυλάκιά τους συνολικά, οι πληροφορίες σχετικά με τις συνιστώμενες περιόδους διακράτησης και τις απαιτούμενες ελάχιστες περιόδους διακράτησης, καθώς και για τη δυνατότητα μερικής ή ολικής πρόωρης αποχώρησης, είναι ιδιαίτερα σημαντικές και θα πρέπει να περιλαμβάνονται στο έγγραφο βασικών πληροφοριών. Για τους ίδιους λόγους, θα πρέπει να αποσαφηνίζονται η διαθεσιμότητα και οι συνέπειες της εν λόγω πρόωρης αποεπένδυσης. Συγκεκριμένα, θα πρέπει να είναι σαφές κατά πόσον αυτές οι συνέπειες οφείλονται σε ρητές αμοιβές, κυρώσεις ή περιορισμούς των δικαιωμάτων αποεπένδυσης, ή στο γεγονός ότι η αξία του συγκεκριμένου PRIIP που πρόκειται να αποεπενδυθεί είναι ιδιαίτερα ευαίσθητη όσον αφορά τη χρονική στιγμή της αποεπένδυσης.
            
         
               (15)
            
            
               Δεδομένου ότι το έγγραφο βασικών πληροφοριών είναι επίσης πιθανό να χρησιμοποιείται ως σύνοψη των κύριων χαρακτηριστικών του PRIIP από ιδιώτες επενδυτές, θα πρέπει να περιέχει σαφείς πληροφορίες σχετικά με τον τρόπο με τον οποίο θα μπορούσε να κατατεθεί μια καταγγελία σχετικά με το προϊόν ή τη συμπεριφορά του παραγωγού PRIIP ή ενός προσώπου που παρέχει επενδυτικές συμβουλές σχετικά με το προϊόν ή το πωλεί.
            
         
               (16)
            
            
               Ορισμένοι ιδιώτες επενδυτές μπορεί να επιθυμούν να λάβουν περισσότερες πληροφορίες σχετικά με συγκεκριμένες πτυχές του PRIIP. Ως εκ τούτου, το έγγραφο βασικών πληροφοριών θα πρέπει να περιλαμβάνει μια σαφή και συγκεκριμένη παραπομπή στο σημείο όπου περιλαμβάνονται περαιτέρω ειδικές πληροφορίες, εφόσον οι εν λόγω πληροφορίες πρόκειται να συμπεριληφθούν στο έγγραφο βασικών πληροφοριών σύμφωνα με τον κανονισμό (ΕΕ) αριθ. 1286/2014. Όταν ο παραγωγός PRIIP υποχρεούται να γνωστοποιήσει ορισμένες άλλες πληροφορίες σύμφωνα με το εθνικό ή ενωσιακό δίκαιο, ο ιδιώτης επενδυτής ενημερώνεται για αυτό το γεγονός και για τον τρόπο απόκτησης των εν λόγω άλλων εγγράφων, ακόμη και αν παρέχονται μόνο κατόπιν αιτήσεως. Προκειμένου να διασφαλίζεται ότι το έγγραφο βασικών πληροφοριών είναι όσο το δυνατόν πιο συνοπτικό, μπορεί να παρέχονται σύνδεσμοι που παραπέμπουν στα εν λόγω άλλα έγγραφα μέσω ενός δικτυακού τόπου, εφόσον η ύπαρξή τους καθίσταται σαφής και είναι προσβάσιμα μέσω του εν λόγω δικτυακού τόπου.
            
         
               (17)
            
            
               Ένα έγγραφο βασικών πληροφοριών για ένα PRIIP που προσφέρει πολλές υποκείμενες επενδυτικές επιλογές δεν μπορεί να παρασχεθεί με την ίδια μορφή όπως ένα έγγραφο βασικών πληροφοριών για άλλο PRIIP, δεδομένου ότι κάθε υποκείμενη επενδυτική επιλογή θα έχει συγκεκριμένο προφίλ κινδύνου, επιδόσεων και κόστους, το οποίο εμποδίζει την παροχή όλων των απαραίτητων πληροφοριών σε ένα ενιαίο, περιεκτικό και αυτοτελές έγγραφο. Οι υποκείμενες επενδυτικές επιλογές μπορεί να είναι επενδύσεις σε PRIIP ή άλλες επενδύσεις παρόμοιας φύσης, ή τυποποιημένα χαρτοφυλάκια υποκείμενων επενδύσεων. Οι εν λόγω υποκείμενες επενδυτικές επιλογές μπορούν να ενέχουν διαφορετικούς κινδύνους, ανταμοιβές και κόστος. Ως εκ τούτου, ανάλογα με τη φύση και τον αριθμό των υποκείμενων επενδυτικών επιλογών, ο παραγωγός PRIIP θα πρέπει, αν το κρίνει σκόπιμο, να μπορεί να καταρτίζει χωριστά έγγραφα βασικών πληροφοριών για κάθε επιλογή. Τα εν λόγω έγγραφα βασικών πληροφοριών θα πρέπει επίσης να περιέχουν γενικές πληροφορίες για το PRIIP.
            
         
               (18)
            
            
               Όταν ο παραγωγός PRIIP θεωρήσει τα χωριστά έγγραφα βασικών πληροφοριών για κάθε επιλογή ακατάλληλα για τους ιδιώτες επενδυτές, οι συγκεκριμένες πληροφορίες σχετικά με τις υποκείμενες επενδυτικές επιλογές και οι γενικές πληροφορίες για το PRIIP θα πρέπει να παρέχονται ξεχωριστά. Για να αποφευχθεί η σύγχυση, οι γενικές πληροφορίες για το PRIIP που παρέχονται στο έγγραφο βασικών πληροφοριών θα πρέπει να αναφέρουν την κλίμακα των κινδύνων, των επιδόσεων και του κόστους που μπορεί να αναμένεται στις διάφορες υποκείμενες επενδυτικές επιλογές που προσφέρονται. Επιπροσθέτως, οι ειδικές πληροφορίες σχετικά με τις υποκείμενες επενδυτικές επιλογές θα πρέπει πάντοτε να αντικατοπτρίζουν τα χαρακτηριστικά του PRIIP μέσω του οποίου προσφέρονται οι υποκείμενες επενδυτικές επιλογές. Αυτές οι συγκεκριμένες πληροφορίες μπορούν να παρέχονται σε διάφορες μορφές, για παράδειγμα με τη μορφή ενιαίου εγγράφου που καθορίζει τις απαραίτητες πληροφορίες σχετικά με όλες τις διαφορετικές υποκείμενες επενδυτικές επιλογές, είτε μέσω χωριστών εγγράφων για κάθε υποκείμενη επενδυτική επιλογή. Για τα αμοιβαία κεφάλαια ΟΣΕΚΑ και μη-ΟΣΕΚΑ στα οποία εφαρμόζονται τα άρθρα 78 έως 81 της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου (2) όσον αφορά τον μορφότυπο και το περιεχόμενο του εγγράφου βασικών πληροφοριών για τους επενδυτές παρέχεται μεταβατική περίοδος απαλλαγής δυνάμει του κανονισμού (ΕΕ) αριθ. 1286/2014. Προκειμένου να εξασφαλιστεί για τα εν λόγω κεφάλαια ένα συνεπές μεταβατικό νομικό καθεστώς, θα πρέπει να επιτραπεί στους παραγωγούς PRIIP να συνεχίσουν να χρησιμοποιούν αυτά τα έγγραφα βασικών πληροφοριών για τα PRΙΙΡ που προσφέρουν τα εν λόγω είδη αμοιβαίων κεφαλαίων ως μοναδικές υποκείμενες επενδυτικές επιλογές, ή παράλληλα με άλλες υποκείμενες επενδυτικές επιλογές. Όταν οι παραγωγοί PRIIP επιλέγουν να χρησιμοποιούν εκείνα τα έγγραφα βασικών πληροφοριών σε περίπτωση που το PRIIP προσφέρει αυτά τα είδη κεφαλαίων παράλληλα με άλλες επενδυτικές επιλογές, το γενικό έγγραφο βασικών πληροφοριών θα πρέπει να παρουσιάζει ένα ενιαίο φάσμα κατηγοριών κινδύνου υπό τη μορφή της κλίμακας κινδύνου του PRIIP. Το φάσμα των κατηγοριών κινδύνου για όλες τις υποκείμενες επενδυτικές επιλογές που προσφέρονται εντός του δεδομένου PRIIP θα πρέπει να συνδυάζει σύνθετο δείκτη κινδύνου και απόδοσης δυνάμει του άρθρου 8 του κανονισμού (ΕΕ) αριθ. 583/2010 της Επιτροπής (3) για τα αμοιβαία κεφάλαια ΟΣΕΚΑ ή μη-ΟΣΕΚΑ και συνοπτικό δείκτη κινδύνου σύμφωνα με τον παρόντα κανονισμό για τις άλλες υποκείμενες επενδυτικές επιλογές. Όταν το PRIIP προσφέρει μόνο αμοιβαία κεφάλαια ΟΣΕΚΑ ή μη-ΟΣΕΚΑ ως επενδυτικές επιλογές, θα πρέπει να επιτρέπεται στον παραγωγό του PRΙΙΡ να χρησιμοποιεί την παρουσίαση και τη μεθοδολογία σύμφωνα με το άρθρο 10 του κανονισμού (ΕΕ) αριθ. 583/2010. Ανεξάρτητα από τη μορφή που θα επιλεγεί, οι συγκεκριμένες πληροφορίες θα πρέπει πάντοτε να είναι συνεπείς με τις πληροφορίες που περιλαμβάνονται στο έγγραφο βασικών πληροφοριών.
            
         
               (19)
            
            
               Οι παραγωγοί PRIIP πρέπει να καταρτίζουν έγγραφα βασικών πληροφοριών που να είναι ακριβή, δίκαια, σαφή και μη παραπλανητικά. Ένας ιδιώτης επενδυτής θα πρέπει να είναι σε θέση να βασίζεται στις πληροφορίες που περιλαμβάνονται στο έγγραφο όταν λαμβάνει μια επενδυτική απόφαση, ακόμη και κατά τους μήνες και τα έτη μετά την αρχική κατάρτιση του εγγράφου βασικών πληροφοριών, για εκείνα τα PRIIP που παραμένουν διαθέσιμα σε ιδιώτες επενδυτές. Ως εκ τούτου, θα πρέπει να θεσπιστούν πρότυπα για να εξασφαλιστεί η έγκαιρη και κατάλληλη επανεξέταση και αναθεώρηση των εγγράφων βασικών πληροφοριών, ούτως ώστε τα εν λόγω έγγραφα να παραμένουν ακριβή, δίκαια και σαφή.
            
         
               (20)
            
            
               Τα δεδομένα που χρησιμοποιούνται για την κατάρτιση των πληροφοριών που περιλαμβάνονται στο έγγραφο βασικών πληροφοριών, όπως τα δεδομένα σχετικά με το κόστος, τους κινδύνους και τα σενάρια επιδόσεων, ενδέχεται να μεταβληθούν με την πάροδο του χρόνου. Τα μεταβαλλόμενα δεδομένα μπορεί να οδηγήσουν σε αλλαγές στις πληροφορίες που πρέπει να συμπεριληφθούν, όπως μεταβολή των δεικτών κινδύνου ή κόστους. Για τον λόγο αυτό, οι παραγωγοί PRIIP θα πρέπει να καθιερώσουν περιοδικές διαδικασίες για την αναθεώρηση των πληροφοριών που περιλαμβάνονται στο έγγραφο βασικών πληροφοριών. Οι εν λόγω διαδικασίες θα πρέπει να περιλαμβάνουν εκτίμηση του κατά πόσον οι μεταβολές των δεδομένων θα απαιτούσαν αναθεώρηση και επανέκδοση του εγγράφου. Η προσέγγιση από παραγωγούς PRIIP θα πρέπει αντανακλά τον βαθμό στον οποίο οι πληροφορίες που πρέπει να περιλαμβάνονται στις μεταβολές του εγγράφου βασικών πληροφοριών, για παράδειγμα για διαπραγματεύσιμο παράγωγο, όπως τυποποιημένο συμβόλαιο μελλοντικής εκπλήρωσης, δικαίωμα αγοράς ή πώλησης, δεν θα πρέπει υπάρχει η ανάγκη να επικαιροποιείται συνεχώς το έγγραφο βασικών πληροφοριών εφόσον οι πληροφορίες που απαιτούνται για αυτά τα μέσα σχετικά με τους κινδύνους, τα οφέλη και το κόστος τους δεν θα παρουσίαζαν διακυμάνσεις. Οι περιοδικές αναθεωρήσεις ενδέχεται να μην είναι επαρκείς στις περιπτώσεις όπου ο παραγωγός PRIIP αντιληφθεί ή θα έπρεπε να αντιληφθεί μεταβολές εκτός της διαδικασίας περιοδικής επανεξέτασης, οι οποίες ενδέχεται να επηρεάσουν σημαντικά τις πληροφορίες που περιλαμβάνονται στο έγγραφο βασικών πληροφοριών, όπως μεταβολές σε μια προηγουμένως γνωστοποιηθείσα επενδυτική πολιτική ή στρατηγική PRIIP που θα ήταν σημαντικές για τους ιδιώτες επενδυτές, ή σημαντικές μεταβολές στη διάρθρωση κόστους ή στο προφίλ κινδύνου. Για τον λόγο αυτό, οι παραγωγοί PRIIP θα πρέπει επίσης να καθιερώσουν διαδικασίες για τον προσδιορισμό των περιπτώσεων όπου οι πληροφορίες που περιλαμβάνονται στο έγγραφο βασικών πληροφοριών θα πρέπει να επανεξετάζονται και να αναθεωρούνται σε βάση ad hoc.
            
         
               (21)
            
            
               Σε περίπτωση που μια περιοδική ή ad hoc επανεξέταση ενός εγγράφου βασικών πληροφοριών εντοπίσει μεταβολές στις πληροφορίες που απαιτείται να περιλαμβάνονται στο έγγραφο ή καταλήξει στο συμπέρασμα ότι οι πληροφορίες που περιλαμβάνονται στο έγγραφο βασικών πληροφοριών δεν είναι πλέον ακριβείς, δίκαιες, σαφείς και μη παραπλανητικές, θα πρέπει να απαιτηθεί από τον παραγωγό PRIIP να αναθεωρήσει το έγγραφο βασικών πληροφοριών για να λάβει υπόψη τις εν λόγω μεταβληθείσες πληροφορίες.
            
         
               (22)
            
            
               Δεδομένου ότι οι μεταβολές ενδέχεται να είναι σημαντικές για τους ιδιώτες επενδυτές και τη μελλοντική κατανομή των επενδυτικών περιουσιακών τους στοιχείων, οι ιδιώτες επενδυτές θα πρέπει είναι σε θέση να εντοπίζουν εύκολα το νέο έγγραφο βασικών πληροφοριών, το οποίο, ως εκ τούτου, θα πρέπει να είναι δημοσιευμένο και σαφώς αναγνωρίσιμο, στον δικτυακό τόπο του παραγωγού PRIIP. Όταν είναι δυνατόν, ο παραγωγός PRIIP θα πρέπει ενημερώνει τους ιδιώτες επενδυτές πότε αναθεωρήθηκαν τα βασικά έγγραφα των επενδυτών, για παράδειγμα μέσω καταλόγων παραληπτών ή ειδοποιήσεων μέσω ηλεκτρονικού ταχυδρομείου.
            
         
               (23)
            
            
               Προκειμένου να διασφαλιστεί ότι ο χρόνος της παράδοσης των εγγράφων βασικών πληροφοριών προσεγγίζεται με συνέπεια σε ολόκληρη την Ένωση, οι παραγωγοί PRIIP υποχρεούνται να παρέχουν το έγγραφο βασικών πληροφοριών εγκαίρως πριν οι εν λόγω ιδιώτες επενδυτές δεσμευθούν από οποιαδήποτε σύμβαση ή προσφορά σε σχέση με το εν λόγω PRIIP.
            
         
               (24)
            
            
               Το έγγραφο βασικών πληροφοριών θα πρέπει να διατίθεται σε ιδιώτες επενδυτές αρκετά πριν από τις επενδυτικές αποφάσεις τους, ούτως ώστε να είναι σε θέση να κατανοούν και να λαμβάνουν υπόψη τις σχετικές πληροφορίες PRIIP κατά τη λήψη της εν λόγω αποφάσεως. Δεδομένου ότι η επενδυτική απόφαση λαμβάνεται πριν από την έναρξη οποιασδήποτε υποχρεωτικής περιόδου αναμονής, το έγγραφο βασικών πληροφοριών θα πρέπει να παρέχεται πριν από μια τέτοια περίοδο αναμονής.
            
         
               (25)
            
            
               Ενώ σε όλες τις περιπτώσεις, οι ιδιώτες επενδυτές θα πρέπει να λαμβάνουν το έγγραφο βασικών πληροφοριών σε εύθετο χρόνο πριν δεσμευθούν από οποιαδήποτε σύμβαση ή προσφορά σχετίζεται με το PRIIP, το τι θα μπορούσε να θεωρηθεί επαρκής χρόνος για έναν ιδιώτη επενδυτή ώστε να κατανοήσει και να λάβει υπόψη τις πληροφορίες μπορεί να ποικίλλει, δεδομένου ότι διαφορετικοί ιδιώτες επενδυτές έχουν διαφορετικές ανάγκες, εμπειρία και γνώση. Ως εκ τούτου, το πρόσωπο που παρέχει επενδυτικές συμβουλές σχετικά με ένα PRIIP ή το πωλεί, θα πρέπει να λαμβάνει υπόψη αυτούς τους παράγοντες σε σχέση με μεμονωμένους ιδιώτες επενδυτές κατά τον καθορισμό του χρόνου που θα χρειαστούν οι εν λόγω ιδιώτες επενδυτές για να εξετάσουν το περιεχόμενο του εγγράφου βασικών πληροφοριών.
            
         
               (26)
            
            
               Προκειμένου να λάβει τεκμηριωμένη επενδυτική απόφαση, ένας ιδιώτης επενδυτής ενδέχεται να χρειαστεί επιπλέον χρόνο για να εξετάσει το έγγραφο βασικών πληροφοριών ενός πολύπλοκου PRIIP ή ενός PRIIP που είναι άγνωστο στον εν λόγω επενδυτή. Κατά συνέπεια, οι εν λόγω παράγοντες θα πρέπει να λαμβάνονται υπόψη κατά την εξέταση του τι ισοδυναμεί με την έγκαιρη παροχή του εγγράφου βασικών πληροφοριών.
            
         
               (27)
            
            
               Ο επείγων χαρακτήρας του θέματος, για παράδειγμα όταν είναι σημαντικό ένας ιδιώτης επενδυτής να αγοράσει ένα PRIIP σε μια δεδομένη τιμή και η τιμή είναι ευαίσθητη όσον αφορά τη χρονική στιγμή της συναλλαγής, πρέπει επίσης να λαμβάνεται υπόψη κατά τον προσδιορισμό της έκτασης του κριτηρίου που αφορά την έγκαιρη παροχή.
            
         
               (28)
            
            
               Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι αναγκαίο οι διατάξεις του παρόντος κανονισμού και εκείνες που προβλέπονται στον κανονισμό (ΕΕ) αριθ. 1286/2014 να εφαρμόζονται από την ίδια ημερομηνία.
            
         
               (29)
            
            
               Ο παρών κανονισμός βασίζεται στα σχέδια ρυθμιστικών τεχνικών προτύπων που υποβλήθηκαν στην Επιτροπή από την Ευρωπαϊκή Αρχή Τραπεζών, την Ευρωπαϊκή Αρχή Ασφαλίσεων και Επαγγελματικών Συντάξεων και την Ευρωπαϊκή Αρχή Κινητών Αξιών και Αγορών («Ευρωπαϊκές Εποπτικές Αρχές»).
            
         
               (30)
            
            
               Οι Ευρωπαϊκές Εποπτικές Αρχές διεξήγαγαν ανοικτές δημόσιες διαβουλεύσεις όσον αφορά τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, προέβησαν σε ανάλυση του δυνητικού κόστους/οφέλους και ζήτησαν τη γνώμη της ομάδας συμφεροντούχων του τραπεζικού τομέα που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (4), της ομάδας συμφεροντούχων ασφαλίσεων και αντασφαλίσεων που συστάθηκε σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (5) και της ομάδας συμφεροντούχων κινητών αξιών και αγορών που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (6),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I
   
      ΠΕΡΙΕΧΟΜΕΝΟ ΚΑΙ ΠΑΡΟΥΣΙΑΣΗ ΤΟΥ ΕΓΓΡΑΦΟΥ ΒΑΣΙΚΩΝ ΠΛΗΡΟΦΟΡΙΩΝ
   
   Άρθρο 1
   Τμήμα γενικών πληροφοριών
   Το τμήμα στο έγγραφο βασικών πληροφοριών που σχετίζεται με την ταυτότητα του παραγωγού PRIIP και την αρμόδια αρχή του περιλαμβάνει όλες τις παρακάτω πληροφορίες:
   
               α)
            
            
               το όνομα του PRIIP που έχει αποδοθεί από τον παραγωγό PRIIP και, εφόσον υπάρχει, τον διεθνή αριθμό αναγνώρισης τίτλων ή τον μοναδικό αναγνωριστικό κωδικό προϊόντος του PRIIP·
            
         
               β)
            
            
               τη νομική επωνυμία του παραγωγού PRIIP·
            
         
               γ)
            
            
               τη συγκεκριμένη διεύθυνση δικτυακού τόπου του παραγωγού PRIIP που παρέχει στους ιδιώτες επενδυτές πληροφορίες για τον τρόπο επικοινωνίας με τον παραγωγό PRIIP, καθώς και έναν αριθμό τηλεφώνου·
            
         
               δ)
            
            
               το όνομα της αρμόδιας αρχής που είναι υπεύθυνη για την εποπτεία του παραγωγού PRIIP σε σχέση με το έγγραφο βασικών πληροφοριών·
            
         
               ε)
            
            
               την ημερομηνία παραγωγής ή, εφόσον το έγγραφο βασικών πληροφοριών αναθεωρήθηκε στη συνέχεια, την ημερομηνία της τελευταίας αναθεώρησης του εγγράφου βασικών πληροφοριών.
            
         Οι πληροφορίες στο τμήμα που αναφέρεται στο πρώτο εδάφιο περιλαμβάνουν επίσης, προειδοποίηση σχετικά με την κατανόηση η οποία αναφέρεται στο άρθρο 8 παράγραφος 3 στοιχείο β) του κανονισμού (ΕΕ) αριθ. 1286/2014 όταν το PRIIP πληροί μία από τις ακόλουθες προϋποθέσεις:
   
               α)
            
            
               είναι επενδυτικό προϊόν το οποίο δεν πληροί τις απαιτήσεις που καθορίζονται στο άρθρο 30 παράγραφος 3 στοιχείο α) της οδηγίας (ΕΕ) 2016/97 του Ευρωπαϊκού Κοινοβουλίου και του Συμβουλίου (7)·
            
         
               β)
            
            
               είναι PRΙΙΡ που δεν πληροί τις απαιτήσεις που αναφέρονται στα σημεία i) έως vi) του άρθρου 25 παράγραφος 4 στοιχείο α) της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου. (8)
               
            
         Άρθρο 2
   Τμήμα «Τι είναι αυτό το προϊόν;»
   1.   Οι πληροφορίες σχετικά με τον τύπο του PRIIP στο τμήμα με τίτλο «Τι είναι αυτό το προϊόν;» του εγγράφου βασικών πληροφοριών περιγράφουν τη νομική μορφή του.
   2.   Οι πληροφορίες που αναφέρουν τους στόχους του PRIIP και τα μέσα για την επίτευξη των εν λόγω στόχων στο τμήμα με τίτλο «Τι είναι αυτό το προϊόν;» του εγγράφου βασικών πληροφοριών συνοψίζονται με σύντομο, σαφή και κατανοητό τρόπο. Οι εν λόγω πληροφορίες προσδιορίζουν τους κύριους παράγοντες από τους οποίους εξαρτάται η απόδοση, τα υποκείμενα επενδυτικά περιουσιακά στοιχεία ή τις τιμές αναφοράς, και τον τρόπο με τον οποίο προσδιορίζεται η απόδοση, καθώς και τη σχέση μεταξύ της απόδοσης του PRIIP και της απόδοσης των υποκείμενων επενδυτικών περιουσιακών στοιχείων ή τιμών αναφοράς. Οι εν λόγω πληροφορίες αντικατοπτρίζουν τη σχέση μεταξύ της συνιστώμενης περιόδου διακράτησης και του προφίλ κινδύνου και ανταμοιβών του PRIIP.
   Όταν ο αριθμός των περιουσιακών στοιχείων ή των τιμών αναφοράς που αναφέρονται στο πρώτο εδάφιο είναι τέτοια ώστε ειδικές παραπομπές σε όλα να μην είναι δυνατόν να παρασχεθούν σε ένα έγγραφο βασικών πληροφοριών, προσδιορίζονται μόνο τα τμήματα της αγοράς ή τα είδη μέσων σε σχέση με τα υποκείμενα επενδυτικά περιουσιακά στοιχεία ή τιμές αναφοράς.
   3.   Η περιγραφή του τύπου του ιδιώτη επενδυτή στον οποίο απευθύνεται το PRIIP στο τμήμα με τίτλο «Τι είναι αυτό το προϊόν;» του εγγράφου βασικών πληροφοριών περιλαμβάνει πληροφορίες σχετικά με τους ιδιώτες επενδυτές-στόχους που προσδιορίζονται από τον παραγωγό PRIIP, ειδικότερα, ανάλογα με τις ανάγκες, τα χαρακτηριστικά και τους στόχους του τύπου του πελάτη με τον οποίο είναι συμβατό το PRIIP. Αυτός ο προσδιορισμός βασίζεται στην ικανότητα των ιδιωτών επενδυτών να καλύψουν τυχόν επενδυτική ζημία και τις προτιμήσεις τους ως προς τον επενδυτικό ορίζοντά τους, τις θεωρητικές τους γνώσεις και την εμπειρία του παρελθόντος με τα PRIIP, τις χρηματοπιστωτικές αγορές, καθώς και τις ανάγκες, τα χαρακτηριστικά και τους στόχους των εν δυνάμει τελικών πελατών.
   4.   Τα λεπτομερή στοιχεία των ασφαλιστικών παροχών στο τμήμα με τίτλο «Τι είναι αυτό το προϊόν;» του εγγράφου βασικών πληροφοριών περιλαμβάνουν, σε γενική σύνοψη, συγκεκριμένα, τα βασικά χαρακτηριστικά της ασφαλιστικής σύμβασης, έναν ορισμό κάθε παροχής που περιλαμβάνεται, με επεξηγηματική δήλωση που αναφέρει ότι η αξία των εν λόγω παροχών εμφανίζεται στο τμήμα με τίτλο «Ποιοι είναι οι κίνδυνοι και τι μπορώ να κερδίσω;» και πληροφορίες που αντικατοπτρίζουν τα τυπικά βιομετρικά χαρακτηριστικά των ιδιωτών επενδυτών-στόχων, όπου εμφανίζονται το συνολικό ασφάλιστρο, το ασφάλιστρο βιομετρικών κινδύνων που αποτελεί μέρος των εν λόγω συνολικών ασφαλίστρων και είτε ο αντίκτυπος του ασφαλίστρου βιομετρικών κινδύνων για την απόδοση κατά τη λήξη της συνιστώμενης περιόδου διακράτησης είτε ο αντίκτυπος του στοιχείου του κόστους του ασφαλίστρου βιομετρικών κινδύνων που λαμβάνονται υπόψη στο τρέχον κόστος του πίνακα «Κόστος με την πάροδο του χρόνου» που υπολογίζεται σύμφωνα με το παράρτημα VII. Όταν τα ασφάλιστρα καταβάλλονται με τη μορφή ενιαίου κατ' αποκοπήν ποσού, οι πληροφορίες περιλαμβάνουν το ποσό που επενδύθηκε. Σε περίπτωση που το ασφάλιστρο καταβάλλεται περιοδικά, οι πληροφορίες περιλαμβάνουν τον αριθμό των περιοδικών πληρωμών, μια εκτίμηση των μέσων ασφαλίστρων βιομετρικών κινδύνων ως ποσοστό του ετήσιου ασφαλίστρου και μια εκτίμηση του μέσου ποσού που επενδύεται.
   Τα στοιχεία που αναφέρονται στο πρώτο εδάφιο περιλαμβάνουν επίσης εξήγηση του αντίκτυπου των πληρωμών ασφαλίστρων, ισοδύναμη με την εκτιμώμενη αξία των ασφαλιστικών παροχών, για την απόδοση των επενδύσεων για τους ιδιώτες επενδυτές.
   5.   Οι πληροφορίες σχετικά με τη διάρκεια του PRIIP στο τμήμα με τίτλο «Τι είναι αυτό το προϊόν;» του εγγράφου βασικών πληροφοριών περιλαμβάνουν όλα τα παρακάτω:
   
               α)
            
            
               την ημερομηνία λήξης του PRIIP ή την ένδειξη ότι δεν υπάρχει ημερομηνία λήξης·
            
         
               β)
            
            
               ένδειξη του κατά πόσον ο παραγωγός PRIIP δικαιούται να καταγγείλει μονομερώς το PRIIP·
            
         
               γ)
            
            
               περιγραφή των περιστάσεων υπό τις οποίες μπορεί να καταγγελθεί αυτόματα το PRIIP και οι ημερομηνίες καταγγελίας, εάν είναι γνωστές.
            
         Άρθρο 3
   Τμήμα «Ποιοι είναι οι κίνδυνοι και τι μπορώ να κερδίσω;»
   1.   Στο τμήμα με τίτλο «Ποιοι είναι οι κίνδυνοι και τι μπορώ να κερδίσω;» του εγγράφου βασικών πληροφοριών, οι παραγωγοί PRIIP εφαρμόζουν τη μεθοδολογία για την παρουσίαση του κινδύνου, όπως ορίζεται στο παράρτημα II, περιλαμβάνουν τις τεχνικές πτυχές για την παρουσίαση του συνοπτικού δείκτη κινδύνου, όπως ορίζεται στο παράρτημα III και συμμορφώνονται με την τεχνική καθοδήγηση, τους μορφότυπους και τη μεθοδολογία για την παρουσίαση των σεναρίων επιδόσεων, όπως ορίζεται στα παραρτήματα IV και V.
   2.   Στο τμήμα με τίτλο «Ποιοι είναι οι κίνδυνοι και τι μπορώ να κερδίσω;» του εγγράφου βασικών πληροφοριών, οι παραγωγοί PRIIP περιλαμβάνουν τα ακόλουθα:
   
               α)
            
            
               το επίπεδο κινδύνου του PRIIP με τη μορφή μιας κατηγορίας κινδύνου με τη χρήση ενός συνοπτικού δείκτη κινδύνου με αριθμητική κλίμακα από το 1 έως το 7·
            
         
               β)
            
            
               ρητή αναφορά σε οποιαδήποτε μη ρευστοποιήσιμα PRIIP ή PRIIP με σημαντικό κίνδυνο ρευστότητας, όπως ορίζεται στο μέρος 4 του παραρτήματος II, με τη μορφή προειδοποίησης προς τον σκοπό αυτό στην παρουσίαση του συνοπτικού δείκτη κινδύνου·
            
         
               γ)
            
            
               μια περιγραφή κάτω από τον συνοπτικό δείκτη κινδύνου που εξηγεί ότι αν ένα PRIIP εκφράζεται σε νόμισμα διαφορετικό από το επίσημο νόμισμα του κράτους μέλους στο οποίο διατίθεται στην αγορά το PRIIP, η απόδοση, όταν εκφράζεται στο επίσημο νόμισμα του κράτους μέλους στο οποίο διατίθεται στην αγορά το PRIIP, ενδέχεται να μεταβληθεί ανάλογα με τις διακυμάνσεις των συναλλαγματικών ισοτιμιών·
            
         
               δ)
            
            
               μια σύντομη περιγραφή του προφίλ κινδύνου και ανταμοιβής του PRIIP και μια προειδοποίηση σύμφωνα με την οποία ο κίνδυνος του PRIIP ενδέχεται να είναι σημαντικά υψηλότερος από εκείνον που εκπροσωπείται στον συνοπτικό δείκτη κινδύνου όταν το PRIIP δεν κατέχεται έως τη ληκτότητα ή για τη συνιστώμενη περίοδο διακράτησης, όταν ενδείκνυται·
            
         
               ε)
            
            
               για τα PRIIP με συμβατικά συμφωνημένες κυρώσεις πρόωρης αποχώρησης ή παρατεταμένες περιόδους ανακοίνωσης αποεπένδυσης, μια αναφορά στις σχετικές υποκείμενες συνθήκες στο τμήμα «Πόσο χρονικό διάστημα πρέπει να το έχω στην κατοχή μου και μπορώ να κάνω ανάληψη χρημάτων πριν από τη λήξη του;»
            
         
               στ)
            
            
               μια ένδειξη για την πιθανή μέγιστη ζημία και πληροφορίες ότι η επένδυση ενδέχεται να χαθεί αν δεν προστατευθεί ή εφόσον ο παραγωγός PRIIP δεν είναι σε θέση να πληρώσει, ή ότι ενδέχεται να απαιτηθούν οι απαραίτητες πρόσθετες επενδυτικές πληρωμές προς την αρχική επένδυση και ότι η συνολική ζημία ενδέχεται να υπερβεί σημαντικά τη συνολική αρχική επένδυση.
            
         3.   Οι παραγωγοί PRIIP περιλαμβάνουν τέσσερα κατάλληλα σενάρια επιδόσεων, όπως ορίζεται στο παράρτημα V στο τμήμα με τίτλο «Ποιοι είναι οι κίνδυνοι και τι μπορώ να κερδίσω;» του εγγράφου βασικών πληροφοριών. Αυτά τα τέσσερα σενάρια επιδόσεων αντιπροσωπεύουν ένα σενάριο ακραίων καταστάσεων, ένα δυσμενές σενάριο, ένα μετριοπαθές σενάριο και ένα ευνοϊκό σενάριο.
   4.   Για τα επενδυτικά προϊόντα βασιζόμενα σε ασφάλιση, ένα πρόσθετο σενάριο επιδόσεων περιλαμβάνεται στο τμήμα με τίτλο «Ποιοι είναι οι κίνδυνοι και τι μπορώ να κερδίσω;» του εγγράφου βασικών πληροφοριών που αντικατοπτρίζει την ασφαλιστική παροχή την οποία λαμβάνει ο δικαιούχος, όταν παρουσιαστεί ένα συμβάν που καλύπτεται από την ασφάλιση.
   5.   Για τα PRIIP που είναι συμβόλαια μελλοντικής εκπλήρωσης, δικαιώματα προαίρεσης αγοράς και δικαιώματα πώλησης που τελούν υπό διαπραγμάτευση σε ρυθμιζόμενη αγορά ή σε αγορά τρίτης χώρας που θεωρείται ισοδύναμη με ρυθμιζόμενη αγορά, σύμφωνα με το άρθρο 28 του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (9), τα σενάρια επιδόσεων συμπεριλαμβάνονται με τη μορφή γραφημάτων δομής αποπληρωμής, όπως ορίζεται στο παράρτημα V στο τμήμα με τίτλο «Ποιοι είναι οι κίνδυνοι και τι μπορώ να κερδίσω;» του εγγράφου βασικών πληροφοριών.
   Άρθρο 4
   Τμήμα «Τι συμβαίνει αν [όνομα του παραγωγού PRΙΙΡ] δεν είναι σε θέση να πληρώσει;»
   Οι παραγωγοί PRIIP συμπεριλαμβάνουν τα ακόλουθα στο τμήμα με τίτλο «Τι συμβαίνει αν [όνομα του παραγωγού PRΙΙΡ] δεν είναι σε θέση να πληρώσει;» του εγγράφου βασικών πληροφοριών:
   
               α)
            
            
               μια ένδειξη για το κατά πόσον ο ιδιώτης επενδυτής μπορεί να αντιμετωπίσει οικονομική ζημία λόγω της αθέτησης υποχρεώσεων του παραγωγού PRIIP ή της αθέτησης υποχρεώσεων φορέα διαφορετικού από τον παραγωγό PRIIP, και την ταυτότητα του εν λόγω φορέα·
            
         
               β)
            
            
               διευκρίνιση κατά πόσον η ζημία που αναφέρεται στο σημείο α) καλύπτεται από ένα σύστημα αποζημίωσης των επενδυτών ή εγγύησης, και κατά πόσον υπάρχουν τυχόν περιορισμοί ή προϋποθέσεις για την εν λόγω κάλυψη.
            
         Άρθρο 5
   Τμήμα «Ποιο είναι το κόστος;»
   1.   Οι παραγωγοί PRIIP εφαρμόζουν τα ακόλουθα στο τμήμα με τίτλο «Ποιο είναι το κόστος;» του εγγράφου βασικών πληροφοριών:
   
               α)
            
            
               τη μεθοδολογία για τον υπολογισμό του κόστους που ορίζεται στο παράρτημα VI·
            
         
               β)
            
            
               τους πίνακες«Κόστος με την πάροδο του χρόνου» και «Σύνθεση του κόστους» με πληροφορίες σχετικά με το κόστος, όπως ορίζεται στο παράρτημα VII, σύμφωνα με την εκεί σχετική τεχνική καθοδήγηση.
            
         2.   Στον πίνακα «Δαπάνες με την πάροδο του χρόνου», στο τμήμα με τίτλο «Ποιο είναι το κόστος;» του εγγράφου βασικών πληροφοριών, οι παραγωγοί PRIIP προσδιορίζουν τον συνοπτικό δείκτη κόστους του συνολικού κόστους του PRIIP ως έναν ενιαίο αριθμό εκφραζόμενο σε χρήμα και σε ποσοστό για τις διαφορετικές χρονικές περιόδους που ορίζονται στο παράρτημα VI.
   3.   Στον πίνακα «Σύνθεση του κόστους» στο τμήμα με τίτλο «Ποιο είναι το κόστος;» του εγγράφου βασικών πληροφοριών, οι παραγωγοί PRIIP διευκρινίζουν τα ακόλουθα:
   
               α)
            
            
               τυχόν εφάπαξ κόστος, ως κόστος εισόδου και αποχώρησης, εκφραζόμενο σε ποσοστό·
            
         
               β)
            
            
               τυχόν επαναλαμβανόμενο κόστος, όπως κόστος συναλλαγών χαρτοφυλακίου ανά έτος και άλλο επαναλαμβανόμενο κόστος ανά έτος, εκφραζόμενο σε ποσοστό·
            
         
               γ)
            
            
               τυχόν δευτερεύον κόστος, όπως αμοιβές επιδόσεων ή συμμετοχές στα κέρδη, εκφραζόμενο σε ποσοστό.
            
         4.   Οι παραγωγοί PRIIP εισάγουν μια περιγραφή καθενός από τα διαφορετικά είδη κόστους που συμπεριλαμβάνονται στον πίνακα «Σύνθεση του κόστους» στο τμήμα με τίτλο «Ποιο είναι το κόστος;» του εγγράφου βασικών πληροφοριών, προσδιορίζοντας σε ποιες περιπτώσεις και πώς το εν λόγω κόστος μπορεί να διαφέρει από το πραγματικό κόστος που μπορεί να βαρύνει τον ιδιώτη επενδυτή ή μπορεί να εξαρτάται από τον ιδιώτη επενδυτή που επιλέγει να ασκήσει ή να μην ασκήσει ορισμένες επιλογές.
   Άρθρο 6
   Τμήμα «Για πόσο χρονικό διάστημα πρέπει να το έχω στην κατοχή μου και μπορώ να κάνω ανάληψη χρημάτων πριν από τη λήξη του;»
   Οι παραγωγοί PRIIP περιλαμβάνουν τα ακόλουθα στο τμήμα με τίτλο «Για πόσο χρονικό διάστημα πρέπει να το έχω στην κατοχή μου και μπορώ να κάνω ανάληψη χρημάτων πριν από τη λήξη του;» του εγγράφου βασικών πληροφοριών:
   
               α)
            
            
               μια σύντομη περιγραφή των λόγων για την επιλογή της συνιστώμενης, ή της ελάχιστης απαιτούμενης, περιόδου διακράτησης·
            
         
               β)
            
            
               μια περιγραφή των χαρακτηριστικών της διαδικασίας αποεπένδυσης και του χρόνου κατά τον οποίο είναι δυνατή η αποεπένδυση, συμπεριλαμβανομένης μιας ένδειξης του αντίκτυπου της πρόωρης αξιοποίησης του κινδύνου ή του προφίλ επιδόσεων του PRIIP, ή της εφαρμογής των εγγυήσεων κεφαλαίου·
            
         
               γ)
            
            
               πληροφορίες σχετικά με τυχόν αμοιβές και κυρώσεις που επιβάλλονται για αποεπενδύσεις πριν από τη λήξη ή οποιαδήποτε άλλη καθορισμένη ημερομηνία, εκτός από τη συνιστώμενη περίοδο διακράτησης, συμπεριλαμβανομένης μιας παραπομπής στις πληροφορίες σχετικά με το κόστος που πρέπει να συμπεριληφθεί στο έγγραφο βασικών πληροφοριών σύμφωνα με το άρθρο 5 και μιας αποσαφήνισης του αντικτύπου των εν λόγω αμοιβών και κυρώσεων για τις διάφορες περιόδους διακράτησης.
            
         Άρθρο 7
   Τμήμα «Πώς μπορώ να υποβάλω καταγγελία;»
   Οι παραγωγοί PRIIP παρέχουν τις ακόλουθες πληροφορίες στο τμήμα με τίτλο «Πώς μπορώ να υποβάλω καταγγελία;» του εγγράφου βασικών πληροφοριών, σε συνοπτική μορφή:
   
               α)
            
            
               στάδια που πρέπει να ακολουθηθούν για την υποβολή καταγγελίας σχετικά με το προϊόν ή τη συμπεριφορά του παραγωγού PRIIP ή του προσώπου που παρέχει επενδυτικές συμβουλές σχετικά με το προϊόν ή το πωλεί·
            
         
               β)
            
            
               σύνδεσμο προς τον σχετικό δικτυακό τόπο για τις εν λόγω καταγγελίες·
            
         
               γ)
            
            
               επικαιροποιημένη ταχυδρομική διεύθυνση και διεύθυνση ηλεκτρονικού ταχυδρομείου στις οποίες μπορούν να υποβάλλονται οι εν λόγω καταγγελίες.
            
         Άρθρο 8
   Τμήμα «Άλλες συναφείς πληροφορίες»
   1.   Οι παραγωγοί PRIIP αναφέρουν στο τμήμα με τίτλο «Άλλες συναφείς πληροφορίες» του εγγράφου βασικών πληροφοριών τυχόν πρόσθετα έγγραφα πληροφοριών που μπορεί να παρέχονται και κατά πόσον τα εν λόγω πρόσθετα έγγραφα πληροφοριών διατίθενται με βάση μια νομική απαίτηση ή μόνο κατόπιν αιτήματος του ιδιώτη επενδυτή.
   2.   Οι πληροφορίες που περιλαμβάνονται στην τμήμα με τίτλο «Άλλες συναφείς πληροφορίες» του εγγράφου βασικών πληροφοριών μπορούν να υποβάλλονται σε συνοπτική μορφή, συμπεριλαμβανομένου ενός συνδέσμου προς τον δικτυακό τόπο όπου περιλαμβάνονται περαιτέρω λεπτομέρειες, εκτός από τα έγγραφα που αναφέρονται στην παράγραφο 1.
   Άρθρο 9
   Υπόδειγμα
   Οι παραγωγοί PRIIP υποβάλλουν το έγγραφο βασικών πληροφοριών μέσω του υποδείγματος που ορίζεται στο παράρτημα I. Το υπόδειγμα συμπληρώνεται σύμφωνα με τις απαιτήσεις που ορίζονται στον παρόντα κατ' εξουσιοδότηση κανονισμό και στον κανονισμό (ΕΕ) αριθ. 1286/2014.
   ΚΕΦΑΛΑΙΟ II
   
      ΕΙΔΙΚΕΣ ΔΙΑΤΑΞΕΙΣ ΓΙΑ ΤΟ ΕΓΓΡΑΦΟ ΒΑΣΙΚΩΝ ΠΛΗΡΟΦΟΡΙΩΝ
   
   Άρθρο 10
   PRIIP που προσφέρουν ευρύ φάσμα επιλογών για επενδύσεις
   Όταν ένα PRIIP προσφέρει μια σειρά από υποκείμενες επενδυτικές επιλογές και οι πληροφορίες σχετικά με τις εν λόγω υποκείμενες επενδυτικές επιλογές δεν μπορούν να παρασχεθούν σε ένα ενιαίο, περιεκτικό και αυτοτελές έγγραφο βασικών πληροφοριών, οι παραγωγοί PRIIP προσκομίζουν ένα από τα ακόλουθα:
   
               α)
            
            
               ένα έγγραφο βασικών πληροφοριών για κάθε υποκείμενη επενδυτική επιλογή εντός του PRIIP, συμπεριλαμβανομένων πληροφοριών σχετικά με το PRIIP σύμφωνα με το κεφάλαιο I·
            
         
               β)
            
            
               ένα γενικό έγγραφο βασικών πληροφοριών που περιγράφει το PRIIP σύμφωνα με το κεφάλαιο I, εκτός εάν ορίζεται διαφορετικά στα άρθρα 11 έως 14.
            
         Άρθρο 11
   Τμήμα «Τι είναι αυτό το προϊόν;» στο γενικό έγγραφο βασικών πληροφοριών
   Στο τμήμα με τίτλο «Τι είναι αυτό το προϊόν;», κατά παρέκκλιση από το άρθρο 2 παράγραφοι 2 και 3, οι παραγωγοί PRIIP προσδιορίζουν τα ακόλουθα:
   
               α)
            
            
               περιγραφή των τύπων των υποκείμενων επενδυτικών επιλογών, συμπεριλαμβανομένων των τμημάτων της αγοράς ή των τύπων μέσου, καθώς και των κύριων παραγόντων από τους οποίους εξαρτάται η απόδοση·
            
         
               β)
            
            
               μια δήλωση που αναφέρει ότι ο τύπος επενδυτών στους οποίους απευθύνεται το PRIIP ποικίλλει με βάση την υποκείμενη επενδυτική επιλογή·
            
         
               γ)
            
            
               μια ένδειξη για το πού βρίσκονται οι ειδικές πληροφορίες για κάθε υποκείμενη επενδυτική επιλογή.
            
         Άρθρο 12
   Τμήμα «Ποιοι είναι οι κίνδυνοι και τι μπορώ να κερδίσω;» στο γενικό έγγραφο βασικών πληροφοριών
   1.   Στο τμήμα με τίτλο «Ποιοι είναι οι κίνδυνοι και τι μπορώ να κερδίσω;», κατά παρέκκλιση από το άρθρο 3 παράγραφος 2 στοιχείο α) και παράγραφος 3, οι παραγωγοί PRIIP διευκρινίζουν τα ακόλουθα:
   
               α)
            
            
               την κλίμακα των κατηγοριών κινδύνου όλων των υποκείμενων επενδυτικών επιλογών που προσφέρονται στο πλαίσιο του PRIIP, με τη χρήση ενός συνοπτικού δείκτη κινδύνου που έχει αριθμητική κλίμακα από το 1 έως το 7, όπως ορίζεται στο παράρτημα III,
            
         
               β)
            
            
               μια δήλωση που αναφέρει ότι ο κίνδυνος και η απόδοση της επένδυσης ποικίλλουν με βάση την υποκείμενη επενδυτική επιλογή·
            
         
               γ)
            
            
               μια σύντομη περιγραφή για τον τρόπο με τον οποίο οι επιδόσεις του PRIIP συνολικά εξαρτώνται από τις υποκείμενες επενδυτικές επιλογές·
            
         
               δ)
            
            
               μια ένδειξη για το πού βρίσκονται οι ειδικές πληροφορίες για κάθε υποκείμενη επενδυτική επιλογή.
            
         2.   Στις περιπτώσεις όπου οι παραγωγοί PRIIP χρησιμοποιούν το έγγραφο βασικών πληροφοριών για τους επενδυτές σύμφωνα με το άρθρο 14 παράγραφος 2, για τους σκοπούς του προσδιορισμού των κατηγοριών κινδύνου που αναφέρονται στην παράγραφο 1 στοιχείο α), τα κράτη μέλη χρησιμοποιούν το σύνθετο δείκτη κίνδυνο και το δείκτη ανταμοιβής δυνάμει του άρθρο 8 του κανονισμού (ΕΕ) αριθ. 583/2010 σε σχέση με ΟΣΕΚΑ ή αμοιβαία κεφάλαια μη-ΟΣΕΚΑ ως υποκείμενες επενδυτικές επιλογές.
   Άρθρο 13
   Τμήμα «Ποιο είναι το κόστος;» στο γενικό έγγραφο βασικών πληροφοριών
   1.   Στο τμήμα με τίτλο «Ποιο είναι το κόστος;», κατά παρέκκλιση από το άρθρο 5 παράγραφος 1 στοιχείο β), οι παραγωγοί PRIIP προσδιορίζουν τα ακόλουθα:
   
               α)
            
            
               την κλίμακα κόστους για το PRIIP στους πίνακες «Κόστος με την πάροδο του χρόνου» και «Σύνθεση του κόστους» που παρατίθενται στο παράρτημα VII,
            
         
               β)
            
            
               μια δήλωση που αναφέρει ότι το κόστος για τον ιδιώτη επενδυτή ποικίλλει με βάση την υποκείμενη επενδυτική επιλογή·
            
         
               γ)
            
            
               μια ένδειξη για το πού βρίσκονται οι ειδικές πληροφορίες για κάθε υποκείμενη επενδυτική επιλογή.
            
         2.   Παρά τις απαιτήσεις που προβλέπονται στο άρθρο 5 παράγραφος 1 στοιχείο α) και κατά παρέκκλιση από τα σημεία 12 έως 20 του παραρτήματος VI, όταν οι παραγωγοί PRIIP χρησιμοποιούν το έγγραφο βασικών πληροφοριών για τους επενδυτές σύμφωνα με το άρθρο 14 παράγραφος 2, μπορούν να εφαρμόζουν τη μεθοδολογία που ορίζεται στο σημείο 21 του παραρτήματος VI για υφιστάμενα αμοιβαία κεφάλαια ΟΣΕΚΑ ή μη-ΟΣΕΚΑ.
   3.   Όταν οι παραγωγοί PRIIP χρησιμοποιούν το έγγραφο βασικών πληροφοριών για τους επενδυτές σύμφωνα με το άρθρο 14 παράγραφος 2 με αμοιβαία κεφάλαια ΟΣΕΚΑ ή μη-ΟΣΕΚΑ ως μοναδικές υποκείμενες επενδυτικές επιλογές, κατά παρέκκλιση από το άρθρο 5, δύνανται επίσης να καθορίζουν το εύρος των τελών για το PRIIP, σύμφωνα με το άρθρο 10 του κανονισμού (ΕΕ) αριθ. 583/2010.
   Άρθρο 14
   Ειδικές πληροφορίες για κάθε υποκείμενη επενδυτική επιλογή
   1.   Σε σχέση με τις συγκεκριμένες πληροφορίες που αναφέρονται στα άρθρα 11, 12 και 13, οι παραγωγοί PRIIP περιλαμβάνουν για κάθε υποκείμενη επενδυτική επιλογή — όλα τα παρακάτω:
   
               α)
            
            
               προειδοποίηση σχετικά με την κατανόηση, κατά περίπτωση·
            
         
               β)
            
            
               τους επενδυτικούς στόχους, τα μέσα για την επίτευξή τους, καθώς και την προβλεπόμενη αγορά-στόχο, σύμφωνα με το άρθρο 2 παράγραφοι 2 και 3·
            
         
               γ)
            
            
               έναν συνοπτικό δείκτη κινδύνου και περιγραφή, καθώς και σενάρια επιδόσεων, σύμφωνα με το άρθρο 3·
            
         
               δ)
            
            
               μια παρουσίαση του κόστους, σύμφωνα με το άρθρο 5.
            
         2.   Κατά παρέκκλιση από την παράγραφο 1, οι παραγωγοί PRIIP μπορούν να χρησιμοποιούν το έγγραφο βασικών πληροφοριών για τους επενδυτές που συντάσσεται σύμφωνα με τα άρθρα 78 έως 81 της οδηγίας 2009/65/ΕΚ για την παροχή συγκεκριμένων πληροφοριών για τους σκοπούς των άρθρων 11 έως 13 του παρόντος κατ' εξουσιοδότηση κανονισμού στην περίπτωση που τουλάχιστον μία από τις υποκείμενες επενδυτικές επιλογές που αναφέρονται στην παράγραφο 1 είναι αμοιβαίο κεφάλαιο ΟΣΕΚΑ ή μη-ΟΣΕΚΑ, όπως αναφέρεται στο άρθρο 32 του κανονισμού (ΕΕ) αριθ. 1286/2014.
   ΚΕΦΑΛΑΙΟ III
   
      ΕΠΑΝΕΞΕΤΑΣΗ ΚΑΙ ΑΝΑΘΕΩΡΗΣΗ ΤΟΥ ΕΓΓΡΑΦΟΥ ΒΑΣΙΚΩΝ ΠΛΗΡΟΦΟΡΙΩΝ
   
   Άρθρο 15
   Επανεξέταση
   1.   Οι παραγωγοί PRIIP επανεξετάζουν τις πληροφορίες που περιλαμβάνει το έγγραφο βασικών πληροφοριών κάθε φορά που υπάρχει μεταβολή που επηρεάζει σημαντικά ή ενδέχεται να επηρεάσει σημαντικά τις πληροφορίες που περιλαμβάνει το έγγραφο βασικών πληροφοριών και, τουλάχιστον, κάθε δώδεκα μήνες μετά την ημερομηνία της αρχικής δημοσίευσης του εγγράφου βασικών πληροφοριών.
   2.   Η επανεξέταση που αναφέρεται στην παράγραφο 1 ελέγχει κατά πόσον οι πληροφορίες που περιλαμβάνει το έγγραφο βασικών πληροφοριών παραμένουν ακριβείς, δίκαιες, σαφείς και μη παραπλανητικές. Ειδικότερα, ελέγχει τα εξής:
   
               α)
            
            
               κατά πόσον οι πληροφορίες που περιλαμβάνει το έγγραφο βασικών πληροφοριών είναι συμβατές με τις απαιτήσεις γενικής μορφής και περιεχομένου σύμφωνα με τον κανονισμό (ΕΕ) αριθ. 1286/2014, ή με τις απαιτήσεις ειδικής μορφής και περιεχομένου που προβλέπονται στον παρόντα κατ' εξουσιοδότηση κανονισμό·
            
         
               β)
            
            
               κατά πόσον έχουν μεταβληθεί τα μέτρα κινδύνου της αγοράς ή πιστωτικού κινδύνου του PRIIP, όταν η εν λόγω μεταβολή έχει τη συνδυασμένη επίδραση που συνεπάγεται τη μετακίνηση του PRIIP σε διαφορετική κατηγορία του συνοπτικού δείκτη κινδύνου από εκείνη που αποδίδεται στο έγγραφο βασικών πληροφοριών που υπόκειται σε επανεξέταση·
            
         
               γ)
            
            
               κατά πόσον η μέση απόδοση για το μετριοπαθές σενάριο επιδόσεων του PRIIP, εκφραζόμενη ως ετήσιο ποσοστό απόδοσης, έχει μεταβληθεί κατά πάνω από πέντε ποσοστιαίες μονάδες.
            
         3.   Για τους σκοπούς της παραγράφου 1, οι παραγωγοί PRIIP καθιερώνουν και διατηρούν κατάλληλες διαδικασίες καθ' όλη τη διάρκεια του PRIIP, όπου παραμένει διαθέσιμο στους ιδιώτες επενδυτές για να εντοπίζουν, χωρίς αδικαιολόγητη καθυστέρηση, τυχόν περιστάσεις που θα μπορούσαν να οδηγήσουν σε μεταβολή που επηρεάζει ή είναι πιθανό να επηρεάσει την ακρίβεια, τη δικαιοσύνη ή τη σαφήνεια των πληροφοριών που περιλαμβάνει το έγγραφο βασικών πληροφοριών.
   Άρθρο 16
   Αναθεώρηση
   1.   Οι παραγωγοί PRIIP αναθεωρούν, χωρίς αδικαιολόγητη καθυστέρηση, το έγγραφο βασικών πληροφοριών, όταν μια αναθεώρηση, σύμφωνα με το άρθρο 15, καταλήξει στο συμπέρασμα ότι χρειάζεται να γίνουν μεταβολές στο έγγραφο βασικών πληροφοριών.
   2.   Οι παραγωγοί PRIIP εξασφαλίζουν ότι επικαιροποιούνται όλα τα τμήματα του εγγράφου βασικών πληροφοριών που επηρεάζονται από τις εν λόγω μεταβολές.
   3.   Ο παραγωγός PRIIP δημοσιεύει το αναθεωρημένο έγγραφο βασικών πληροφοριών στη δικτυακό τόπο του.
   ΚΕΦΑΛΑΙΟ IV
   
      ΠΑΡΑΔΟΣΗ ΤΟΥ ΕΓΓΡΑΦΟΥ ΒΑΣΙΚΩΝ ΠΛΗΡΟΦΟΡΙΩΝ
   
   Άρθρο 17
   Προϋποθέσεις έγκαιρης παροχής
   1.   Το πρόσωπο που παρέχει επενδυτικές συμβουλές σχετικά με ένα PRIIP ή το πωλεί παρέχει το έγγραφο βασικών πληροφοριών αρκετά νωρίς ώστε να δώσει στους ιδιώτες επενδυτές αρκετό χρόνο για να εξετάσουν το έγγραφο πριν δεσμευτούν με οποιαδήποτε σύμβαση ή προσφορά σε σχέση με το εν λόγω PRIIP, ανεξάρτητα από το κατά πόσον χορηγείται στον ιδιώτη επενδυτή περίοδος υπαναχώρησης.
   2.   Για τους σκοπούς της παραγράφου 1, το πρόσωπο που παρέχει επενδυτικές συμβουλές σχετικά με ένα PRIIP ή το πωλεί εκτιμά τον χρόνο που χρειάζεται κάθε ιδιώτης επενδυτής για να εξετάσει το έγγραφο βασικών πληροφοριών, λαμβάνοντας υπόψη τα εξής:
   
               α)
            
            
               τη γνώση και την εμπειρία του ιδιώτη επενδυτή στο PRIIP ή σε PRIIP παρόμοιας φύσεως ή σε κινδύνους παρόμοιους με εκείνους που προκύπτουν από το PRIIP·
            
         
               β)
            
            
               την πολυπλοκότητα του PRIIP·
            
         
               γ)
            
            
               όταν η επενδυτική συμβουλή ή η πώληση είναι με πρωτοβουλία του ιδιώτη επενδυτή, την επείγουσα ανάγκη που εκφράζει ρητώς ο ιδιώτης επενδυτής να συναφθεί η προτεινόμενη σύμβαση ή προσφορά.
            
         Άρθρο 18
   Τελική διάταξη
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2018.
   Το άρθρο 14 παράγραφος 2 εφαρμόζεται έως τις 31 Δεκεμβρίου 2019.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 352 της 9.12.2014, σ. 1.
   
      (2)  Οδηγία 2009/65/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) (αναδιατύπωση) (ΕΕ L 302 της 17.11.2009, σ. 32).
   
      (3)  Κανονισμός (ΕΕ) αριθ. 583/2010 της Επιτροπής, της 1ης Ιουλίου 2010, για την εφαρμογή της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου όσον αφορά βασικές πληροφορίες για τους επενδυτές και ειδικές προϋποθέσεις που χρειάζεται να πληρούνται, όταν οι βασικές πληροφορίες για τους επενδυτές ή το ενημερωτικό δελτίο διατίθενται σε άλλο σταθερό μέσο πλην του χαρτιού και μέσω δικτυακού τόπου (ΕΕ L 176 της 10.7.2010, σ. 1).
   
      (4)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου της 24ης Νοεμβρίου 2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).
   
      (5)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).
   
      (6)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (ΕΕ L 331 της 15.12.2010, σ. 84).
   
      (7)  Οδηγία (EE) 2016/97 του Ευρωπαϊκού Κοινοβουλίου και του Συμβουλίου, της 20ής Ιανουαρίου 2016, σχετικά με τη διανομή ασφαλιστικών προϊόντων (ΕΕ L 26 της 2.2.2016, σ. 19).
   
      (8)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).
   
      (9)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).
   
      ΠΑΡΑΡΤΗΜΑ I
      
         ΥΠΟΔΕΙΓΜΑ ΓΙΑ ΤΟ ΕΓΓΡΑΦΟ ΒΑΣΙΚΩΝ ΠΛΗΡΟΦΟΡΙΩΝ
      
      Οι παραγωγοί PRIIP συμμορφώνονται με τη σειρά και τους τίτλους των τμημάτων που ορίζονται στο υπόδειγμα, το οποίο ωστόσο δεν καθορίζει τις παραμέτρους σχετικά με τη διάρκεια των επιμέρους τμημάτων και την τοποθέτηση των αλλαγών σελίδας, και υπόκειται σε συνολικό μέγιστο όριο τριών πλευρών χαρτιού μεγέθους A4 κατά την εκτύπωση.
      
         
      
         
   
   
      ΠΑΡΑΡΤΗΜΑ II
      
         ΜΕΘΟΔΟΛΟΓΙΑ ΓΙΑ ΤΗΝ ΠΑΡΟΥΣΙΑΣΗ ΤΟΥ ΚΙΝΔΥΝΟΥ
      
      ΜΕΡΟΣ 1
      
         Αξιολόγηση του κινδύνου της αγοράς
      
      
         Προσδιορισμός του μέτρου του κινδύνου της αγοράς (MRM)
      
      
               
                  1.
               
               
                  Ο κίνδυνος της αγοράς μετράται με την ετήσια μεταβλητότητα που αντιστοιχεί στη δυνητική ζημία (VaR) σε επίπεδο εμπιστοσύνης 97,5 % κατά τη συνιστώμενη περίοδο διακράτησης, εκτός αν ορίζεται διαφορετικά. VaR είναι το ποσοστό του ποσού που επενδύεται, το οποίο επιστρέφεται στον ιδιώτη επενδυτή.
               
            
               
                  2.
               
               
                  Το PRIIP κατατάσσεται σε μια κατηγορία MRM σύμφωνα με τον ακόλουθο πίνακα:
                  
                              Κατηγορία MRM
                           
                           
                              Μεταβλητότητα ισοδύναμη με τη VaR (VEV)
                           
                        
                              1
                           
                           
                              < 0,5 %
                           
                        
                              2
                           
                           
                              0,5 % - 5,0 %
                           
                        
                              3
                           
                           
                              5,0 % - 12 %
                           
                        
                              4
                           
                           
                              12 % - 20 %
                           
                        
                              5
                           
                           
                              20 % - 30 %
                           
                        
                              6
                           
                           
                              30 % - 80 %
                           
                        
                              7
                           
                           
                              > 80 %
                           
                        
            
         Προσδιορισμός των κατηγοριών PRIIP για τους σκοπούς της αξιολόγησης του κινδύνου της αγοράς
      
      
               
                  3.
               
               
                  Για τους σκοπούς του προσδιορισμού του κινδύνου της αγοράς, τα PRIIP διακρίνονται σε τέσσερις κατηγορίες.
               
            
               
                  4.
               
               
                  Η κατηγορία 1 καλύπτει τα ακόλουθα:
                  
                              α)
                           
                           
                              τα PRIIP όπου οι επενδυτές θα μπορούσαν να χάσουν ποσό μεγαλύτερο από εκείνο που επένδυσαν·
                           
                        
                              β)
                           
                           
                              τα PRIIP που εμπίπτουν σε μία από τις κατηγορίες που αναφέρονται στα στοιχεία 4 έως 10 του τμήματος Γ του παραρτήματος I της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου (1)·
                           
                        
                              γ)
                           
                           
                              Τα PRIIP ή οι υποκείμενες επενδύσεις των PRIIP που τιμολογούνται σε λιγότερο τακτική βάση από τη μηνιαία ή δεν έχουν κατάλληλο δείκτη αναφοράς ή προσεγγιστικό δεδομένο ή των οποίων ο κατάλληλος δείκτης αναφοράς ή προσεγγιστικό δεδομένο τιμολογείται σε λιγότερο τακτική βάση από τη μηνιαία.
                           
                        
            
               
                  5.
               
               
                  Η κατηγορία 2 καλύπτει τα PRIIP τα οποία, είτε άμεσα είτε σε συνθετική βάση, προσφέρουν μη μοχλευμένη έκθεση στις τιμές των υποκείμενων επενδύσεων ή μοχλευμένη έκθεση σε υποκείμενες επενδύσεις που πληρώνει ένα σταθερό πολλαπλάσιο των τιμών των εν λόγω υποκείμενων επενδύσεων, όπου για το PRIIP είναι διαθέσιμες τουλάχιστον ιστορικές ημερήσιες τιμές 2 ετών ή ιστορικές εβδομαδιαίες τιμές 4 ετών ή μηνιαίες τιμές 5 ετών, ή όταν είναι διαθέσιμοι κατάλληλοι υφιστάμενοι δείκτες αναφοράς ή προσεγγιστικές τιμές, υπό την προϋπόθεση οι εν λόγω δείκτες αναφοράς ή προσεγγιστικές τιμές να πληρούν τα ίδια κριτήρια για τη διάρκεια και τη συχνότητα του ιστορικού των τιμών.
               
            
               
                  6.
               
               
                  Η κατηγορία 3 καλύπτει τα PRIIP των οποίων οι αξίες αντικατοπτρίζουν τις τιμές των υποκείμενων επενδύσεων, όμως όχι ως σταθερό πολλαπλάσιο των τιμών των εν λόγω υποκείμενων επενδύσεων, όπου είναι διαθέσιμες τουλάχιστον ιστορικές ημερήσιες τιμές 2 ετών των υποκείμενων περιουσιακών στοιχείων, ή εβδομαδιαίες τιμές 4 ετών ή μηνιαίες τιμές 5 ετών, ή όταν είναι διαθέσιμοι κατάλληλοι υφιστάμενοι δείκτες αναφοράς ή προσεγγιστικές τιμές, υπό την προϋπόθεση οι εν λόγω δείκτες αναφοράς ή προσεγγιστικές τιμές να πληρούν τα ίδια κριτήρια για τη διάρκεια και τη συχνότητα του ιστορικού των τιμών.
               
            
               
                  7.
               
               
                  Η κατηγορία 4 καλύπτει τα PRIIP των οποίων οι αξίες εξαρτώνται εν μέρει από παράγοντες που δεν παρατηρούνται στην αγορά, συμπεριλαμβανομένων των βασιζόμενων σε ασφάλιση PRIIP που διανέμουν ένα μέρος των κερδών του παραγωγού PRIIP σε ιδιώτες επενδυτές.
               
            
         Χρήση κατάλληλων δεικτών αναφοράς ή προσεγγιστικών τιμών για τον καθορισμό των κατηγοριών PRIIP
      
      Όταν ένας παραγωγός PRIIP χρησιμοποιεί κατάλληλους δείκτες αναφοράς ή προσεγγιστικές τιμές, αυτοί οι δείκτες αναφοράς ή οι προσεγγιστικές τιμές είναι αντιπροσωπευτικά των περιουσιακών στοιχείων ή των ανοιγμάτων που καθορίζουν τις επιδόσεις του PRIIP. Ο παραγωγός PRIIP τεκμηριώνει τη χρήση των εν λόγω δεικτών αναφοράς ή προσεγγιστικών τιμών.
      
         Προσδιορισμός της κατηγορίας MRM για PRIIP κατηγορίας 1
      
      
               
                  8.
               
               
                  Η κατηγορία MRM για τα PRIIP κατηγορίας 1 είναι 7, με εξαίρεση τα PRIIP που αναφέρονται στο σημείο 4 στοιχείο γ) του παρόντος παραρτήματος, όπου η κατηγορία MRM είναι 6.
               
            
         Προσδιορισμός της κατηγορίας MRM για PRIIP κατηγορίας 2
      
      
               
                  9.
               
               
                  Το VaR υπολογίζεται από τις χρονικές στιγμές της παρατηρούμενης κατανομής της απόδοσης της τιμής του PRIIP ή του δείκτη αναφοράς του ή του προσεγγιστικού δεδομένου του κατά τη διάρκεια των τελευταίων 5 ετών. Η ελάχιστη συχνότητα των παρατηρήσεων είναι μηνιαία. Όταν οι τιμές είναι διαθέσιμες σε καθημερινή βάση, η συχνότητα είναι καθημερινή. Όταν οι τιμές είναι διαθέσιμες σε εβδομαδιαία βάση, η συχνότητα είναι εβδομαδιαία. Όταν οι τιμές είναι διαθέσιμες σε διμηνιαία βάση, η συχνότητα είναι διμηνιαία.
               
            
               
                  10.
               
               
                  Όταν δεν είναι διαθέσιμα δεδομένα για τις καθημερινές τιμές που να καλύπτουν περίοδο 5 ετών, μπορεί να χρησιμοποιηθεί μικρότερη περίοδος. Για τις καθημερινές παρατηρήσεις της τιμής ενός PRIIP ή του δείκτη αναφοράς του ή του προσεγγιστικού δεδομένου του, υπάρχει παρατηρούμενη απόδοση τουλάχιστον 2 ετών. Για τις εβδομαδιαίες παρατηρήσεις της τιμής ενός PRIIP, υπάρχουν παρατηρούμενα δεδομένα τουλάχιστον 4 ετών. Για τις μηνιαίες παρατηρήσεις της τιμής ενός PRIIP, υπάρχουν παρατηρούμενα δεδομένα που καλύπτουν περίοδο τουλάχιστον 5 ετών.
               
            
               
                  11.
               
               
                  Η απόδοση σε κάθε περίοδο ορίζεται ως ο φυσικός λογάριθμος του λόγου της τιμής στην αγορά κοντά στο τέλος της τρέχουσας περιόδου προς την αγορά κοντά στο τέλος της προηγούμενης περιόδου.
               
            
               
                  12.
               
               
                  Το μέτρο VaR στο διάστημα απόδοσης δίνεται από την επέκταση Cornish-Fisher, ως εξής:
                  
                     
                  όπου είναι ο αριθμός των περιόδων διαπραγμάτευσης κατά τη συνιστώμενη περίοδο διακράτησης, και σ, μ1, μ2 είναι, αντιστοίχως, η μεταβλητότητα, η κυρτότητα (skew) και η υπερβάλλουσα κύρτωση (excess kurtosis) όπως μετρώνται από την κατανομή της απόδοσης. Η μεταβλητότητα, η κυρτότητα και η υπερβάλλουσα κύρτωση υπολογίζονται από τις μετρηθείσες ροπές της κατανομής της απόδοσης σύμφωνα με τα ακόλουθα:
                  
                              —
                           
                           
                              η μηδενική ροπή, M0, είναι το πλήθος του αριθμού των παρατηρήσεων κατά την περίοδο που ορίζεται στο σημείο 10 του παρόντος παραρτήματος.
                           
                        
                              —
                           
                           
                              η πρώτη ροπή, M1, είναι ο μέσος όρος όλων των παρατηρηθεισών αποδόσεων στο δείγμα
                           
                        
                              —
                           
                           
                              η δεύτερη M2, η τρίτη M3 και η τέταρτη M4 ροπή ορίζονται με τον τυποποιημένο τρόπο:
                              
                                          —
                                       
                                       
                                          
                                             ,
                                       
                                    
                                          —
                                       
                                       
                                          
                                             ,
                                       
                                    
                                          —
                                       
                                       
                                          
                                             ,
                                       
                                    όπου ri είναι η απόδοση η μετρηθείσα την i-οστή περίοδο στο ιστορικό των αποδόσεων.
                              
                                          —
                                       
                                       
                                          η μεταβλητότητα, σ, δίνεται από το .
                                       
                                    
                                          —
                                       
                                       
                                          η κυρτότητα (skew), μ1, ισούται με Μ3/σ3.
                                       
                                    
                                          —
                                       
                                       
                                          η υπερβάλλουσα κύρτωση (excess kurtosis), μ2, ισούται με Μ4/σ4 – 3
                                       
                                    
                        
            
               
                  13.
               
               
                  Η (VEV) υπολογίζεται με τον μαθηματικό τύπο:
                  
                     
                  όπου Τ είναι η διάρκεια της συνιστώμενης περιόδου διακράτησης σε έτη.
               
            
               
                  14.
               
               
                  Για PRIIP η διαχείριση των οποίων γίνεται σύμφωνα με επενδυτικές πολιτικές ή στρατηγικές που επιδιώκουν ορισμένους στόχους ανταμοιβής συμμετέχοντας μέσω ευέλικτης επένδυσης σε διαφορετικές κατηγορίες χρηματοπιστωτικών περιουσιακών στοιχείων (π.χ. τόσο στις αγορές μετοχών όσο και στις αγορές σταθερού εισοδήματος), η VEV που χρησιμοποιείται προσδιορίζεται ως εξής:
                  
                              α)
                           
                           
                              όπου δεν έχει υπάρξει αναθεώρηση της επενδυτικής πολιτικής κατά την περίοδο που αναφέρεται στο σημείο 10 του παρόντος παραρτήματος, η VEV που χρησιμοποιείται είναι η υψηλότερη από τις εξής VEV
                              
                                          i)
                                       
                                       
                                          τη VEV που υπολογίζεται σύμφωνα με τα σημεία 9 έως 13 του παρόντος παραρτήματος·
                                       
                                    
                                          ii)
                                       
                                       
                                          τη VEV των αποδόσεων του μείγματος περιουσιακών στοιχείων pro forma που είναι συνεπής με την κατανομή των περιουσιακών στοιχείων αναφοράς του κεφαλαίου κατά τη στιγμή του υπολογισμού·
                                       
                                    
                                          iii)
                                       
                                       
                                          τη VEV που είναι συνεπής με το όριο κινδύνου του κεφαλαίου, εφόσον υπάρχει και είναι κατάλληλο.
                                       
                                    
                        
                              β)
                           
                           
                              όταν η επενδυτική πολιτική έχει αναθεωρηθεί κατά την περίοδο που αναφέρεται στο σημείο 10 του παρόντος παραρτήματος, η VEV που χρησιμοποιείται είναι η υψηλότερη των VEV που αναφέρονται στο στοιχείο α) σημεία (ii) και (iii).
                           
                        
            
               
                  15.
               
               
                  Το PRIIP κατατάσσεται σε μια κατηγορία MRM, όπως ορίζεται στο σημείο 2 του παρόντος παραρτήματος, ανάλογα με τη VEV. Σε περίπτωση PRIIP που έχει μόνο μηνιαία στοιχεία για τις τιμές, η κατηγορία MRM στην οποία κατατάσσεται σύμφωνα με το σημείο 2 του παρόντος παραρτήματος αυξάνεται κατά μία πρόσθετη κατηγορία.
               
            
         Προσδιορισμός της κατηγορίας MRM για PRIIP κατηγορίας 3
      
      
               
                  16.
               
               
                  Η VaR στο διάστημα τιμών υπολογίζεται από μια κατανομή αξιών PRIIP στο τέλος της συνιστώμενης περιόδου διακράτησης. Η κατανομή προκύπτει μέσω προσομοίωσης της τιμής ή των τιμών, οι οποίες καθορίζουν την αξία του PRIIP, στο τέλος της συνιστώμενης περιόδου διακράτησης. Η VaR είναι η αξία του PRIIP σε επίπεδο εμπιστοσύνης 97,5 % στο τέλος της συνιστώμενης περιόδου διακράτησης, προεξοφλημένη στην παρούσα ημερομηνία με χρήση του αναμενόμενου συντελεστή προεξόφλησης χωρίς κίνδυνο από την παρούσα ημερομηνία έως το τέλος της συνιστώμενης περιόδου διακράτησης.
               
            
               
                  17.
               
               
                  Η VEV υπολογίζεται με τον μαθηματικό τύπο:
                  
                     
                  όπου Τ είναι η διάρκεια της συνιστώμενης περιόδου διακράτησης σε έτη. Μόνο σε περιπτώσεις όπου το προϊόν ανακληθεί ή ακυρωθεί πριν από το τέλος της συνιστώμενης περιόδου διακράτησης σύμφωνα με την προσομοίωση, στον υπολογισμό χρησιμοποιείται η περίοδος σε έτη μέχρι την ανάκληση ή την ακύρωση.
               
            
               
                  18.
               
               
                  Το PRIIP κατατάσσεται σε μια κατηγορία MRM, όπως ορίζεται στο σημείο 2 του παρόντος παραρτήματος, ανάλογα με τη VEV. Σε περίπτωση PRIIP που έχει μόνο μηνιαία στοιχεία για τις τιμές, η κατηγορία MRM στην οποία κατατάσσεται σύμφωνα με το σημείο 2 του παρόντος παραρτήματος αυξάνεται κατά μία πρόσθετη κατηγορία.
               
            
               
                  19.
               
               
                  Ο ελάχιστος αριθμός προσομοιώσεων είναι 10 000.
               
            
               
                  20.
               
               
                  Η προσομοίωση βασίζεται σε τεχνική εύρεσης εκτιμητριών bootstrap της αναμενόμενης κατανομής τιμών ή επιπέδων τιμών για τις υποκείμενες συμβάσεις του PRIIP από την παρατηρούμενη κατανομή των αποδόσεων για αυτές τις συμβάσεις με αντικατάσταση.
               
            
               
                  21.
               
               
                  Για τους σκοπούς της προσομοίωσης που αναφέρεται στα σημεία 16 έως 20 του παρόντος παραρτήματος, υπάρχουν δύο τύποι παρατηρήσιμων στοιχείων της αγοράς που μπορούν να συμβάλουν σε μια αξία PRIIP: τρέχουσες τιμές (ή επίπεδα τιμών) και καμπύλες.
               
            
               
                  22.
               
               
                  Για κάθε προσομοίωση μιας τρέχουσας τιμής (ή επιπέδου), ο παραγωγός PRIIP:
                  
                              α)
                           
                           
                              υπολογίζει την απόδοση για κάθε υπό εξέταση περίοδο κατά τα τελευταία 5 έτη ή τα έτη που αναφέρονται στο σημείο 6 του παρόντος παραρτήματος, λαμβάνοντας τον λογάριθμο της τιμής στο τέλος της κάθε περιόδου διά την τιμή στο τέλος της προηγούμενης περιόδου·
                           
                        
                              β)
                           
                           
                              επιλέγει τυχαία μία υπό εξέταση περίοδο η οποία αντιστοιχεί στην απόδοση όλων των υποκείμενων συμβάσεων για κάθε προσομοιωμένη περίοδο κατά τη συνιστώμενη περίοδο διακράτησης (η ίδια υπό εξέταση περίοδος μπορεί να χρησιμοποιηθεί πάνω από μία φορά στην ίδια προσομοίωση)·
                           
                        
                              γ)
                           
                           
                              υπολογίζει την απόδοση για κάθε σύμβαση αθροίζοντας τις αποδόσεις από τις επιλεγμένες περιόδους και διορθώνοντας αυτήν την απόδοση για να εξασφαλίσει ότι η αναμενόμενη απόδοση που μετράται από την προσομοιωμένη κατανομή των αποδόσεων είναι η ουδέτερη ως προς τον κίνδυνο προσδοκία της απόδοσης σε όλη τη συνιστώμενη περίοδο διακράτησης. Η τελική αξία της απόδοσης υπολογίζεται ως εξής:
                              Όπου:
                              
                                          —
                                       
                                       
                                          ο δεύτερος όρος διορθώνει τον αντίκτυπο του μέσου όρου των παρατηρηθεισών αποδόσεων·
                                       
                                    
                                          —
                                       
                                       
                                          ο τρίτος όρος διορθώνει τον αντίκτυπο της διακύμανσης των παρατηρηθεισών αποδόσεων·
                                       
                                    
                                          —
                                       
                                       
                                          ο τελευταίος όρος διορθώνει τον αντίκτυπο quanto (δικαιώματος προαίρεσης ποσοτικής προσαρμογής) εάν το νόμισμα της τιμής άσκησης είναι διαφορετικό από το νόμισμα του περιουσιακού στοιχείου. Οι όροι που συμβάλλουν στη διόρθωση είναι οι εξής:
                                          
                                                      —
                                                   
                                                   
                                                      ρ είναι η συσχέτιση μεταξύ της τιμής του περιουσιακού στοιχείου και του σχετικού συντελεστή Fx - μετρηθείσα σε όλη τη συνιστώμενη περίοδο διακράτησης·
                                                   
                                                
                                                      —
                                                   
                                                   
                                                      σ είναι η μετρηθείσα μεταβλητότητα του περιουσιακού στοιχείου·
                                                   
                                                
                                                      —
                                                   
                                                   
                                                      σccy είναι η μετρηθείσα μεταβλητότητα του συντελεστή Fx.
                                                   
                                                
                                    
                        
                              δ)
                           
                           
                              η τιμή της κάθε υποκείμενης σύμβασης υπολογίζεται μέσω λήψης της εκθετικής συνάρτησης της απόδοσης.
                           
                        
            
               
                  23.
               
               
                  Για τις καμπύλες, διεξάγεται ανάλυση κύριας συνιστώσας (PCA) για να εξασφαλιστεί ότι η προσομοίωση των κινήσεων του κάθε σημείου πάνω στην καμπύλη για μεγάλο χρονικό διάστημα θα συνεπάγεται συνεπή καμπύλη.
                  
                              α)
                           
                           
                              Η PCA διεξάγεται μέσω:
                              
                                          i)
                                       
                                       
                                          συλλογής του ιστορικού αρχείου των προθεσμιών εξόφλησης που ορίζουν την καμπύλη για κάθε περίοδο διαπραγμάτευσης κατά τα τελευταία 5 έτη, ή κατά τα έτη που αναφέρονται στο σημείο 6 του παρόντος παραρτήματος·
                                       
                                    
                                          ii)
                                       
                                       
                                          διασφάλισης ότι κάθε προθεσμία εξόφλησης είναι θετική — όπου υπάρχει αρνητική προθεσμία εξόφλησης, όλες οι προθεσμίες εξόφλησης μετατοπίζονται κατά τον ελάχιστο ακέραιο αριθμό ή ποσοστό για να διασφαλιστούν θετικές αξίες για όλες τις προθεσμίες εξόφλησης·
                                       
                                    
                                          iii)
                                       
                                       
                                          υπολογισμού της απόδοσης σε κάθε περίοδο για κάθε προθεσμία εξόφλησης, λαμβάνοντας τον φυσικό λογάριθμο του λόγου μεταξύ της τιμής/του επιπέδου στο τέλος της κάθε υπό εξέταση περιόδου και της τιμής/του επιπέδου στο τέλος της προηγούμενης περιόδου·
                                       
                                    
                                          iv)
                                       
                                       
                                          διόρθωσης των αποδόσεων που παρατηρούνται σε κάθε προθεσμία εξόφλησης, ούτως ώστε το σύνολο αποδόσεων που προκύπτει σε κάθε προθεσμία εξόφλησης να έχει μηδενική μέση τιμή·
                                       
                                    
                                          v)
                                       
                                       
                                          υπολογισμού του πίνακα συνδιακύμανσης μεταξύ των διαφόρων σημείων διάρκειας, αθροίζοντας τις αποδόσεις·
                                       
                                    
                                          vi)
                                       
                                       
                                          υπολογισμού των ιδιοδιανυσμάτων και των ιδιοτιμών του πίνακα συνδιακύμανσης·
                                       
                                    
                                          vii)
                                       
                                       
                                          επιλογής των ιδιοδιανυσμάτων που αντιστοιχούν με τις τρεις μεγαλύτερες ιδιοτιμές·
                                       
                                    
                                          viii)
                                       
                                       
                                          σχηματισμού ενός πίνακα με 3 στήλες, όπου η πρώτη στήλη είναι το ιδιοδιάνυσμα με τη μεγαλύτερη ιδιοτιμή· η μεσαία στήλη είναι το ιδιοδιάνυσμα με τη δεύτερη σε μέγεθος ιδιοτιμή και η τελευταία στήλη είναι το ιδιοδιάνυσμα με την τρίτη σε μέγεθος ιδιοτιμή·
                                       
                                    
                                          ix)
                                       
                                       
                                          προβολής των αποδόσεων στα 3 κύρια ιδιοδιανύσματα που υπολογίζονται στο προηγούμενο βήμα μέσω πολλαπλασιασμού του πίνακα N×M των αποδόσεων που προέκυψαν στο σημείο iv) επί τον πίνακα M×3 των ιδιοδιανυσμάτων που προέκυψαν στο σημείο viii)·
                                       
                                    
                                          x)
                                       
                                       
                                          υπολογισμού του πίνακα των αποδόσεων που πρέπει να χρησιμοποιούνται στην προσομοίωση μέσω πολλαπλασιασμού των αποτελεσμάτων στο σημείο ix) επί την ανάστροφο του πίνακα ιδιοδιανυσμάτων που προέκυψε στο σημείο viii). Αυτό είναι το σύνολο αξιών που πρέπει να χρησιμοποιούνται στην προσομοίωση.
                                       
                                    
                        
                              β)
                           
                           
                              Η προσομοίωση καμπύλης διενεργείται ως εξής:
                              
                                          i)
                                       
                                       
                                          το βήμα χρόνου της προσομοίωσης είναι μία περίοδος. Για κάθε περίοδο παρατήρησης στη συνιστώμενη περίοδο διακράτησης επιλέγεται μια τυχαία σειρά από τον υπολογισμένο πίνακα αποδόσεων. Η απόδοση για κάθε προθεσμία εξόφλησης, T, είναι το άθροισμα των επιλεγμένων σειρών της στήλης που αντιστοιχεί στην προθεσμία εξόφλησης, T.
                                       
                                    
                                          ii)
                                       
                                       
                                          το ποσοστό προσομοίωσης για κάθε προθεσμία εξόφλησης T είναι το τρέχον ποσοστό στην προθεσμία εξόφλησης T:
                                          
                                                      —
                                                   
                                                   
                                                      πολλαπλασιασμένο επί την εκθετική συνάρτηση της προσομοιωμένης απόδοσης,
                                                   
                                                
                                                      —
                                                   
                                                   
                                                      προσαρμοσμένο για τυχόν μετατοπίσεις που χρησιμοποιούνται για να εξασφαλίζονται θετικές αξίες για όλες τις προθεσμίες εξόφλησης, και
                                                   
                                                
                                                      —
                                                   
                                                   
                                                      προσαρμοσμένο με τρόπο ώστε η αναμενόμενη μέση τιμή να αντιστοιχεί με τις τρέχουσες προσδοκίες για το ποσοστό στην προθεσμία εξόφλησης T, στο τέλος της συνιστώμενης περιόδου διακράτησης.
                                                   
                                                
                                    
                        
            
               
                  24.
               
               
                  Για PRIIP στην κατηγορία 3, που χαρακτηρίζονται από άνευ όρων προστασία του κεφαλαίου, ο παραγωγός PRIIP μπορεί να υποθέσει ότι η VaR σε επίπεδο εμπιστοσύνης 97,5 % είναι ίση με το επίπεδο της άνευ όρων προστασίας του κεφαλαίου στο τέλος της συνιστώμενης περιόδου διακράτησης, προεξοφλημένο στην τρέχουσα ημερομηνία με χρήση του αναμενόμενου συντελεστή προεξόφλησης χωρίς κίνδυνο.
               
            
         Προσδιορισμός της κατηγορίας MRM για PRIIP κατηγορίας 4
      
      
               
                  25.
               
               
                  Σε περίπτωση που οι επιδόσεις των PRIIP εξαρτώνται από παράγοντα ή παράγοντες που δεν παρατηρούνται στην αγορά ή σε κάποιο βαθμό υπό τον έλεγχο του παραγωγού PRIIP, ή αυτό συμβαίνει για συνιστώσα του PRIIP, ο παραγωγός PRIIP ακολουθεί τη μέθοδο αυτής της ενότητας για να λάβει υπόψη αυτόν τον παράγοντα ή παράγοντες.
               
            
               
                  26.
               
               
                  Τα διάφορα στοιχεία του PRIIP που συμβάλλουν στις επιδόσεις του PRIIP προσδιορίζονται, προκειμένου εκείνα τα στοιχεία που δεν εξαρτώνται εν όλω ή εν μέρει από έναν παράγοντα ή παράγοντες που δεν παρατηρούνται στην αγορά να αντιμετωπίζονται σύμφωνα με τις σχετικές μεθόδους που ορίζονται στο παρόν παράρτημα για τα PRIIP κατηγορίας 1, 2 ή 3. Για κάθε ένα από αυτά τα συστατικά θα υπολογιστεί VEV.
               
            
               
                  27.
               
               
                  Η συνιστώσα του PRIIP που εξαρτάται εν όλω ή εν μέρει από παράγοντα ή παράγοντες που δεν παρατηρούνται στην αγορά ακολουθεί αξιόπιστα και καλά αναγνωρισμένα κλαδικά και ρυθμιστικά πρότυπα για τον προσδιορισμό των σχετικών προσδοκιών ως προς τη μελλοντική συμβολή αυτών των παραγόντων και την αβεβαιότητα που μπορεί να υπάρχει όσον αφορά την εν λόγω εισφορά. Σε περίπτωση που η συνιστώσα δεν εξαρτάται εν όλω από παράγοντα που δεν παρατηρείται στην αγορά, για τη λογιστικοποίηση των παραγόντων της αγοράς χρησιμοποιείται μεθοδολογία εύρεσης εκτιμητριών bootstrap, όπως ορίζεται για τα PRIIP κατηγορίας 3. Η VEV για τη συνιστώσα του PRIIP είναι το αποτέλεσμα του συνδυασμού της μεθοδολογίας εύρεσης εκτιμητριών bootstrap και αξιόπιστων και καλά αναγνωρισμένων κλαδικών και ρυθμιστικών προτύπων για τον προσδιορισμό των σχετικών προσδοκιών ως προς τη μελλοντική συμβολή αυτών των παραγόντων που δεν παρατηρούνται στην αγορά.
               
            
               
                  28.
               
               
                  Η VEV κάθε συνιστώσας του PRIIP σταθμίζεται αναλογικά, προκειμένου να επιτευχθεί μια γενική VEV του PRIIP. Κατά τη στάθμιση των συστατικών, λαμβάνονται υπόψη τα χαρακτηριστικά του προϊόντος. Κατά περίπτωση, λαμβάνονται υπόψη οι αλγόριθμοι προϊόντος που μετριάζουν τον κίνδυνο της αγοράς, καθώς και οι ιδιαιτερότητες του συστατικού με συμμετοχή στα κέρδη.
               
            
               
                  29.
               
               
                  Για PRIIP κατηγορίας 4, που χαρακτηρίζονται από άνευ όρων προστασία του κεφαλαίου, ο παραγωγός PRIIP μπορεί να υποθέσει ότι η VaR σε επίπεδο εμπιστοσύνης 97,5 % είναι ίση με το επίπεδο της άνευ όρων προστασίας του κεφαλαίου στο τέλος της συνιστώμενης περιόδου διακράτησης, προεξοφλημένο στην τρέχουσα ημερομηνία με χρήση του αναμενόμενου συντελεστή προεξόφλησης χωρίς κίνδυνο.
               
            ΜΕΡΟΣ 2
      
         Μεθοδολογία για την αξιολόγηση του πιστωτικού κινδύνου
      
      I.   ΓΕΝΙΚΕΣ ΑΠΑΙΤΗΣΕΙΣ
      
               
                  30.
               
               
                  Ένα PRIIP ή οι υποκείμενες επενδύσεις ή τα ανοίγματά του θεωρείται ότι ενέχουν πιστωτικό κίνδυνο, όταν η απόδοση του PRIIP ή των υποκείμενων επενδύσεων ή των ανοιγμάτων του εξαρτάται από την πιστοληπτική ικανότητα ενός παραγωγού ή συμβαλλόμενου μέρους που δεσμεύεται να προβεί, άμεσα ή έμμεσα, στις σχετικές πληρωμές στον επενδυτή. Δεν απαιτείται PRIIP με MRM 7 για την αξιολόγηση του πιστωτικού κινδύνου.
               
            
               
                  31.
               
               
                  Όταν μια οντότητα δεσμεύεται άμεσα να πραγματοποιήσει πληρωμή σε ιδιώτη επενδυτή για PRIIP, ο πιστωτικός κίνδυνος εκτιμάται για την οντότητα που είναι ο άμεσος οφειλέτης.
               
            
               
                  32.
               
               
                  Αν όλες οι υποχρεώσεις πληρωμής ενός οφειλέτη ή ενός ή περισσότερων έμμεσων οφειλετών καλύπτονται από εγγύηση ανεπιφύλακτα και αμετάκλητα από άλλη οντότητα (τον εγγυητή), η αξιολόγηση του πιστωτικού κινδύνου του εγγυητή μπορεί να χρησιμοποιηθεί αν είναι ευνοϊκότερη από την αξιολόγηση του πιστωτικού κινδύνου του αντίστοιχου οφειλέτη ή οφειλετών.
               
            
               
                  33.
               
               
                  Για PRIIP που εκτίθενται σε υποκείμενες επενδύσεις ή τεχνικές, συμπεριλαμβανομένων των PRIIP που ενέχουν τα ίδια πιστωτικό κίνδυνο ή με τη σειρά τους πραγματοποιούν υποκείμενες επενδύσεις που ενέχουν πιστωτικό κίνδυνο, ο πιστωτικός κίνδυνος αξιολογείται σε σχέση με τον πιστωτικό κίνδυνο που ενέχουν τόσο το ίδιο το PRIIP όσο και οι υποκείμενες επενδύσεις ή ανοίγματα (συμπεριλαμβανομένων των ανοιγμάτων σε άλλα PRIIP), στη βάση της διαφάνειας και με έγκριση διαδοχικής αξιολόγησης, όταν χρειάζεται.
               
            
               
                  34.
               
               
                  Σε περίπτωση που ο πιστωτικός κίνδυνος υφίσταται αποκλειστικά στο επίπεδο των υποκείμενων επενδύσεων ή ανοιγμάτων (συμπεριλαμβανομένων εκείνων προς άλλα PRIIP), ο πιστωτικός κίνδυνος δεν αξιολογείται στο επίπεδο του ίδιου του PRIIP αλλά, αντ' αυτού, στο επίπεδο αυτών των υποκείμενων επενδύσεων ή ανοιγμάτων στη βάση της διαφάνειας. Όταν το PRIIP είναι οργανισμός συλλογικών επενδύσεων σε κινητές αξίες (ΟΣΕΚΑ) ή οργανισμός εναλλακτικών επενδύσεων (ΟΕΕ), ο ίδιος ο ΟΣΕΚΑ ή ο ΟΕΕ θεωρείται ότι δεν ενέχουν πιστωτικό κίνδυνο, ενώ αξιολογούνται οι υποκείμενες επενδύσεις ή ανοίγματα του ΟΣΕΚΑ ή του ΟΕΕ, όταν χρειάζεται.
               
            
               
                  35.
               
               
                  Όταν ένα PRIIP εκτίθεται σε πολλαπλές υποκείμενες επενδύσεις που συνεπάγονται έκθεση σε πιστωτικό κίνδυνο, αξιολογείται χωριστά ο πιστωτικός κίνδυνος που ενέχει κάθε υποκείμενη επένδυση που αντιπροσωπεύει έκθεση 10 % ή περισσότερο του συνόλου των περιουσιακών στοιχείων ή της αξίας του PRIIP.
               
            
               
                  36.
               
               
                  Οι υποκείμενες επενδύσεις ή ανοίγματα σε διαπραγματεύσιμα σε χρηματιστήριο παράγωγα ή εκκαθαριζόμενα εξωχρηματιστηριακά παράγωγα θεωρείται, για τους σκοπούς της αξιολόγησης πιστωτικού κινδύνου, ότι δεν ενέχουν πιστωτικό κίνδυνο. Δεν θεωρείται ότι υπάρχει πιστωτικός κίνδυνος όταν ένα άνοιγμα είναι πλήρως και κατάλληλα εξασφαλισμένο ή όταν μη εξασφαλισμένα ανοίγματα που ενέχουν πιστωτικό κίνδυνο ανέρχονται σε λιγότερο από το 10 % του συνόλου των περιουσιακών στοιχείων ή της αξίας του PRIIP.
               
            II.   ΑΞΙΟΛΟΓΗΣΗ ΠΙΣΤΩΤΙΚΟΥ ΚΙΝΔΥΝΟΥ
      
         Πιστοληπτική αξιολόγηση των οφειλετών
      
      
               
                  37.
               
               
                  Όπου αυτοί είναι διαθέσιμοι, ένας παραγωγός PRIIP καθορίζει εκ των προτέρων έναν ή περισσότερους εξωτερικούς οργανισμούς πιστοληπτικής αξιολόγησης (ΕΟΠΑ) που έχουν πιστοποιηθεί ή εγγραφεί στην Ευρωπαϊκή Αρχή Κινητών Αξιών και Αγορών (ΕΑΚΑΑ) σύμφωνα με τον κανονισμό (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου (2), στων οποίων τις πιστοληπτικές αξιολογήσεις θα γίνεται συνεχώς αναφορά για τους σκοπούς της εκτίμησης του πιστωτικού κινδύνου. Όταν είναι διαθέσιμες πολλαπλές πιστοληπτικές αξιολογήσεις σύμφωνα με την εν λόγω πολιτική, χρησιμοποιείται η μέση βαθμολογία, η οποία μειώνεται στη χαμηλότερη από τις δύο μεσαίες αξίες σε περίπτωση άρτιου αριθμού αξιολογήσεων.
               
            
               
                  38.
               
               
                  Το επίπεδο του πιστωτικού κινδύνου του PRIIP και κάθε σχετικού οφειλέτη αξιολογείται με βάση, κατά περίπτωση:
                  
                              α)
                           
                           
                              την πιστοληπτική αξιολόγηση που έχει αποδοθεί στο PRIIP από ΕΟΠΑ·
                           
                        
                              β)
                           
                           
                              την πιστοληπτική αξιολόγηση που έχει αποδοθεί στον σχετικό οφειλέτη από ΕΟΠΑ·
                           
                        
                              γ)
                           
                           
                              μιας προεπιλεγμένης πιστοληπτικής αξιολόγησης, όπως ορίζεται στο σημείο 43 του παρόντος παραρτήματος, ελλείψει πιστοληπτικής αξιολόγησης βάσει του στοιχείου α) ή του στοιχείου β) ή και των δύο.
                           
                        
            
         Κατανομή των πιστοληπτικών αξιολογήσεων σε βαθμίδες πιστοληπτικής ποιότητας
      
      
               
                  39.
               
               
                  Η κατανομή των πιστοληπτικών αξιολογήσεων των ΕΟΠΑ σε μια αντικειμενική κλίμακα βαθμίδων πιστοληπτικής ποιότητας βασίζεται στον εκτελεστικό κανονισμό (ΕΕ) 2016/1800 της Επιτροπής. (3)
                  
               
            
               
                  40.
               
               
                  Στην περίπτωση των πιστωτικών κινδύνων που εκτιμώνται στη βάση της διαφάνειας, η βαθμίδα πιστοληπτικής ποιότητας που αποδίδεται αντιστοιχεί στον σταθμισμένο μέσο όρο των βημάτων πιστοληπτικής ποιότητας του κάθε σχετικού οφειλέτη για τον οποίο πρέπει να αναληφθεί πιστοληπτική αξιολόγηση, κατ' αναλογία με το σύνολο των περιουσιακών στοιχείων που εκπροσωπούν αντίστοιχα.
               
            
               
                  41.
               
               
                  Στην περίπτωση των πιστωτικών κινδύνων που αξιολογούνται σε διαδοχική βάση, όλα τα ανοίγματα πιστωτικού κινδύνου αξιολογούνται χωριστά, ανά στιβάδα, και η βαθμίδα πιστοληπτικής ποιότητας που αποδίδεται είναι η υψηλότερη βαθμίδα πιστοληπτικής ποιότητας, υπό την παραδοχή ότι μεταξύ μιας βαθμίδας πιστοληπτικής ποιότητας που ορίζεται σε 1 και μιας βαθμίδας πιστοληπτικής ποιότητας που ορίζεται σε 3, η υψηλότερη από τις δύο είναι 3.
               
            
               
                  42.
               
               
                  Η βαθμίδα πιστοληπτικής ποιότητας σύμφωνα με το σημείο 38 του παρόντος παραρτήματος προσαρμόζεται στη ληκτότητα ή συνιστώμενη διάρκεια διακράτησης του PRIIP, σύμφωνα με τον παρακάτω πίνακα, εκτός εάν έχει αποδοθεί πιστοληπτική αξιολόγηση που αντικατοπτρίζει την εν λόγω ληκτότητα ή συνιστώμενη περίοδο διακράτησης):
                  
                              Βαθμίδα πιστοληπτικής ποιότητας σύμφωνα με το σημείο 38 του παρόντος παραρτήματος
                           
                           
                              Προσαρμοσμένη βαθμίδα πιστοληπτικής ποιότητας, στην περίπτωση όπου η ληκτότητα του PRIIP, ή η συνιστώμενη διάρκεια διακράτησής του όταν ένα PRIIP δεν έχει ληκτότητα, είναι έως ένα έτος
                           
                           
                              Προσαρμοσμένη βαθμίδα πιστοληπτικής ποιότητας, στην περίπτωση όπου η ληκτότητα του PRIIP, ή η συνιστώμενη διάρκεια διακράτησής του όταν ένα PRIIP δεν έχει ληκτότητα, κυμαίνεται από ένα έτος έως δώδεκα έτη
                           
                           
                              Προσαρμοσμένη βαθμίδα πιστοληπτικής ποιότητας, στην περίπτωση όπου η ληκτότητα του PRIIP, ή η συνιστώμενη διάρκεια διακράτησής του όταν ένα PRIIP δεν έχει ληκτότητα, υπερβαίνει τα δώδεκα έτη
                           
                        
                              0
                           
                           
                              0
                           
                           
                              0
                           
                           
                              0
                           
                        
                              1
                           
                           
                              1
                           
                           
                              1
                           
                           
                              1
                           
                        
                              2
                           
                           
                              1
                           
                           
                              2
                           
                           
                              2
                           
                        
                              3
                           
                           
                              2
                           
                           
                              3
                           
                           
                              3
                           
                        
                              4
                           
                           
                              3
                           
                           
                              4
                           
                           
                              5
                           
                        
                              5
                           
                           
                              4
                           
                           
                              5
                           
                           
                              6
                           
                        
                              6
                           
                           
                              6
                           
                           
                              6
                           
                           
                              6
                           
                        
            
               
                  43.
               
               
                  Αν ο οφειλέτης δεν έχει εξωτερικές αξιολογήσεις πιστοληπτικής ικανότητας, η προεπιλεγμένη πιστοληπτική αξιολόγηση, όπως αναφέρεται στο σημείο 38 του παρόντος παραρτήματος, είναι:
                  
                              α)
                           
                           
                              βαθμίδα πιστοληπτικής ποιότητας 3, αν ο οφειλέτης υπόκειται σε κανονιστική ρύθμιση ως πιστωτικό ίδρυμα ή ασφαλιστική επιχείρηση σύμφωνα με τον εφαρμοστέο νόμο της Ένωσης ή το νομικό πλαίσιο που θεωρείται ισοδύναμο σύμφωνα με το δίκαιο της Ένωσης και αν η βαθμολογία του κράτους μέλους όπου εδρεύει ο οφειλέτης θα ήταν βαθμίδα πιστοληπτικής ποιότητας 3·
                           
                        
                              β)
                           
                           
                              βαθμίδα πιστοληπτικής ποιότητας 5, για οποιονδήποτε άλλο οφειλέτη.
                           
                        
            III.   ΜΕΤΡΟ ΤΟΥ ΠΙΣΤΩΤΙΚΟΥ ΚΙΝΔΥΝΟΥ
      
               
                  44.
               
               
                  Το PRIIP κατανέμεται σε μέτρο του πιστωτικού κινδύνου (CRM) σε κλίμακα που κυμαίνεται από 1 έως 6 με βάση τον πίνακα αντιστοίχισης που καθορίζεται στο σημείο 45 του παρόντος παραρτήματος και με την εφαρμογή των παραγόντων μετριασμού του πιστωτικού κινδύνου σύμφωνα με τα σημεία 46, 47, 48 και 49 του παρόντος παραρτήματος, ή των παραγόντων κλιμάκωσης του πιστωτικού κινδύνου σύμφωνα με τα σημεία 50 και 51 του παρόντος παραρτήματος, ανάλογα με την περίπτωση.
               
            
               
                  45.
               
               
                  Πίνακας για τη χαρτογράφηση των βαθμίδων πιστοληπτικής ποιότητας σε ένα CRM:
                  
                              Προσαρμοσμένη βαθμίδα πιστωτικής ποιότητας
                           
                           
                              Μέτρο του πιστωτικού κινδύνου
                           
                        
                              0
                           
                           
                              1
                           
                        
                              1
                           
                           
                              1
                           
                        
                              2
                           
                           
                              2
                           
                        
                              3
                           
                           
                              3
                           
                        
                              4
                           
                           
                              4
                           
                        
                              5
                           
                           
                              5
                           
                        
                              6
                           
                           
                              6
                           
                        
            
               
                  46.
               
               
                  Το CRM μπορεί να αποδοθεί ως 1, όταν τα περιουσιακά στοιχεία ενός PRIIP ή κατάλληλες εξασφαλίσεις ή περιουσιακά στοιχεία που υποστηρίζουν την υποχρέωση πληρωμής του PRIIP:
                  
                              α)
                           
                           
                              ανά πάσα στιγμή έως τη λήξη είναι ισοδύναμα με τις υποχρεώσεις πληρωμής του PRIIP στους επενδυτές του·
                           
                        
                              β)
                           
                           
                              κατέχονται από τρίτο, ή σε διαχωρισμένο λογαριασμό υπό ισοδύναμους όρους και προϋποθέσεις, όπως εκείνα που καθορίζονται στην οδηγία 2011/61/ΕΕ του Ευρωπαϊκού Κοινοβουλίου και του Συμβουλίου (4) ή της οδηγίας 2014/91/ΕΕ (5)· και
                           
                        
                              γ)
                           
                           
                              σε καμία περίπτωση δεν είναι προσπελάσιμα σε οποιουσδήποτε άλλους πιστωτές του παραγωγού σύμφωνα με την ισχύουσα νομοθεσία.
                           
                        
            
               
                  47.
               
               
                  Το CRM μπορεί να αποδοθεί ως 2, όταν τα περιουσιακά στοιχεία ενός PRIIP ή κατάλληλες εξασφαλίσεις ή περιουσιακά στοιχεία που υποστηρίζουν την υποχρέωση πληρωμής του PRIIP:
                  
                              α)
                           
                           
                              ανά πάσα στιγμή έως τη λήξη είναι ισοδύναμα με τις υποχρεώσεις πληρωμής του PRIIP στους επενδυτές του·
                           
                        
                              β)
                           
                           
                              προσδιορίζονται και τηρούνται σε λογαριασμούς ή μητρώα, με βάση την ισχύουσα νομοθεσία, συμπεριλαμβανομένων των άρθρων 275 και 276 της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου (6)· και
                           
                        
                              γ)
                           
                           
                              είναι τέτοια ώστε οι απαιτήσεις των ιδιωτών επενδυτών να έχουν προτεραιότητα έναντι των απαιτήσεων άλλων πιστωτών του παραγωγού PRIIP ή συμβαλλόμενου μέρους που δεσμεύεται να πραγματοποιήσει, άμεσα ή έμμεσα, τις σχετικές πληρωμές στον επενδυτή.
                           
                        
            
               
                  48.
               
               
                  Όταν ο πιστωτικός κίνδυνος πρόκειται να εκτιμηθεί στη βάση της διαφάνειας ή σε διαδοχική βάση, κατά την εκτίμηση του πιστωτικού κινδύνου σε σχέση με κάθε υποκείμενο οφειλέτη μπορούν επίσης να εφαρμοστούν οι παράγοντες μετριασμού βάσει των σημείων 46 και 47 του παρόντος παραρτήματος.
               
            
               
                  49.
               
               
                  Όταν ένα PRIIP δεν είναι σε θέση να ικανοποιήσει τα κριτήρια του σημείου 47 του παρόντος παραρτήματος, το CRM, σύμφωνα με το σημείο 45 του παρόντος παραρτήματος, μπορεί να μειωθεί κατά μία κατηγορία όπου οι απαιτήσεις των ιδιωτών επενδυτών έχουν προτεραιότητα έναντι των απαιτήσεων των εγχειρόγραφων πιστωτών, όπως ορίζεται στο άρθρο 108 της οδηγίας 2014/59/ΕΕ, του παραγωγού PRIIP ή συμβαλλόμενου μέρους που δεσμεύεται να πραγματοποιήσει, άμεσα ή έμμεσα, τις σχετικές πληρωμές στον επενδυτή, στο μέτρο που ο οφειλέτης υπόκειται στις σχετικές απαιτήσεις προληπτικής εποπτείας όσον αφορά τη διασφάλιση της κατάλληλης αντιστοίχισης περιουσιακών στοιχείων και υποχρεώσεων.
               
            
               
                  50.
               
               
                  Το CRM σύμφωνα με το σημείο 45 του παρόντος παραρτήματος αυξάνεται κατά δύο κατηγορίες, όπου η απαίτηση ιδιώτη επενδυτή είναι μειωμένης εξασφάλισης έναντι των απαιτήσεων των ανώτερων πιστωτών.
               
            
               
                  51.
               
               
                  Το CRM σύμφωνα με το σημείο 45 του παρόντος παραρτήματος αυξάνεται κατά τρεις κατηγορίες, όπου ένα PRIIP αποτελεί μέρος των ιδίων κεφαλαίων του οφειλέτη PRIIP, όπως ορίζεται στο άρθρο 4 παράγραφος 1 σημείο 118 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (7) ή στο άρθρο 93 της οδηγίας 2009/138/ΕΕ.
               
            ΜΕΡΟΣ 3
      
         Συνάθροιση του κινδύνου αγοράς και του πιστωτικού κινδύνου στον συνοπτικό δείκτη κινδύνου
      
      
               
                  52.
               
               
                  Ο γενικός συνοπτικός δείκτης κινδύνου (ΣΔΚ) αποδίδεται σύμφωνα με τον συνδυασμό των κατηγοριών CRM και MRM, σύμφωνα με τον ακόλουθο πίνακα:
                  
                              Κατηγορία MRM
                              Κατηγορία CRM
                           
                           
                              MR1
                           
                           
                              MR2
                           
                           
                              MR3
                           
                           
                              MR4
                           
                           
                              MR5
                           
                           
                              MR6
                           
                           
                              MR7
                           
                        
                              CR1
                           
                           
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                           
                              7
                           
                        
                              CR2
                           
                           
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                           
                              7
                           
                        
                              CR3
                           
                           
                              3
                           
                           
                              3
                           
                           
                              3
                           
                           
                              4
                           
                           
                              5
                           
                           
                              6
                           
                           
                              7
                           
                        
                              CR4
                           
                           
                              5
                           
                           
                              5
                           
                           
                              5
                           
                           
                              5
                           
                           
                              5
                           
                           
                              6
                           
                           
                              7
                           
                        
                              CR5
                           
                           
                              5
                           
                           
                              5
                           
                           
                              5
                           
                           
                              5
                           
                           
                              5
                           
                           
                              6
                           
                           
                              7
                           
                        
                              CR6
                           
                           
                              6
                           
                           
                              6
                           
                           
                              6
                           
                           
                              6
                           
                           
                              6
                           
                           
                              6
                           
                           
                              7
                           
                        
            
         Παρακολούθηση των δεδομένων που παρουσιάζουν ενδιαφέρον για τον συνοπτικό δείκτη κινδύνου
      
      
               
                  53.
               
               
                  Ο παραγωγός PRIIP παρακολουθεί τα δεδομένα της αγοράς που παρουσιάζουν ενδιαφέρον για τον υπολογισμό της κατηγορίας MRM και, εάν η κατηγορία MRM μεταβληθεί σε διαφορετική κατηγορία MRM, ο παραγωγός PRIIP αποδίδει την αντίστοιχη κατηγορία MRM στην κατηγορία MRM με την οποία το PRIIP έχει καταλήξει σε αντιστοιχία για την πλειονότητα των σημείων αναφοράς κατά τους τέσσερις προηγούμενους μήνες.
               
            
               
                  54.
               
               
                  Ο παραγωγός PRIIP παρακολουθεί επίσης τα κριτήρια πιστωτικού κινδύνου που παρουσιάζουν ενδιαφέρον για τον υπολογισμό του CRM και, αν σύμφωνα με αυτά τα κριτήρια το CRM θα μεταβαλλόταν σε διαφορετική κατηγορία CRM, το PRIIP αποδίδει εκ νέου το CRM στη σχετική κατηγορία CRM.
               
            
               
                  55.
               
               
                  Πάντοτε πραγματοποιείται επανεξέταση της κατηγορίας MRM ύστερα από απόφαση του παραγωγού PRIIP όσον αφορά την επενδυτική πολιτική ή/και στρατηγική του PRIIP. Υπό αυτές τις συνθήκες, τυχόν μεταβολές στο MRM νοούνται ως νέος προσδιορισμός της κατηγορίας MRM των PRIIP και, κατά συνέπεια, διεξάγονται σύμφωνα με τους γενικούς κανόνες σχετικά με τον προσδιορισμό μιας κατηγορίας MRM για την κατηγορία PRIIP.
               
            ΜΕΡΟΣ 4
      
         Κίνδυνος ρευστότητας
      
      
               
                  56.
               
               
                  Ένα PRIIP θεωρείται ότι ενέχει σημαντικό κίνδυνο ρευστότητας, εφόσον πληρούται ένα από τα ακόλουθα κριτήρια:
                  
                              α)
                           
                           
                              το PRIIP έχει εισαχθεί προς διαπραγμάτευση σε δευτερογενή αγορά ή εναλλακτική ταμειακή διευκόλυνση και δεν υπάρχει δεσμευμένη ρευστότητα που να προσφέρεται από τους ειδικούς διαπραγματευτές ή τον παραγωγό PRIIP, με τρόπο ώστε η ρευστότητα να εξαρτάται μόνο από τη διαθεσιμότητα αγοραστών και πωλητών στη δευτερογενή αγορά ή την εναλλακτική ταμειακή διευκόλυνση, λαμβάνοντας υπόψη ότι η τακτική διαπραγμάτευση ενός προϊόντος σε μια χρονική στιγμή δεν εγγυάται την τακτική διαπραγμάτευση του ίδιου προϊόντος σε οποιαδήποτε άλλη χρονική στιγμή·
                           
                        
                              β)
                           
                           
                              το μέσο προφίλ ρευστότητας των υποκείμενων επενδύσεων είναι σημαντικά χαμηλότερο από την κανονική συχνότητα εξόφλησης για το PRIIP, όταν και στον βαθμό που η ρευστότητα που προσφέρει το PRIIP εξαρτάται από την εκκαθάριση των υποκείμενων περιουσιακών στοιχείων του·
                           
                        
                              γ)
                           
                           
                              ο παραγωγός PRIIP εκτιμά ότι ο ιδιώτης επενδυτής ενδέχεται να αντιμετωπίσει σημαντικές δυσκολίες όσον αφορά τον χρόνο ή το κόστος αποεπένδυσης κατά τη διάρκεια ζωής του προϊόντος, με την επιφύλαξη των ειδικών όρων της αγοράς.
                           
                        
            
               
                  57.
               
               
                  Ένα PRIIP θεωρείται μη ρευστοποιήσιμο, είτε συμβατικά είτε όχι, αν πληρούται κάποιο από τα ακόλουθα κριτήρια:
                  
                              α)
                           
                           
                              το PRIIP δεν έχει εισαχθεί προς διαπραγμάτευση σε δευτερογενή αγορά και δεν προωθείται εναλλακτική ταμειακή διευκόλυνση από τον παραγωγό PRIIP ή τρίτο, ή η εναλλακτική ταμειακή διευκόλυνση υπόκειται σε σημαντικούς περιοριστικούς όρους που περιλαμβάνουν σημαντικές κυρώσεις πρόωρης αποχώρησης ή προαιρετικές τιμές εξαγοράς, ή όπου υπάρχει απουσία μηχανισμών ρευστότητας·
                           
                        
                              β)
                           
                           
                              το PRIIP προσφέρει δυνητική πρόωρη αποχώρηση ή δυνατότητες εξόφλησης πριν από την εφαρμόσιμη ληκτότητα, αλλά αυτές υπόκεινται σε σημαντικούς περιοριστικούς όρους που περιλαμβάνουν σημαντικές κυρώσεις αποχώρησης ή προαιρετικές τιμές εξαγοράς, ή στην προηγούμενη συγκατάθεση και διακριτική ευχέρεια του παραγωγού PRIIP·
                           
                        
                              γ)
                           
                           
                              το PRIIP δεν προσφέρει δυνητικές δυνατότητες πρόωρης αποχώρησης ή εξόφλησης πριν από την εφαρμόσιμη ληκτότητα.
                           
                        
            
               
                  58.
               
               
                  Ένα PRIIP θεωρείται ρευστοποιήσιμο σε όλες τις άλλες περιπτώσεις.
               
            
         (1)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).
      
         (2)  Κανονισμός (ΕΚ) αριθ. 1060/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τους οργανισμούς αξιολόγησης πιστοληπτικής ικανότητας (ΕΕ L 302 της 17.11.2009, σ. 1).
      
         (3)  Εκτελεστικός κανονισμός (ΕΕ) 2016/1800 της Επιτροπής, της 11ης Οκτωβρίου 2016, για τον καθορισμό εκτελεστικών τεχνικών προτύπων όσον αφορά την αντιστοίχιση των πιστοληπτικών αξιολογήσεων των εξωτερικών οργανισμών πιστοληπτικών αξιολογήσεων σε μια αντικειμενική κλίμακα βαθμίδων πιστωτικής ποιότητας σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου (ΕΕ L 275 της 12.10.2016, σ. 19).
      
         (4)  Οδηγία 2011/61/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, σχετικά με τους διαχειριστές οργανισμών εναλλακτικών επενδύσεων και για την τροποποίηση των οδηγιών 2003/41/ΕΚ και 2009/65/ΕΚ και των κανονισμών (ΕΚ) αριθ. 1060/2009 και (ΕΕ) αριθ. 1095/2010 (ΕΕ L 174 της 1.7.2011, σ. 1).
      
         (5)  Οδηγία 2014/91/EE του Ευρωπαϊκού Κοινοβουλίου και του Συμβουλίου, της 23ης Ιουλίου 2014, για την τροποποίηση της οδηγίας 2009/65/ΕΚ για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) όσον αφορά τις λειτουργίες θεματοφύλακα, τις πολιτικές αποδοχών και τις κυρώσεις, (ΕΕ L 257 της 28.8.2014, σ. 186).
      
         (6)  Οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, που αφορά την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 335 της 17.12.2009, σ. 1).
      
         (7)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).
   
   
      ΠΑΡΑΡΤΗΜΑ III
      
         ΠΑΡΟΥΣΙΑΣΗ ΤΟΥ ΣΔΚ
      
      
         Μορφότυπος παρουσίασης
      
      
               
                  1.
               
               
                  Οι παραγωγοί PRIIP χρησιμοποιούν τον παρακάτω μορφότυπο για την παρουσίαση του ΣΔΚ στο έγγραφο βασικών πληροφοριών. Ο σχετικός αριθμός επισημαίνεται, όπως φαίνεται στην εικόνα, ανάλογα με τον ΣΔΚ για το PRIIP.
                  
                     
               
            
         Καθοδήγηση ολοκλήρωσης όσον αφορά τον ΣΔΚ
      
      
               
                  2.
               
               
                  Η αναλυτική επεξήγηση μετά τον ΣΔΚ εξηγεί εν συντομία τον σκοπό του ΣΔΚ και των υποκείμενων κινδύνων.
               
            
               
                  3.
               
               
                  Αμέσως κάτω από τον ΣΔΚ, αναφέρεται το χρονοδιάγραμμα της συνιστώμενης περιόδου διακράτησης. Επιπροσθέτως, αμέσως κάτω από τον ΣΔΚ περιλαμβάνεται προειδοποίηση στις ακόλουθες περιπτώσεις:
                  
                              α)
                           
                           
                              όταν ο κίνδυνος του PRIIP θεωρείται ότι είναι σημαντικά υψηλότερος αν η περίοδος διακράτησης είναι διαφορετική·
                           
                        
                              β)
                           
                           
                              όταν ένα PRIIP θεωρείται ότι έχει σημαντικό κίνδυνο ρευστότητας ή είναι μη ρευστοποιήσιμο, ασχέτως του κατά πόσον είναι συμβατικής φύσεως ή όχι.
                           
                        
            
               
                  4.
               
               
                  Κατά περίπτωση για κάθε PRIIP, η αναλυτική επεξήγηση περιλαμβάνει:
                  
                              α)
                           
                           
                              προειδοποίηση σε έντονη γραμματοσειρά, όπου:
                              
                                          i)
                                       
                                       
                                          ένα PRIIP θεωρείται ότι ενέχει συναλλαγματικό κίνδυνο σύμφωνα με το άρθρο 3 παράγραφος 2 στοιχείο γ) του παρόντος κανονισμού (στοιχείο Γ)·
                                       
                                    
                                          ii)
                                       
                                       
                                          ένα PRIIP έχει πιθανή υποχρέωση προσθήκης στην αρχική επένδυση, (στοιχείο Δ)·
                                       
                                    
                        
                              β)
                           
                           
                              ανάλογα με την περίπτωση, μια επεξήγηση των κινδύνων που είναι σημαντικοί για το PRIIP και δεν κατάφεραν να αντικατοπτρίζονται επαρκώς από τον ΣΔΚ (στοιχείο Ε)·
                           
                        
                              γ)
                           
                           
                              διευκρίνιση:
                              
                                          i)
                                       
                                       
                                          ότι το PRIIP κατέχει (μερική) προστασία κεφαλαίου έναντι του κινδύνου της αγοράς, ανάλογα με την περίπτωση, συμπεριλαμβανομένου του προσδιορισμού του ποσοστού του επενδεδυμένου κεφαλαίου που προστατεύεται (στοιχείο ΣΤ)·
                                       
                                    
                                          ii)
                                       
                                       
                                          των ειδικών όρων των περιορισμών, όπου η (μερική) προστασία κεφαλαίου έναντι του κινδύνου της αγοράς είναι περιορισμένη (στοιχείο Ζ)·
                                       
                                    
                                          iii)
                                       
                                       
                                          ότι το PRIIP δεν κατέχει προστασία κεφαλαίου έναντι του κινδύνου της αγοράς, ανάλογα με την περίπτωση (στοιχείο Η)·
                                       
                                    
                                          iv)
                                       
                                       
                                          ότι το PRIIP δεν κατέχει εγγύηση κεφαλαίου έναντι του πιστωτικού κινδύνου, ανάλογα με την περίπτωση (στοιχείο Θ)·
                                       
                                    
                                          v)
                                       
                                       
                                          των ειδικών όρων των περιορισμών, όπου η προστασία έναντι του πιστωτικού κινδύνου της αγοράς είναι περιορισμένη (στοιχείο Ι).
                                       
                                    
                        
            
               
                  5.
               
               
                  Για τα PRIIP που προσφέρουν μια σειρά από επιλογές για επενδύσεις, οι παραγωγοί PRIIP χρησιμοποιούν τον μορφότυπο που αναφέρεται στο σημείο 1 του παρόντος παραρτήματος για την παρουσίαση του ΣΔΚ, η οποία αναφέρει όλες τις κατηγορίες κινδύνου που προσφέρονται από τη χαμηλότερη κατηγορία κινδύνου στην υψηλότερη κατηγορία κινδύνου.
               
            
               
                  6.
               
               
                  Για τα παράγωγα που είναι συμβόλαια μελλοντικής εκπλήρωσης, δικαιώματα προαίρεσης αγοράς και δικαιώματα πώλησης που τελούν υπό διαπραγμάτευση σε ρυθμιζόμενη αγορά ή σε αγορά τρίτης χώρας που θεωρείται ισοδύναμη με ρυθμιζόμενη αγορά, σύμφωνα με το άρθρο 28 του κανονισμού (ΕΕ) αριθ. 600/2014, περιλαμβάνονται τα στοιχεία Α, Β, και, κατά περίπτωση, Η.
               
            
         Αναλυτικές επεξηγήσεις
      
      
               
                  7.
               
               
                  Για τους σκοπούς της παρουσίασης ΣΔΚ, συμπεριλαμβανομένου του σημείου 4 του παρόντος παραρτήματος, χρησιμοποιούνται οι παρακάτω αναλυτικές επεξηγήσεις, κατά περίπτωση:
                  
                               
                           
                           
                              [Στοιχείο Α] Ο συνοπτικός δείκτης κινδύνου είναι ένας οδηγός για το επίπεδο κινδύνου αυτού του προϊόντος σε σύγκριση με άλλα προϊόντα. Δείχνει πόσο πιθανό είναι το προϊόν να χάσει χρήματα λόγω κινήσεων στις αγορές ή διότι δεν είμαστε σε θέση να σας πληρώσουμε.
                           
                        
                               
                           
                           
                              [Στοιχείο B] Έχουμε κατατάξει αυτό το προϊόν ως [1/2/3/4/5/6/7] από 7, το οποίο είναι κατηγορία κινδύνου [1=«η χαμηλότερη»/2 = «χαμηλή»/3 = «μεσαία-χαμηλή»/4 = «μεσαία»/5 = «μεσαία-υψηλή»/6 = «δεύτερη υψηλότερη»/7 = «η υψηλότερη»].
                           
                        
                               
                           
                           
                              [Επιπροσθέτως, εισαγάγετε σύντομη επεξήγηση της ταξινόμησης του προϊόντος με 300 το πολύ χαρακτήρες σε απλή γλώσσα]
                           
                        
                               
                           
                           
                              [Παράδειγμα επεξήγησης: Αυτό βαθμολογεί τις πιθανές ζημίες από τις μελλοντικές επιδόσεις σε επίπεδο [1 = «πολύ χαμηλή»/2 = «χαμηλή»/3 = «μεσαία-χαμηλή»/4 = «μεσαία»/5 = «μεσαία-υψηλή»/6 = «υψηλή»/7 =«πολύ υψηλή»] και κακές συνθήκες της αγοράς [1, 2 =«είναι πολύ απίθανο να»/3 =«είναι απίθανο να»/4 =«θα μπορούσε να»/5 =«κατά πάσα πιθανότητα θα»/6 = «είναι πολύ πιθανό να»] έχει αντίκτυπο στην ικανότητά [μας] [του Χ] να σας πληρώσει].
                           
                        
                               
                           
                           
                              [[Κατά περίπτωση:] Στοιχείο Γ, σε έντονη γραμματοσειρά] Πρέπει να γνωρίζετε τον συναλλαγματικό κίνδυνο. Θα λαμβάνετε πληρωμές σε διαφορετικό νόμισμα, ούτως ώστε η τελική απόδοση που θα απολαμβάνετε να εξαρτάται από την ισοτιμία μεταξύ των δύο νομισμάτων. Αυτός ο κίνδυνος δεν λαμβάνεται υπόψη στον δείκτη που εμφανίζεται παραπάνω.
                           
                        
                               
                           
                           
                              [[Κατά περίπτωση:] Στοιχείο Δ] Σε ορισμένες περιπτώσεις μπορεί να χρειαστεί να πραγματοποιήσετε περαιτέρω πληρωμές για να καλύψετε τις ζημίες. (σε έντονη γραμματοσειρά) Η συνολική ζημία που μπορεί να υποστείτε ενδέχεται να υπερβαίνει σημαντικά το ποσό που επενδύθηκε.
                           
                        
                               
                           
                           
                              [Κατά περίπτωση:] [Στοιχείο Ε] [Άλλοι κίνδυνοι που συνδέονται ουσιωδώς με το PRIIP, οι οποίοι δεν περιλαμβάνονται στον συνοπτικό δείκτη κινδύνου που πρέπει να εξηγηθεί με μέγιστο όριο τους 200 χαρακτήρες]
                           
                        
                               
                           
                           
                              [Κατά περίπτωση:] [Στοιχείο ΣΤ] [Έχετε το δικαίωμα να λάβετε σε επιστροφή τουλάχιστον το [συμπληρώστε %] του κεφαλαίου σας. Κάθε ποσό πάνω από αυτό και κάθε επιπλέον απόδοση εξαρτάται από τις μελλοντικές επιδόσεις της αγοράς και είναι αβέβαιο.]
                           
                        
                               
                           
                           
                              [Κατά περίπτωση:] [Στοιχείο Ζ] [Ωστόσο, αυτή η προστασία έναντι μελλοντικών επιδόσεων της αγοράς δεν θα ισχύει αν [..]
                              
                                          —
                                       
                                       
                                          [Όπου ισχύουν συνθήκες πρόωρης αποχώρησης] ρευστοποίηση πριν από [… έτη/μήνες/ημέρες]]
                                       
                                    
                                          —
                                       
                                       
                                          [Σε περίπτωση που πρέπει να γίνουν συνεχιζόμενες πληρωμές] δεν πραγματοποιήσετε τις πληρωμές σας εγκαίρως.
                                       
                                    
                                          —
                                       
                                       
                                          [Όταν ισχύουν άλλοι περιορισμοί: εξηγήστε τους σε […] χαρακτήρες το πολύ σε απλή γλώσσα.]
                                       
                                    
                        
                               
                           
                           
                              [Κατά περίπτωση:] [Στοιχείο Η] [Αυτό το προϊόν δεν περιλαμβάνει προστασία από τις μελλοντικές επιδόσεις της αγοράς, επομένως θα μπορούσατε να χάσετε ένα μέρος ή ολόκληρη την επένδυσή σας.]
                           
                        
                               
                           
                           
                              [Κατά περίπτωση:] [Στοιχείο Θ] [Αν δεν μπορέσουμε να σας καταβάλουμε όσα σας οφείλονται, θα μπορούσατε να χάσετε ολόκληρη την επένδυσή σας.]
                           
                        
                               
                           
                           
                              [Κατά περίπτωση:] [Στοιχείο Ι] [Ωστόσο, μπορείτε να επωφεληθείτε από ένα σύστημα προστασίας των καταναλωτών (βλέπε ενότητα «τι θα συμβεί αν δεν είμαστε σε θέση να σας πληρώσουμε»). Ο δείκτης που αναφέρεται ανωτέρω δεν λαμβάνει υπόψη αυτήν την προστασία.]
                           
                        
            
   
      ΠΑΡΑΡΤΗΜΑ IV
      
         ΣΕΝΑΡΙΑ ΕΠΙΔΟΣΕΩΝ
      
      
         Αριθμός σεναρίων
      
      
               
                  1.
               
               
                  Τα τρία σενάρια επιδόσεων βάσει του παρόντος κανονισμού, τα οποία παρουσιάζουν μια σειρά από πιθανές αποδόσεις, είναι τα ακόλουθα:
                  
                              α)
                           
                           
                              ένα ευνοϊκό σενάριο·
                           
                        
                              β)
                           
                           
                              ένα μετριοπαθές σενάριο·
                           
                        
                              γ)
                           
                           
                              ένα δυσμενές σενάριο
                           
                        
                              γ)
                           
                           
                              ένα σενάριο ακραίων καταστάσεων.
                           
                        
            
               
                  2.
               
               
                  To σενάριο ακραίων καταστάσεων καθορίζει σημαντικές δυσμενείς επιπτώσεις του προϊόντος που δεν καλύπτονται στο δυσμενές σενάριο που αναφέρεται στο σημείο 1 στοιχείο γ) του παρόντος παραρτήματος. Το σενάριο ακραίων καταστάσεων δείχνει ενδιάμεσες περιόδους όπου αυτές οι περίοδοι θα εμφανίζονταν για τα σενάρια επιδόσεων σύμφωνα με το σημείο 1 στοιχεία α) έως γ) του παρόντος παραρτήματος
               
            
               
                  3.
               
               
                  Ένα πρόσθετο σενάριο για τα επενδυτικά προϊόντα βασιζόμενα σε ασφάλιση βασίζεται στο μετριοπαθές σενάριο που αναφέρεται στο σημείο 1 στοιχείο β), όπου οι επιδόσεις είναι σημαντικές όσον αφορά την απόδοση της επένδυσης.
               
            
         Υπολογισμός των αξιών σεναρίου για τη συνιστώμενη περίοδο διακράτησης
      
      
               
                  4.
               
               
                  Οι αξίες σεναρίου υπό διαφορετικά σενάρια επιδόσεων υπολογίζονται με παρόμοιο τρόπο όπως το μέτρο του κινδύνου της αγοράς. Οι αξίες σεναρίου υπολογίζονται για τη συνιστώμενη περίοδο διακράτησης.
               
            
               
                  5.
               
               
                  Το δυσμενές σενάριο είναι η αξία του PRIIP στο 10ο εκατοστημόριο.
               
            
               
                  6.
               
               
                  Το μετριοπαθές σενάριο είναι η αξία του PRIIP στο 50ό εκατοστημόριο.
               
            
               
                  7.
               
               
                  Το ευνοϊκό σενάριο είναι η αξία του PRIIP στο 90ό εκατοστημόριο.
               
            
               
                  8.
               
               
                  Το σενάριο ακραίων καταστάσεων είναι η αξία του PRIIP που προκύπτει από τη μεθοδολογία που περιγράφεται στα σημεία 10 και 11 του παρόντος παραρτήματος για τα PRIIP κατηγορίας 2 και στα σημεία 12 και 13 του παρόντος παραρτήματος για τα PRIIP κατηγορίας 3.
               
            
               
                  9.
               
               
                  Για τα PRIIP κατηγορίας 2, οι αναμενόμενες αξίες στο τέλος της συνιστώμενης περιόδου διακράτησης είναι:
                  
                              α)
                           
                           
                              Το δυσμενές σενάριο:
                              
                        
                              β)
                           
                           
                              Το μετριοπαθές σενάριο:
                              
                        
                              γ)
                           
                           
                              Το ευνοϊκό σενάριο:
                              όπου Ν είναι ο αριθμός περιόδων διαπραγμάτευσης κατά τη συνιστώμενη περίοδο διακράτησης, και όπου οι λοιποί όροι ορίζονται στο σημείο 12 του παραρτήματος II.
                           
                        
            
               
                  10.
               
               
                  Για τα PRIIP κατηγορίας 2, ο υπολογισμός του σεναρίου ακραίων καταστάσεων έχει τα ακόλουθα βήματα:
                  
                              α)
                           
                           
                              Προσδιορισμός υποδιαστήματος μήκους w που αντιστοιχεί στα ακόλουθα χρονικά διαστήματα:
                              
                                           
                                       
                                       
                                          1 έτος
                                       
                                       
                                          > 1 έτος
                                       
                                    
                                          Ημερήσιες τιμές
                                       
                                       
                                          21
                                       
                                       
                                          63
                                       
                                    
                                          Εβδομαδιαίες τιμές
                                       
                                       
                                          8
                                       
                                       
                                          16
                                       
                                    
                                          Μηνιαίες τιμές
                                       
                                       
                                          6
                                       
                                       
                                          12
                                       
                                    
                        
                              β)
                           
                           
                              Προσδιορισμός για κάθε υποδιάστημα μήκους w των ιστορικών λογαριθμοκανονικών αποδόσεων rt, όπου t = t0, t1, t2, …, tN.
                           
                        
                              γ)
                           
                           
                              Μέτρηση της μεταβλητότητας με βάση τον παρακάτω τύπο αρχίζοντας από ti = t0 και προχωρώντας μέχρι το ti = t
                                    N
                                 
                                 –
                                 
                                    w
                                 
                              
                              Όπου Mw είναι η καταμέτρηση του αριθμού παρατηρήσεων στο υποδιάστημα και  είναι ο μέσος όλων των ιστορικών λογαριθμοκανονικών αποδόσεων στο αντίστοιχο υποδιάστημα.
                           
                        
                              δ)
                           
                           Συναγωγή της τιμής που αντιστοιχεί στο 99ο εκατοστημόριο για 1 έτος και στο 90ό εκατοστημόριο για τις άλλες περιόδους διακράτησης. Η τιμή αυτή είναι η μεταβλητότητα ακραίων καταστάσεων 
                                 .
                        
            
               
                  11.
               
               
                  Για τα PRIIP κατηγορίας 2, οι αναμενόμενες τιμές κατά τη λήξη της συνιστώμενης περιόδου διακράτησης για το σενάριο ακραίων καταστάσεων είναι:
                  
                     
                  όπου zα είναι η κατάλληλη επιλεγμένη τιμή του PRIIP στο ακραίο εκατοστημόριο που αντιστοιχεί στο 1 % για 1 έτος και στο 5 % για τις άλλες περιόδους διακράτησης.
               
            
               
                  12.
               
               
                  Για τα PRIIP κατηγορίας 3, πραγματοποιούνται οι ακόλουθες προσαρμογές για τον υπολογισμό του ευνοϊκού, του μετριοπαθούς και του δυσμενούς σεναρίου επιδόσεων:
                  
                              α)
                           
                           
                              η αναμενόμενη απόδοση για κάθε περιουσιακό στοιχείο ή στοιχεία είναι η απόδοση που παρατηρήθηκε κατά την περίοδο, όπως καθορίζεται στο σημείο 6 του παραρτήματος II·
                           
                        
                              β)
                           
                           
                              οι αναμενόμενες επιδόσεις υπολογίζονται στο τέλος της συνιστώμενης περιόδου διακράτησης και χωρίς την προεξόφληση των αναμενόμενων επιδόσεων, με χρήση του αναμενόμενου συντελεστή προεξόφλησης χωρίς κίνδυνο.
                           
                        
            
               
                  13.
               
               
                  Για τα PRIIP κατηγορίας 3, πραγματοποιούνται οι ακόλουθες προσαρμογές για τον υπολογισμό του σεναρίου ακραίων καταστάσεων:
                  
                              α)
                           
                           Συναγωγή της μεταβλητότητας ακραίων καταστάσεων 
                                  με βάση τη μεθοδολογία που ορίζεται στο σημείο 10 του παρόντος παραρτήματος·
                        
                              β)
                           
                           
                              Αναπροσαρμογή της κλίμακας των ιστορικών αποδόσεων rt, με βάση τον παρακάτω τύπο·
                              
                        
                              γ)
                           
                           Εύρεση εκτιμητριών bootstrap για το 
                                  όπως περιγράφεται στο σημείο 22 του παραρτήματος II·
                        
                              δ)
                           
                           
                              Υπολογισμός της απόδοσης για κάθε σύμβαση αθροίζοντας τις αποδόσεις επιλεγμένων περιόδων και διορθώνοντας τις εν λόγω αποδόσεις ώστε να εξασφαλίζεται ότι η αναμενόμενη απόδοση που μετράται από την κατανομή των προσομοιούμενων αποδόσεων είναι ως εξής
                              όπου E*[rbootstrapped] είναι ο νέος μέσος που προκύπτει από την προσομοίωση.
                           
                        
            
               
                  14.
               
               
                  Για τα PRIIP κατηγορίας 3, το σενάριο ακραίων καταστάσεων είναι η αξία του PRΙΙΡ στο ακραίο zα εκατοστημόριο, όπως ορίζεται στο σημείο 11 του παρόντος παραρτήματος για την προσομοιωμένη κατανομή όπως ορίζεται στο σημείο 13 του παρόντος παραρτήματος.
               
            
               
                  15.
               
               
                  Για τα PRIIP κατηγορίας 4, η μέθοδος σύμφωνα με το σημείο 27 του παραρτήματος II χρησιμοποιείται σε σχέση με εκείνους τους παράγοντες που δεν παρατηρούνται στην αγορά, σε συνδυασμό κατά περίπτωση, με τη μέθοδο για τα PRIIP κατηγορίας 3. Οι σχετικές μέθοδοι για τα PRIIP κατηγορίας 2 που ορίζονται στα σημεία 9 έως 11 του παρόντος παραρτήματος και οι σχετικές μέθοδοι για τα PRIIP κατηγορίας 3 που ορίζονται στα σημεία 12 έως 14 του παρόντος παραρτήματος χρησιμοποιούνται για τα σχετικά στοιχεία του PRIIP, όπου το PRIIP συνδυάζει διαφορετικά στοιχεία. Τα σενάρια επιδόσεων είναι ένας σταθμισμένος μέσος όρος των σχετικών συστατικών. Τα χαρακτηριστικά του προϊόντος και οι εγγυήσεις κεφαλαίου λαμβάνονται υπόψη στους υπολογισμούς των επιδόσεων.
               
            
               
                  16.
               
               
                  Για τα PRIIP κατηγορίας 1, όπως ορίζονται στο σημείο 4 στοιχείο α) του παραρτήματος II, και της κατηγορίας 1 PRIIP, όπως ορίζεται στο σημείο 4 στοιχείο β) του παραρτήματος II που δεν είναι συμβόλαια μελλοντικής εκπλήρωσης, δικαιώματα προαίρεσης αγοράς και δικαιώματα πώλησης που τελούν υπό διαπραγμάτευση σε ρυθμιζόμενη αγορά ή σε αγορά τρίτης χώρας που θεωρείται ισοδύναμη με ρυθμιζόμενη αγορά, σύμφωνα με το άρθρο 28 του κανονισμού (ΕΕ) αριθ. 600/2014, τα σενάρια επιδόσεων υπολογίζονται σύμφωνα με τα σημεία 12 έως 14 του παρόντος παραρτήματος.
               
            
               
                  17.
               
               
                  Για τα PRIIP κατηγορίας 1 που είναι συμβόλαια μελλοντικής εκπλήρωσης, δικαιώματα προαίρεσης αγοράς και δικαιώματα πώλησης που τελούν υπό διαπραγμάτευση σε ρυθμιζόμενη αγορά ή σε αγορά τρίτης χώρας που θεωρείται ισοδύναμη με ρυθμιζόμενη αγορά, σύμφωνα με το άρθρο 28 του κανονισμού (ΕΕ) αριθ. 600/2014, τα σενάρια επιδόσεων εμφανίζονται με τη μορφή γραφημάτων δομής αποπληρωμής. Συμπεριλαμβάνεται γράφημα για την απεικόνιση των επιδόσεων για όλα τα σενάρια για τα διαφορετικά επίπεδα της υποκείμενης αξίας. Ο οριζόντιος άξονας του γραφήματος δείχνει τις διάφορες πιθανές τιμές της υποκείμενης αξίας και ο κάθετος άξονας δείχνει το κέρδος ή τη ζημία στις διαφορετικές τιμές της υποκείμενης αξίας. Για κάθε τιμή της υποκείμενης αξίας, το γράφημα απεικονίζει το προκύπτον κέρδος ή ζημία και σε ποια τιμή της υποκείμενης αξίας το κέρδος ή η ζημία είναι μηδέν.
               
            
               
                  18.
               
               
                  Για τα PRIIP κατηγορίας 1, όπως ορίζονται στο σημείο 4 στοιχείο γ) του παραρτήματος II, παρέχεται μια λογική και συντηρητική βέλτιστη εκτίμηση των αναμενόμενων αξιών για τα σενάρια επιδόσεων που καθορίζονται στο σημείο 1 στοιχεία α) έως γ) του παρόντος παραρτήματος στο τέλος της συνιστώμενης περιόδου κατοχής διακράτησης.
                  Τα σενάρια που επιλέγονται και εμφανίζονται συνάδουν και συμπληρώνουν τις άλλες πληροφορίες που περιέχονται στο έγγραφο βασικών πληροφοριών, συμπεριλαμβανομένου του γενικού προφίλ κινδύνου για το PRIIP. Ο παραγωγός PRIIP εξασφαλίζει τη συνοχή των σεναρίων με τα συμπεράσματα της εσωτερικής διακυβέρνησης των προϊόντων, τα οποία συμπεριλαμβάνουν, μεταξύ άλλων, προσομοιώσεις ακραίων καταστάσεων που αναλαμβάνονται από τον παραγωγό PRIIP για το PRIIP και τα δεδομένα και την ανάλυση που χρησιμοποιούνται για τους σκοπούς της παραγωγής των άλλων πληροφοριών που περιέχονται στο έγγραφο βασικών πληροφοριών.
                  Τα σενάρια επιλέγονται για να δίνουν μια ισορροπημένη παρουσίαση των πιθανών αποτελεσμάτων του προϊόντος τόσο σε ευνοϊκές όσο και σε δυσμενείς συνθήκες, αλλά εμφανίζονται μόνο τα σενάρια που μπορούν εύλογα να αναμένονται. Τα σενάρια δεν επιλέγονται με τρόπο ώστε να δίνεται υπέρμετρη προβολή σε ευνοϊκά αποτελέσματα σε βάρος των δυσμενών.
               
            
         Υπολογισμός των αναμενόμενων αξιών για τις ενδιάμεσες περιόδους διακράτησης
      
      
               
                  19.
               
               
                  Για τα PRIIP με συνιστώμενη περίοδο διακράτησης μεταξύ 1 και 3 ετών, οι επιδόσεις εμφανίζονται σε 2 διαφορετικές περιόδους διακράτησης: στο τέλος του πρώτου έτους και στο τέλος της συνιστώμενης περιόδου διακράτησης.
               
            
               
                  20.
               
               
                  Για τα PRIIP με συνιστώμενη περίοδο διακράτησης 3 ετών ή περισσότερο, οι επιδόσεις εμφανίζονται σε 3 περιόδους διακράτησης: στο τέλος του πρώτου έτους, μετά το ήμισυ της συνιστώμενης περιόδου διακράτησης, στρογγυλοποιημένες έως το τέλος του πλησιέστερου έτους, και στο τέλος της συνιστώμενης περιόδου διακράτησης.
               
            
               
                  21.
               
               
                  Για PRIIP με συνιστώμενη περίοδο διακράτησης 1 έτους ή λιγότερο, δεν εμφανίζονται σενάρια επιδόσεων για τις ενδιάμεσες περιόδους διακράτησης.
               
            
               
                  22.
               
               
                  Για τα PRIIP κατηγορίας 2, οι αξίες που πρέπει να εμφανίζονται για τις ενδιάμεσες περιόδους υπολογίζονται με βάση τους τύπους των σημείων 9 έως 11 του παρόντος παραρτήματος, όπου το Ν ορίζεται ως ο αριθμός των περιόδων διαπραγμάτευσης από την ημερομηνία έναρξης έως το τέλος της ενδιάμεσης περιόδου.
               
            
               
                  23.
               
               
                  Για τα PRIIP κατηγορίας 1 και τα PRIIP κατηγορίας 4, οι αξίες που εμφανίζονται για τις ενδιάμεσες περιόδους εκτιμώνται από τον παραγωγό PRIIP με τρόπο συμβατό με την εκτίμηση στο τέλος της συνιστώμενης περιόδου διακράτησης. Για τον σκοπό αυτό, η μέθοδος που χρησιμοποιείται για την εκτίμηση της αξίας του PRIIP κατά την έναρξη της κάθε ενδιάμεσης περιόδου πρέπει να παράγει την ίδια αξία για ολόκληρη τη συνιστώμενη περίοδο διακράτησης, σύμφωνα με τη μέθοδο που προβλέπεται στα σημεία 16 και 15 του παρόντος παραρτήματος, αντίστοιχα.
               
            
               
                  24.
               
               
                  Για τα PRIIP κατηγορίας 3, για την παραγωγή του ευνοϊκού, του μετριοπαθούς, και του δυσμενούς σεναρίου και του σεναρίου ακραίων καταστάσεων σε ενδιάμεση περίοδο πριν από το τέλος της συνιστώμενης περιόδου διακράτησης, ο παραγωγός λαμβάνει τρεις υποκείμενες προσομοιώσεις, όπως αναφέρονται στα σημεία 16 έως 24 του παραρτήματος II, οι οποίες χρησιμοποιούνται για τον υπολογισμό του MRM, και μια υποκείμενη προσομοίωση, όπως αναφέρεται στο σημείο 13 του παρόντος παραρτήματος, με βάση μόνο τα υποκείμενα επίπεδα και με τρόπο ώστε η προσομοιωμένη αξία των PRIIP για την εν λόγω ενδιάμεση περίοδο να είναι πιθανό να είναι συνεπής με το σχετικό σενάριο.
                  
                              α)
                           
                           
                              Για την παραγωγή του ευνοϊκού, του μετριοπαθούς και του δυσμενούς σεναρίου και του σεναρίου ακραίων καταστάσεων σε ενδιάμεση περίοδο για PRIIP κατηγορίας 3 με μία υποκείμενη επένδυση και η αξία των οποίων είναι γνωστό ότι είναι αύξουσα συνάρτηση του υποκείμενου επιπέδου, ο παραγωγός λαμβάνει τρεις βασικές προσομοιώσεις, όπως αναφέρονται στα σημεία 16 έως 24 του παραρτήματος II που χρησιμοποιούνται για τον υπολογισμό του MRM και μια υποκείμενη προσομοίωση, όπως αναφέρεται στο σημείο 13 του παρόντος παραρτήματος, και οδηγούν αντίστοιχα στο επίπεδο του 90ού εκατοστημορίου για το ευνοϊκό σενάριο, στο επίπεδο του 50ού εκατοστημορίου για το μετριοπαθές σενάριο και στο επίπεδο του 10ου εκατοστημορίου για το δυσμενές σενάριο και στο επίπεδο εκατοστημορίου που αντιστοιχεί στο 1 % για το έτος 1 και στο 5 % για τις άλλες περιόδους διακράτησης για το σενάριο ακραίων καταστάσεων.
                           
                        
                              β)
                           
                           
                              Για την παραγωγή του ευνοϊκού, του μετριοπαθούς και του δυσμενούς σεναρίου και του σεναρίου ακραίων καταστάσεων σε ενδιάμεση περίοδο για PRIIP κατηγορίας 3 με μία υποκείμενη επένδυση και η αξία των οποίων είναι γνωστό ότι είναι φθίνουσα συνάρτηση του υποκείμενου επιπέδου, ο παραγωγός λαμβάνει τρεις βασικές προσομοιώσεις, όπως αναφέρονται στα σημεία 16 έως 24 του παραρτήματος II που χρησιμοποιούνται για τον υπολογισμό του MRM και μια υποκείμενη προσομοίωση, όπως αναφέρεται στο σημείο 13 του παρόντος παραρτήματος και οδηγούν αντίστοιχα στο επίπεδο του 90ού εκατοστημορίου για το δυσμενές σενάριο, στο επίπεδο του 50ού εκατοστημορίου της υποκείμενης επένδυσης για το μετριοπαθές σενάριο και στο επίπεδο του 10ου εκατοστημορίου για την υποκείμενη επένδυση για το ευνοϊκό σενάριο και στο επίπεδο εκατοστημορίου που αντιστοιχεί στο 1 % για το έτος 1 και στο 5 % για τις άλλες περιόδους διακράτησης για το σενάριο ακραίων καταστάσεων.
                           
                        
                              γ)
                           
                           
                              Για την παραγωγή του ευνοϊκού, του μετριοπαθούς και του δυσμενούς σεναρίου και του σεναρίου ακραίων καταστάσεων σε ενδιάμεση περίοδο για PRIIP κατηγορίας 3 εκτός εκείνων που αναφέρονται στα σημεία α) και β), ο παραγωγός επιλέγει υποκείμενες αξίες συνεπείς με τα επίπεδα του 90ού, του 50ού και του 10ου εκατοστημορίου και το επίπεδο εκατοστημορίου που αντιστοιχεί στο 1 % για το έτος 1 και στο 5 % για τις άλλες περιόδους διακράτησης του PRIIP και χρησιμοποιεί αυτές τις αξίες ως αξίες εκκίνησης για μια προσομοίωση για τον προσδιορισμό της αξίας του PRIIP.
                           
                        
            
               
                  25.
               
               
                  Για τα PRIIP κατηγορίας 1 που είναι συμβόλαια μελλοντικής εκπλήρωσης, δικαιώματα προαίρεσης αγοράς και δικαιώματα πώλησης που τελούν υπό διαπραγμάτευση σε ρυθμιζόμενη αγορά ή σε αγορά τρίτης χώρας που θεωρείται ισοδύναμη με ρυθμιζόμενη αγορά, σύμφωνα με το άρθρο 28 του κανονισμού (ΕΕ) αριθ. 600/2014, τα σενάρια επιδόσεων για ενδιάμεσες περιόδους διακράτησης δεν περιλαμβάνονται.
               
            
               
                  26.
               
               
                  Για το ευνοϊκό, το μετριοπαθές και το δυσμενές σενάριο σε ενδιάμεσες περιόδους, η εκτίμηση της κατανομής που χρησιμοποιείται για την ανάγνωση της αξίας του PRIIP σε διαφορετικά εκατοστημόρια είναι συνεπής με την υπό εξέταση απόδοση και τη μεταβλητότητα που παρατηρείται τα τελευταία 5 έτη σε όλα τα μέσα της αγοράς που καθορίζουν την αξία του PRIIP. Για το σενάριο ακραίων καταστάσεων στις ενδιάμεσες περιόδους, η εκτίμηση της κατανομής που χρησιμοποιείται για την ανάγνωση της αξίας του PRIIP σε διάφορα εκατοστημόρια πρέπει να συνάδει με την προσομοιωμένη κατανομή όλων των μέσων της αγοράς που καθορίζουν την αξία του PRIIP, όπως ορίζεται στα σημεία 11 και 13.
               
            
               
                  27.
               
               
                  Το δυσμενές σενάριο είναι η εκτίμηση της αξίας του PRIIP κατά την έναρξη της ενδιάμεσης περιόδου σύμφωνα με το 10ο εκατοστημόριο.
               
            
               
                  28.
               
               
                  Το μετριοπαθές σενάριο είναι η εκτίμηση της αξίας του PRIIP κατά την έναρξη της ενδιάμεσης περιόδου σύμφωνα με το 50ό εκατοστημόριο.
               
            
               
                  29.
               
               
                  Το ευνοϊκό σενάριο είναι η εκτίμηση της αξίας του PRIIP κατά την έναρξη της ενδιάμεσης περιόδου σύμφωνα με το 90ό εκατοστημόριο.
               
            
               
                  30.
               
               
                  Το σενάριο ακραίων καταστάσεων είναι η εκτίμηση της αξίας του PRIIP κατά την έναρξη της ενδιάμεσης περιόδου που συνάδει με το επίπεδο εκατοστημορίου που αντιστοιχεί στο 1 % για το 1 έτος και στο 5 % για τις άλλες περιόδους διακράτησης της προσομοιωμένης κατανομής όπως ορίζεται στο σημείο 13.
               
            
         Γενικές απαιτήσεις
      
      
               
                  31.
               
               
                  Οι επιδόσεις του PRIIP υπολογίζονται καθαρά από όλο το ισχύον κόστος σύμφωνα με το παράρτημα VI για το σενάριο και την περίοδο διακράτησης που παρουσιάζεται.
               
            
               
                  32.
               
               
                  Οι επιδόσεις παρουσιάζονται σε νομισματικές μονάδες. Τα ποσά που χρησιμοποιούνται είναι σύμφωνα με τα ποσά που αναφέρονται στο σημείο 90 του παραρτήματος VI.
               
            
               
                  33.
               
               
                  Οι επιδόσεις παρουσιάζονται επίσης σε ποσοστά, όπως η μέση ετήσια απόδοση της επένδυσης. Το εν λόγω στοιχείο υπολογίζεται αφού ληφθούν υπόψη οι καθαρές επιδόσεις ως αριθμητής και το αρχικό ποσό επένδυσης ή η καταβληθείσα τιμή ως παρονομαστής.
                  Για εκείνα τα PRIIP όπου δεν υπάρχει αρχική επένδυση ή καταβληθείσα τιμή, όπως μελλοντικές συμβάσεις ή συμφωνίες ανταλλαγής, το ποσοστό υπολογίζεται αφού ληφθεί υπόψη η ονομαστική αξία της σύμβασης και προστίθεται υποσημείωση για να εξηγήσει τον εν λόγω υπολογισμό.
               
            
               
                  34.
               
               
                  Για ένα επενδυτικό προϊόν βασιζόμενο σε ασφάλιση ισχύουν τα ακόλουθα, επιπλέον των μεθόδων που αναφέρονται παραπάνω, συμπεριλαμβανομένων εκείνων του σημείου 15, κατά τον υπολογισμό των σεναρίων επιδόσεων όσον αφορά την επένδυση:
                  
                              α)
                           
                           
                              λαμβάνεται υπόψη η μελλοντική συμμετοχή στα κέρδη·
                           
                        
                              β)
                           
                           
                              οι παραδοχές για τη μελλοντική συμμετοχή στα κέρδη είναι συνεπείς με την παραδοχή σχετικά με τους ετήσιους συντελεστές απόδοσης των υποκείμενων περιουσιακών στοιχείων·
                           
                        
                              γ)
                           
                           
                              οι παραδοχές σχετικά με τον τρόπο κατανομής των μελλοντικών κερδών μεταξύ του παραγωγού PRIIP και του ιδιώτη επενδυτή και οι άλλες παραδοχές σχετικά με τη μελλοντική συμμετοχή στα κέρδη είναι ρεαλιστικές και σύμφωνες με την τρέχουσα επιχειρηματική πρακτική και την επιχειρηματική στρατηγική του παραγωγού PRIIP. Όταν υπάρχουν επαρκείς αποδείξεις ότι η επιχείρηση θα αλλάξει τις πρακτικές ή τη στρατηγική της, οι παραδοχές σχετικά με τη μελλοντική συμμετοχή στα κέρδη είναι συνεπής με τις μεταβαλλόμενες πρακτικές ή στρατηγική. Για τους ασφαλιστές ζωής που εμπίπτουν στο πεδίο εφαρμογής της οδηγίας 2009/138/ΕΚ, αυτές οι παραδοχές είναι συνεπείς με τις παραδοχές σχετικά με τις μελλοντικές ενέργειες της διοίκησης που χρησιμοποιούνται για την αποτίμηση των τεχνικών αποθεματικών στον ισολογισμό Φερεγγυότητα II·
                           
                        
                              δ)
                           
                           
                              όταν ένα συστατικό των επιδόσεων σχετίζεται με τη συμμετοχή στα κέρδη που είναι πληρωτέα σε προαιρετική βάση, αυτό το συστατικό εικάζεται μόνο στα ευνοϊκά σενάρια επιδόσεων:
                           
                        
                              ε)
                           
                           
                              τα σενάρια επιδόσεων υπολογίζονται με βάση τα επενδυτικά ποσά που ορίζονται στο σημείο 32 του παρόντος παραρτήματος.
                           
                        
            
   
      ΠΑΡΑΡΤΗΜΑ V
      
         ΜΕΘΟΔΟΛΟΓΙΑ ΓΙΑ ΤΗΝ ΠΑΡΟΥΣΙΑΣΗ ΤΩΝ ΣΕΝΑΡΙΩΝ ΕΠΙΔΟΣΕΩΝ
      
      ΜΕΡΟΣ 1
      
         Γενικές προδιαγραφές παρουσίασης
      
      
               
                  1.
               
               
                  Τα σενάρια επιδόσεων παρουσιάζονται με τρόπο που να είναι δίκαιος, ακριβής, σαφής και μη παραπλανητικός, και είναι πιθανό να γίνει κατανοητός από τον μέσο ιδιώτη επενδυτή.
               
            
               
                  2.
               
               
                  Όταν τα σενάρια επιδόσεων μπορεί να εμφανίζονται μόνο κατά τη λήξη ή κατά το τέλος της συνιστώμενης περιόδου διακράτησης, όπως και για τα PRIIP που αναφέρονται στο σημείο 21 του παραρτήματος IV, τα οποία εξηγούνται σαφώς στην περιγραφή που ορίζεται στο στοιχείο Ε στο μέρος 2 του παρόντος παραρτήματος.
               
            
               
                  3.
               
               
                  Σε όλες τις περιπτώσεις, περιλαμβάνονται οι αφηγηματικές επεξηγήσεις που ορίζονται στα στοιχεία Α, Β, Γ, Δ και ΣΤ στο μέρος 2 του παρόντος παραρτήματος, εκτός από την περίπτωση των PRIIP κατηγορίας 1 που αναφέρονται στο σημείο 17 του παραρτήματος IV, όπου χρησιμοποιούνται αντ' αυτού οι αναλυτικές επεξηγήσεις που ορίζονται στα στοιχεία Ζ έως ΙΑ.
               
            ΜΕΡΟΣ 2
      
         Παρουσίαση των σεναρίων επιδόσεων
      
      Για όλα τα PRIIP εκτός από τα PRIIP κατηγορίας 1 που αναφέρονται στο σημείο 17 του παραρτήματος IV, οι παραγωγοί PRIIP παρουσιάζουν τα σενάρια επιδόσεων μέσω των παρακάτω μορφοτύπων, ανάλογα με το κατά πόσον το PRIIP είναι ενιαία επένδυση ή ασφάλιστρο ή τακτική πληρωμή ή PRIIP ασφαλίστρου. Οι ενδιάμεσες περίοδοι ενδέχεται να διαφέρουν ανάλογα με το διάρκεια της συνιστώμενης περιόδου διακράτησης. Για επενδυτικά προϊόντα βασιζόμενα σε ασφάλιση, περιλαμβάνονται πρόσθετες σειρές σε σχέση με το σενάριο για τις ασφαλιστικές παροχές, συμπεριλαμβανομένου του σωρευτικού ασφαλίστρου βιομετρικού κινδύνου για ένα τακτικό επενδυτικό προϊόν βασιζόμενο σε ασφάλιση. Η απόδοση για το εν λόγω σενάριο απεικονίζεται μόνο σε απόλυτες αξίες.
      Υπόδειγμα Α: Καταβολή ενιαίας επένδυσης ή/και ενιαίου ασφαλίστρου.
      
         
            Καταβολή ενιαίας επένδυσης
         
      
      
         
      
         
            Καταβολή ενιαίου ασφαλίστρου
         
      
      
         
      Υπόδειγμα Β: Καταβολή τακτικών επενδύσεων και/ή ασφαλίστρων.
      
         
            Καταβολή τακτικών επενδύσεων
         
      
      
         
      
         
            Καταβολή τακτικών ασφαλίστρων
         
      
      
         
      
         Σενάρια επιδόσεων
      
      [Στοιχείο Α] Αυτός ο [πίνακας/γράφημα] δείχνει τα χρήματα που θα μπορούσαν να σας επιστραφούν κατά τη διάρκεια των επόμενων [συνιστώμενη περίοδος διακράτησης] ετών, υπό διαφορετικά σενάρια, αν υποτεθεί ότι επενδύετε […] EUR [ετησίως].
      [Στοιχείο Β] Τα σενάρια που εμφανίζονται δείχνουν ποιες επιδόσεις θα μπορούσε να έχει η επένδυσή σας. Μπορείτε να τα συγκρίνετε με τα σενάρια των άλλων προϊόντων.
      [Στοιχείο Γ] Τα σενάρια που παρουσιάζονται αποτελούν εκτίμηση των μελλοντικών επιδόσεων με βάση ενδεικτικά στοιχεία από το παρελθόν σχετικά με πώς κυμαίνεται η αξία της επένδυσης αυτής, και δεν αποτελούν ακριβή δείκτη. Το τι θα λάβετε θα ποικίλλει ανάλογα με τις επιδόσεις της αγοράς και το χρονικό διάστημα κατά το οποίο θα διατηρήσετε την επένδυση/το προϊόν.
      [Στοιχείο Δ] Το σενάριο ακραίων καταστάσεων δείχνει τι μπορείτε να κερδίσετε σε ακραίες συνθήκες της αγοράς, και δεν λαμβάνει υπόψη την περίπτωση κατά την οποία δεν είμαστε σε θέση να σας πληρώσουμε.
      [Κατά περίπτωση] [Στοιχείο Ε] Αυτό το προϊόν αυτό δεν μπορεί να εξαργυρωθεί [εύκολα]. Αυτό σημαίνει ότι είναι δύσκολο να εκτιμηθεί τι ποσό θα σας επιστραφεί, αν εξαργυρώσετε το προϊόν πριν από [το τέλος της συνιστώμενης περιόδου διακράτησης/ληκτότητας]. Είτε δεν θα μπορέσετε να εξαργυρώσετε πρόωρα το προϊόν, είτε θα πρέπει να καταβάλετε υψηλό κόστος, είτε θα υποστείτε μεγάλη ζημία αν το πράξετε.
      [Στοιχείο ΣΤ] Τα στοιχεία που εμφανίζονται περιλαμβάνουν όλο το κόστος του ίδιου του προϊόντος, [κατά περίπτωση]:[αλλά ενδέχεται να μην περιλαμβάνουν όλο το κόστος που πληρώνετε στον σύμβουλο ή τον διανομέα σας][και περιλαμβάνει το κόστος του συμβούλου ή του διανομέα σας]. Τα στοιχεία δεν λαμβάνουν υπόψη την προσωπική φορολογική σας κατάσταση, η οποία μπορεί επίσης να επηρεάσει το πόσο που θα σας επιστραφεί.
      [Στοιχείο Ζ] Αυτό το γράφημα δείχνει ποιες επιδόσεις θα μπορούσε να έχει η επένδυσή σας. Μπορείτε να τα συγκρίνετε με τα γραφήματα αποπληρωμής άλλων παραγώγων.
      [Στοιχείο Η] Το γράφημα που παρουσιάζεται δίνει μια σειρά πιθανών αποτελεσμάτων και δεν είναι ακριβής ένδειξη του ποσού που θα μπορούσε να σας επιστραφεί. Το ποσό που θα λάβετε θα ποικίλει ανάλογα με το πώς θα εξελιχθεί η υποκείμενη επένδυση. Για κάθε τιμή της υποκείμενης επένδυσης, το γράφημα δείχνει ποιο θα ήταν το κέρδος ή η ζημία του προϊόντος. Ο οριζόντιος άξονας δείχνει τις διάφορες πιθανές τιμές της υποκείμενης αξίας κατά την ημερομηνία λήξης και ο κάθετος άξονας δείχνει το κέρδος ή τη ζημία.
      [Στοιχείο Θ] Η αγορά αυτού του προϊόντος σημαίνει ότι νομίζετε ότι η υποκείμενη τιμή θα [αυξηθεί/μειωθεί].
      [Στοιχείο Ι] Η μέγιστη ζημία σας θα ήταν να χάσετε όλη την επένδυσή σας (το καταβληθέν ασφάλιστρο).
      [Στοιχείο ΙΑ] Τα στοιχεία που εμφανίζονται περιλαμβάνουν όλο το κόστος του ίδιου του προϊόντος, αλλά ενδέχεται να μην περιλαμβάνουν όλο το κόστος που πληρώνετε στον σύμβουλο ή τον διανομέα σας. Τα στοιχεία δεν λαμβάνουν υπόψη την προσωπική φορολογική σας κατάσταση, η οποία μπορεί επίσης να επηρεάσει το πόσο που θα σας επιστραφεί.
   
   
      ΠΑΡΑΡΤΗΜΑ VI
      
         ΜΕΘΟΔΟΛΟΓΙΑ ΓΙΑ ΤΟΝ ΥΠΟΛΟΓΙΣΜΟ ΤΟΥ ΚΟΣΤΟΥΣ
      
      ΜΕΡΟΣ 1
      
         Κατάλογος κόστους
      
      I.   ΚΑΤΑΛΟΓΟΣ ΚΟΣΤΟΥΣ ΕΠΕΝΔΥΤΙΚΩΝ ΚΕΦΑΛΑΙΩΝ (ΟΕΕ ΚΑΙ ΟΣΕΚΑ)
      
         Κόστος που πρέπει να γνωστοποιηθεί
      
      
         Εφάπαξ κόστος
      
      
               
                  1.
               
               
                  Εφάπαξ κόστος είναι ένα κόστος εισόδου ή αποχώρησης, το οποίο:
                  
                              α)
                           
                           
                              είτε καταβάλλεται απευθείας από τον ιδιώτη επενδυτή· είτε
                           
                        
                              β)
                           
                           
                              αφαιρείται από πληρωμή που εισπράττεται ή οφείλεται στον ιδιώτη επενδυτή.
                           
                        
            
               
                  2.
               
               
                  Εφάπαξ κόστος είναι το κόστος που βαρύνει τον ιδιώτη επενδυτή και δεν αφαιρείται από τα περιουσιακά στοιχεία του ΟΕΕ ή του ΟΣΕΚΑ.
               
            
               
                  3.
               
               
                  Το εφάπαξ κόστος περιλαμβάνει, ενδεικτικά, τους ακόλουθους τύπους προκαταβολικού αρχικού κόστους που λαμβάνεται υπόψη στο ποσό κόστους που πρέπει να γνωστοποιηθεί στο έγγραφο βασικών πληροφοριών:
                  
                              α)
                           
                           
                              προμήθεια διανομής, στον βαθμό που το ποσό είναι γνωστό στην εταιρεία διαχείρισης. Αν το πραγματικό ποσό δεν είναι γνωστό στην εταιρεία διαχείρισης, εμφανίζεται το μέγιστο του πιθανού γνωστού κόστους διανομής για το συγκεκριμένο PRIIP·
                           
                        
                              β)
                           
                           
                              κόστος σύστασης (προκαταβολικό μέρος)·
                           
                        
                              γ)
                           
                           
                              κόστος εμπορικής διαπραγμάτευσης (προκαταβολικό μέρος)·
                           
                        
                              δ)
                           
                           
                              συνδρομή, συμπεριλαμβανομένων των φόρων.
                           
                        
            
         Επαναλαμβανόμενο κόστος
      
      
               
                  4.
               
               
                  Επαναλαμβανόμενες δαπάνες πληρωμές που αφαιρούνται από τα περιουσιακά στοιχεία ενός ΟΕΕ ή ΟΣΕΚΑ και αντιπροσωπεύουν τα εξής:
                  
                              α)
                           
                           
                              δαπάνες που πραγματοποιούνται αναγκαστικά στις συναλλαγές τους·
                           
                        
                              β)
                           
                           
                              πληρωμές, συμπεριλαμβανομένων των αμοιβών, σε συμβαλλόμενα μέρη που συνδέονται με τον ΟΕΕ ή τον ΟΣΕΚΑ ή παρέχουν υπηρεσίες σε αυτούς·
                           
                        
                              γ)
                           
                           
                              κόστος συναλλαγής.
                           
                        
            
               
                  5.
               
               
                  Το επαναλαμβανόμενο κόστος περιλαμβάνει, ενδεικτικά, τους ακόλουθους τύπους κόστους που αφαιρούνται από τα περιουσιακά στοιχεία του ΟΕΕ ή ΟΣΕΚΑ και λαμβάνονται υπόψη στο ποσό κόστους που πρέπει να γνωστοποιηθεί στο έγγραφο βασικών πληροφοριών:
                  
                              α)
                           
                           
                              όλες τις πληρωμές στα ακόλουθα πρόσωπα, συμπεριλαμβανομένων και οποιωνδήποτε από τα ακόλουθα πρόσωπα στα οποία έχει ανατεθεί οποιαδήποτε λειτουργία»·
                              
                                          i)
                                       
                                       
                                          την εταιρεία διαχείρισης του κεφαλαίου·
                                       
                                    
                                          ii)
                                       
                                       
                                          τα μέλη του ΔΣ του κεφαλαίου, αν είναι εταιρεία επενδύσεων·
                                       
                                    
                                          iii)
                                       
                                       
                                          τον διαχειριστή·
                                       
                                    
                                          iv)
                                       
                                       
                                          τον (τους) θεματοφύλακα(ες)·
                                       
                                    
                                          v)
                                       
                                       
                                          οποιονδήποτε επενδυτικό σύμβουλο·
                                       
                                    
                        
                              β)
                           
                           
                              όλες τις πληρωμές προς οποιοδήποτε πρόσωπο παρέχει υπηρεσίες εξωτερικής ανάθεσης σε οποιονδήποτε από τους παραπάνω, τα οποία περιλαμβάνουν:
                              
                                          i)
                                       
                                       
                                          παρόχους υπηρεσιών αποτίμησης και λογιστικής κεφαλαίων·
                                       
                                    
                                          ii)
                                       
                                       
                                          παρόχους υπηρεσιών μετόχων, όπως ο φορέας μεταβίβασης και χρηματιστές-διαπραγματευτές που είναι κάτοχοι αρχείων των μετοχών του κεφαλαίου και παρέχουν υπηρεσίες υπο-λογιστικής στους δικαιούχους των εν λόγω μετοχών·
                                       
                                    
                                          iii)
                                       
                                       
                                          παρόχους υπηρεσιών διαχείρισης εξασφαλίσεων·
                                       
                                    
                                          iv)
                                       
                                       
                                          παρόχους υπηρεσιών βασικής μεσιτείας·
                                       
                                    
                                          v)
                                       
                                       
                                          φορείς δανεισμού τίτλων·
                                       
                                    
                                          vi)
                                       
                                       
                                          παρόχους διαχείρισης ακινήτων και παρόμοιων υπηρεσιών·
                                       
                                    
                        
                              γ)
                           
                           
                              τέλη εγγραφής, προμήθειες, ρυθμιστικά τέλη και παρόμοια τέλη, συμπεριλαμβανομένων των τελών διαβατηρίου·
                           
                        
                              δ)
                           
                           
                              τέλη προμήθειας για ειδική μεταχείριση των κερδών και των ζημιών·
                           
                        
                              ε)
                           
                           
                              έξοδα λογιστικού ελέγχου·
                           
                        
                              στ)
                           
                           
                              πληρωμές προς νομικούς και επαγγελματίες συμβούλους·
                           
                        
                              ζ)
                           
                           
                              τυχόν κόστος διανομής ή εμπορικής διαπραγμάτευσης, στον βαθμό που το ποσό είναι γνωστό στην εταιρεία διαχείρισης. Αν το πραγματικό ποσό δεν είναι γνωστό στην εταιρεία διαχείρισης, εμφανίζεται το μέγιστο του πιθανού γνωστού κόστους διανομής για το συγκεκριμένο PRIIP·
                           
                        
                              η)
                           
                           
                              κόστος χρηματοδότησης που σχετίζεται με δανεισμό (παρέχεται από τα συνδεδεμένα μέρη)·
                           
                        
                              θ)
                           
                           
                              κόστος εγγύησης κεφαλαίου που παρέχεται από τρίτο εγγυητή·
                           
                        
                              ι)
                           
                           
                              πληρωμές σε τρίτους για την κάλυψη κόστους που πραγματοποιείται απαραιτήτως σε σχέση με την απόκτηση ή διάθεση οποιουδήποτε περιουσιακού στοιχείου στο χαρτοφυλάκιο του κεφαλαίου (συμπεριλαμβανομένου του κόστους συναλλαγής, όπως αναφέρεται στα σημεία 7 έως 23 του παρόντος παραρτήματος)·
                           
                        
                              ια)
                           
                           
                              την αξία των αγαθών ή των υπηρεσιών που έλαβε η εταιρεία διαχείρισης ή οποιοδήποτε συνδεδεμένο πρόσωπο με αντάλλαγμα την πραγματοποίηση εντολών συναλλαγών·
                           
                        
                              ιβ)
                           
                           
                              όταν ένα κεφάλαιο επενδύει τα περιουσιακά στοιχεία του σε ΟΣΕΚΑ ή ΟΕΕ, ο συνοπτικός δείκτης κόστους του λαμβάνει υπόψη τις επιβαρύνσεις που πραγματοποιήθηκαν στον ΟΣΕΚΑ ή τον ΟΕΕ. Τα ακόλουθα συμπεριλαμβάνονται στον υπολογισμό:
                              
                                          i)
                                       
                                       
                                          αν η υποκείμενη επένδυση είναι ΟΣΕΚΑ ή ΟΕΕ, χρησιμοποιείται ο πιο πρόσφατα διαθέσιμος περιληπτικός δείκτης κόστους· αυτός μπορεί να είναι ένα στοιχείο που δημοσιεύεται από τον ΟΣΕΚΑ ή τον ΟΕΕ ή τον φορέα εκμετάλλευσης ή την εταιρεία διαχείρισής του, ή ένα στοιχείο που υπολογίζεται από αξιόπιστη τρίτη πηγή, αν είναι πιο ενημερωμένο από το δημοσιευμένο στοιχείο·
                                       
                                    
                                          ii)
                                       
                                       
                                          ο περιληπτικός δείκτης κόστους μπορεί να μειωθεί στον βαθμό που εφαρμόζεται οποιαδήποτε ρύθμιση (και αυτό δεν αντικατοπτρίζεται ήδη στον λογαριασμό αποτελεσμάτων χρήσεως του κεφαλαίου) για να λάβει το επενδυτικό κεφάλαιο έκπτωση ή επανεκχώρηση επιβαρύνσεων από τον υποκείμενο ΟΕΕ ή ΟΣΕΚΑ·
                                       
                                    
                                          iii)
                                       
                                       
                                          όταν η απόκτηση ή η διάθεση των μονάδων δεν συμβαίνει στη μέση τιμή του ΟΣΕΚΑ ή του ΟΕΕ, η αξία της διαφοράς μεταξύ της τιμής συναλλαγής και της μέσης τιμής λαμβάνεται υπόψη ως κόστος συναλλαγής, στον βαθμό που αυτό δεν περιλαμβάνεται στον συνοπτικό δείκτη κόστους·
                                       
                                    
                        
                              ιγ)
                           
                           
                              όταν ένα κεφάλαιο επενδύει σε PRIIP εκτός από ΟΣΕΚΑ ή ΟΕΕ, ο συνοπτικός δείκτης κόστους του λαμβάνει υπόψη τις επιβαρύνσεις που πραγματοποιήθηκαν στο υποκείμενο PRIIP. Τα ακόλουθα συμπεριλαμβάνονται στον υπολογισμό:
                              
                                          i)
                                       
                                       
                                          ο πιο πρόσφατα διαθέσιμος συνοπτικός δείκτης κόστους του υποκείμενου PRIIP συμπεριλαμβάνεται στον υπολογισμό·
                                       
                                    
                                          ii)
                                       
                                       
                                          ο συνοπτικός δείκτης κόστους μπορεί να μειωθεί στον βαθμό που εφαρμόζεται οποιαδήποτε ρύθμιση (και αυτό δεν αντικατοπτρίζεται ήδη στον λογαριασμό αποτελεσμάτων χρήσεως του κεφαλαίου) για να λάβει το επενδυτικό κεφάλαιο έκπτωση ή επανεκχώρηση επιβαρύνσεων από το υποκείμενο PRIIP·
                                       
                                    
                                          iii)
                                       
                                       
                                          σε περιπτώσεις όπου η απόκτηση ή η διάθεση μονάδων δεν συμβαίνει στη μέση τιμή του υποκείμενου PRIIP, η αξία της διαφοράς μεταξύ της τιμής συναλλαγής και της μέσης τιμής λαμβάνεται υπόψη ως κόστος συναλλαγής, στον βαθμό που αυτό δεν περιλαμβάνεται στον συνοπτικό δείκτη κόστους·
                                       
                                    
                        
                              ιδ)
                           
                           
                              όταν ένα κεφάλαιο επενδύει σε ένα επενδυτικό προϊόν εκτός από PRIIP, ο συνοπτικός δείκτης κόστους του λαμβάνει υπόψη τις επιβαρύνσεις που πραγματοποιήθηκαν στο υποκείμενο επενδυτικό προϊόν. Ο παραγωγός PRIIP είτε χρησιμοποιεί οποιεσδήποτε δημοσιευμένες πληροφορίες που αντιπροσωπεύουν ένα λογικό υποκατάστατο του συνοπτικού δείκτη κόστους είτε κάνει μια βέλτιστη εκτίμηση του μέγιστου επιπέδου του με βάση έλεγχο του τρέχοντος ενημερωτικού δελτίου του επενδυτικού προϊόντος και της έκθεσης και των λογαριασμών που δημοσιεύτηκαν πιο πρόσφατα·
                           
                        
                              ιε)
                           
                           
                              λειτουργικά έξοδα (ή οποιαδήποτε αποζημίωση) βάσει ρύθμισης επιμερισμού της αμοιβής με τρίτο, στον βαθμό που δεν έχουν ήδη συμπεριληφθεί σε άλλο τύπο κόστους που αναφέρεται ανωτέρω·
                           
                        
                              ιστ)
                           
                           
                              κέρδη από αποτελεσματικές τεχνικές διαχείρισης χαρτοφυλακίου, εφόσον δεν έχουν καταβληθεί στο χαρτοφυλάκιο·
                           
                        
                              ιζ)
                           
                           
                              έμμεσο κόστος που πραγματοποιήθηκε από δομημένα κεφάλαια, όπως αναφέρονται στο τμήμα II του παρόντος παραρτήματος, ιδίως στα σημεία 36 έως 46 του παρόντος παραρτήματος·
                           
                        
                              ιη)
                           
                           
                              μερίσματα που προκύπτουν από τις μετοχές που διατηρούνται στο χαρτοφυλάκιο των κεφαλαίων, τα μερίσματα δεν συσσωρεύονται στο κεφάλαιο.
                           
                        
            
         Πρόσθετο κόστος
      
      
               
                  6.
               
               
                  Οι ακόλουθοι τύποι πρόσθετου κόστους λαμβάνονται υπόψη στο προς γνωστοποίηση ποσό:
                  
                              α)
                           
                           
                              μια αμοιβή που συνδέεται με τις επιδόσεις και καταβάλλεται στην εταιρεία διαχείρισης ή οποιονδήποτε επενδυτικό σύμβουλο, συμπεριλαμβανομένων των αμοιβών επιδόσεων, όπως αναφέρεται στο σημείο 24 του παρόντος παραρτήματος·
                           
                        
                              β)
                           
                           
                              ποσοστά συμμετοχής επί του κεφαλαίου (carried interests), όπως αναφέρονται στο σημείο 25 του παρόντος παραρτήματος.
                           
                        
            
         Υπολογισμός ειδικών τύπων κόστους επενδυτικών κεφαλαίων
      
      
         Κόστος συναλλαγής
      
      
               
                  7.
               
               
                  Το κόστος συναλλαγής υπολογίζεται σε ετήσια βάση, με βάση έναν μέσο όρο του κόστους συναλλαγής που βαρύνει το PRIIP κατά τα τρία προηγούμενα έτη. Όταν το PRIIP λειτουργεί για λιγότερα από τρία έτη, το κόστος συναλλαγής υπολογίζεται σύμφωνα με τη μεθοδολογία που ορίζεται στο σημείο 21 του παρόντος παραρτήματος.
               
            
               
                  8.
               
               
                  Το συνολικό κόστος συναλλαγής για ένα PRIIP υπολογίζεται ως το άθροισμα του κόστους συναλλαγής, όπως υπολογίζεται σύμφωνα με τα σημεία 9 έως 23 του παρόντος παραρτήματος, στο νόμισμα βάσης του PRIIP για όλες τις μεμονωμένες συναλλαγές που πραγματοποιούνται από το PRIIP στην καθορισμένη περίοδο. Αυτό το άθροισμα μετατρέπεται σε ποσοστό μέσω διαίρεσης διά τον μέσο όρο των καθαρών περιουσιακών στοιχείων του PRIIP κατά την ίδια περίοδο.
               
            
               
                  9.
               
               
                  Κατά τον υπολογισμό του κόστους συναλλαγής που πραγματοποιήθηκε από το PRIIP κατά τα τρία προηγούμενα έτη, το πραγματικό κόστος συναλλαγής πρέπει να υπολογίζεται σύμφωνα με τη μεθοδολογία που περιγράφεται στα σημεία 12 έως 18 του παρόντος παραρτήματος για τις επενδύσεις στα ακόλουθα μέσα:
                  
                              α)
                           
                           
                              κινητές αξίες όπως ορίζονται στο άρθρο 2 της οδηγίας 2007/16/ΕΚ της Επιτροπής (1)·
                           
                        
                              β)
                           
                           
                              άλλα μέσα για τα οποία υπάρχουν συχνές ευκαιρίες εκχώρησης, εξόφλησης ή με άλλο τρόπο ρευστοποίησης, σε τιμές που είναι δημόσια διαθέσιμες στους συμμετέχοντες στην αγορά και αποτελούν είτε τιμές της αγοράς είτε τιμές που διατίθενται ή επικυρώνονται από συστήματα αποτίμησης μη εξαρτώμενα από τον εκδότη.
                           
                        
            
               
                  10.
               
               
                  Για επενδύσεις σε άλλα μέσα ή τα περιουσιακά στοιχεία, πρέπει να χρησιμοποιούνται εκτιμήσεις του κόστους συναλλαγής, με χρήση της μεθοδολογίας που περιγράφεται κατωτέρω στα σημεία 19 έως 20 του παρόντος παραρτήματος.
               
            
         Αντιμετώπιση των μηχανισμών κατά της απομείωσης της αξίας
      
      
               
                  11.
               
               
                  Όταν ένα PRIIP διαθέτει μηχανισμό τιμολόγησης που αντισταθμίζει την επίδραση της απομείωσης της αξίας από συναλλαγές στο ίδιο το PRIIP, το ποσό του οφέλους που προκύπτει για τους διαρκείς κατόχους του PRIIP από μηχανισμούς κατά της απομείωσης της αξίας μπορεί να αφαιρεθεί από το κόστος συναλλαγής που πραγματοποιείται εντός του PRIIP, με χρήση της ακόλουθης μεθοδολογίας:
                  
                              α)
                           
                           
                              το χρηματικό ποσό κάθε εισφοράς κατά την απομείωση της αξίας ή άλλης πληρωμής σε σχέση με μια συναλλαγή στο ίδιο το PRIIP το οποίο καταβάλλεται στο PRIIP μπορεί να αφαιρεθεί από το συνολικό κόστος συναλλαγής
                           
                        
                              β)
                           
                           
                              το όφελος για το PRIIP από την έκδοση μονάδων (ή αλλιώς από τη διευκόλυνση της επένδυσης στο PRIIP) σε τιμή διαφορετική από τη μέση τιμή ή την ακύρωση μονάδων (ή αλλιώς δυνατότητα εξαγοράς των κεφαλαίων από το PRIIP) σε τιμή διαφορετική από τη μέση τιμή, υπό την προϋπόθεση ότι το ίδιο το PRIIP προσπορίζεται το όφελος, υπολογίζεται ως εξής και μπορεί να αφαιρεθεί από το συνολικό κόστος συναλλαγής:
                              
                                          i)
                                       
                                       
                                          η διαφορά μεταξύ της τιμής των μονάδων που εκδόθηκαν και της μέσης τιμής, πολλαπλασιαζόμενη επί τον καθαρό αριθμό των μονάδων που εκδόθηκαν·
                                       
                                    
                                          ii)
                                       
                                       
                                          η διαφορά μεταξύ της τιμής των μονάδων που ακυρώθηκαν και της μέσης τιμής, πολλαπλασιαζόμενη επί τον καθαρό αριθμό των μονάδων που ακυρώθηκαν.
                                       
                                    
                        
            
         Πραγματικό κόστος συναλλαγής
      
      
               
                  12.
               
               
                  Το πραγματικό κόστος συναλλαγής για κάθε συναλλαγή υπολογίζεται ως εξής:
                  
                              α)
                           
                           
                              για κάθε αγορά που αναλαμβάνει το PRIIP, η τιμή του μέσου κατά τη στιγμή της εντολής αγοράς που μεταδίδεται σε άλλο πρόσωπο προς εκτέλεση («τιμή άφιξης» αγοράς) αφαιρείται από την καθαρή πραγματοποιηθείσα τιμή εκτέλεσης της συναλλαγής. Η τιμή που προκύπτει πολλαπλασιάζεται επί τον αριθμό των μονάδων που αγοράστηκαν·
                           
                        
                              β)
                           
                           
                              για κάθε αγορά που αναλαμβάνει το PRIIP, η καθαρή πραγματοποιηθείσα τιμή εκτέλεσης της συναλλαγής αφαιρείται από την τιμή του μέσου κατά τη στιγμή μετάδοσης της εντολής πώλησης σε άλλο πρόσωπο προς εκτέλεση («τιμή άφιξης» πώλησης). Η τιμή που προκύπτει πολλαπλασιάζεται επί τον αριθμό των μονάδων που πωλήθηκαν.
                           
                        
            
               
                  13.
               
               
                  Η καθαρή πραγματοποιηθείσα τιμή εκτέλεσης προσδιορίζεται ως η τιμή στην οποία εκτελείται η συναλλαγή, συμπεριλαμβανομένων όλων των τελών, προμηθειών, φόρων και άλλων πληρωμών (όπως εισφορές κατά της απομείωσης της αξίας) που συνδέονται με τη συναλλαγή, είτε άμεσα είτε έμμεσα, όπου αυτές οι πληρωμές πραγματοποιούνται από τα περιουσιακά στοιχεία του PRIIP.
               
            
               
                  14.
               
               
                  Η τιμή άφιξης προσδιορίζεται ως η τιμή του μέσου της αγοράς της επένδυσης κατά τον χρόνο όπου η εντολή για συναλλαγή μεταδίδεται σε άλλο πρόσωπο. Για τις εντολές των οποίων η συναλλαγή πραγματοποιείται σε ημέρα που δεν είναι η ημέρα όπου η εντολή είχε αρχικά μεταδοθεί σε άλλο πρόσωπο, η τιμή άφιξης προσδιορίζεται ως η τιμή ανοίγματος της επένδυσης κατά την ημερομηνία της συναλλαγής ή, εάν η τιμή ανοίγματος δεν είναι διαθέσιμη, ως η προηγούμενη τιμή κλεισίματος. Όταν μια τιμή δεν είναι διαθέσιμη κατά τον χρόνο όπου η εντολή της οποίας η συναλλαγή πρόκειται να πραγματοποιηθεί μεταδίδεται σε άλλο πρόσωπο (λόγω του γεγονότος ότι η εντολή κινήθηκε εκτός των ωρών λειτουργίας της αγοράς ή σε αγορές εξωχρηματιστηριακών συναλλαγών, όπου δεν υπάρχει διαφάνεια των ενδοημερήσιων τιμών, για παράδειγμα), η τιμή άφιξης προσδιορίζεται ως η τιμή ανοίγματος κατά την ημέρα της συναλλαγής ή, όταν η τιμή ανοίγματος δεν είναι διαθέσιμη, ως η προηγούμενη τιμή κλεισίματος. Όταν μια εντολή εκτελείται χωρίς να μεταδοθεί σε άλλο πρόσωπο, η τιμή άφιξης προσδιορίζεται ως η τιμή του μέσου της αγοράς της επένδυσης κατά τον χρόνο όπου εκτελέστηκε η συναλλαγή.
               
            
               
                  15.
               
               
                  Όταν δεν είναι διαθέσιμες πληροφορίες σχετικά με τον χρόνο, όπου η εντολή για συναλλαγή μεταδίδεται σε άλλο πρόσωπο (ή δεν είναι διαθέσιμες σε επαρκές επίπεδο ακρίβειας), ή όταν δεν είναι διαθέσιμες πληροφορίες σχετικά με την τιμή εκείνη τη στιγμή, είναι επιτρεπτή η χρήση της τιμής ανοίγματος της επένδυσης κατά την ημέρα της συναλλαγής ως τιμής άφιξης ή, όταν δεν είναι διαθέσιμη η τιμή ανοίγματος, της προηγούμενης τιμής κλεισίματος. Κατά τον υπολογισμό του κόστους συναλλαγής με χρήση δεδομένων πριν από τις 31 Δεκεμβρίου 2017, οι ενδοημερήσιες τιμές μπορεί να θεωρηθούν μη διαθέσιμες.
               
            
               
                  16.
               
               
                  Το κόστος που συνδέεται με συναλλαγές που αναλαμβάνονται από το PRIIP και αφορούν χρηματοπιστωτικά μέσα που εμπίπτουν σε μία από τις κατηγορίες που αναφέρονται στα σημεία 4 έως 10 του τμήματος Γ του παραρτήματος I της οδηγίας 2014/65/ΕΕ υπολογίζεται με τον ακόλουθο τρόπο:
                  
                              α)
                           
                           
                              για μέσα που είναι τυποποιημένα και όπου υπάρχει τακτική διαπραγμάτευση στο ίδιο το μέσο (για παράδειγμα συμβόλαιο μελλοντικής εκπλήρωσης επί δείκτη σε μεγάλο δείκτη μετοχών), το κόστος συναλλαγής υπολογίζεται με αναφορά στο ίδιο το μέσο. Η τιμή άφιξης προσδιορίζεται ως η μέση τιμή του μέσου·
                           
                        
                              β)
                           
                           
                              για γραμμικά μέσα που είναι τυποποιημένα και όπου δεν υπάρχει διαφάνεια των τιμών ή τακτική διαπραγμάτευση στο ίδιο το μέσο, το κόστος συναλλαγής υπολογίζεται με αναφορά στο (στα) υποκείμενο(-α) περιουσιακό(-ά) στοιχείο(-α). Η τιμή άφιξης υπολογίζεται με βάση την (τις) τιμή(-ές) των υποκείμενων περιουσιακών στοιχείων, με χρήση κατάλληλων συντελεστών στάθμισης, εάν υπάρχουν πάνω από ένα υποκείμενα περιουσιακά στοιχεία. Όταν το κόστος συναλλαγής στο μέσο είναι σημαντικά υψηλότερο από το κόστος συναλλαγής στο υποκείμενο περιουσιακό στοιχείο, αυτό πρέπει να αντικατοπτρίζεται στον υπολογισμό του κόστους συναλλαγής·
                           
                        
                              γ)
                           
                           
                              για τα μη γραμμικά μέσα, είναι επιτρεπτό το κόστος συναλλαγής να υπολογίζεται ως η διαφορά μεταξύ της τιμής που καταβάλλεται ή εισπράττεται για τα μέσα και της εύλογης αξίας του μέσου, στη βάση που περιγράφεται στα σημεία 36 έως 46 του παρόντος παραρτήματος.
                           
                        
            
               
                  17.
               
               
                  Κατά τον υπολογισμό του κόστους που σχετίζεται με συνάλλαγμα, η τιμή άφιξης πρέπει να αντικατοπτρίζει μια λογική εκτίμηση της ενοποιημένης τιμής και δεν πρέπει να είναι απλώς η τιμή που διατίθεται από έναν μόνο αντισυμβαλλόμενο ή πλατφόρμα ξένου συναλλάγματος, ακόμη και αν υπάρχει συμφωνία για ανάληψη όλων των πράξεων συναλλάγματος με έναν μόνο αντισυμβαλλόμενο.
               
            
               
                  18.
               
               
                  Κατά τον υπολογισμό του κόστους που συνδέεται με τις εντολές που εισάγονται αρχικά σε δημοπρασία, η τιμή άφιξης υπολογίζεται ως η μέση τιμή αμέσως πριν από τη δημοπρασία.
               
            
         Κόστος συναλλαγής για άλλα περιουσιακά στοιχεία
      
      
               
                  19.
               
               
                  Κατά την εκτίμηση του κόστους συναλλαγής για τα περιουσιακά στοιχεία, εκτός από τα περιουσιακά στοιχεία που αναφέρονται στο σημείο 9 του παρόντος παραρτήματος, χρησιμοποιείται η μεθοδολογία του σημείου 12 του παρόντος παραρτήματος και η τιμή άφιξης υπολογίζεται ως εξής:
                  
                              α)
                           
                           
                              για πώληση:
                              
                                          i)
                                       
                                       
                                          η τιμή άφιξης υπολογίζεται ως η προηγούμενη ανεξάρτητη τιμή αποτίμησης του στοιχείου, προσαρμοσμένη για τις κινήσεις της αγοράς, ανάλογα με την περίπτωση, με χρήση κατάλληλου δείκτη αναφοράς·
                                       
                                    
                                          ii)
                                       
                                       
                                          όταν δεν είναι διαθέσιμη προηγούμενη ανεξάρτητη τιμή αποτίμησης, το κόστος συναλλαγής πρέπει να εκτιμάται με βάση τη διαφορά μεταξύ της τιμής συναλλαγής και μιας εκτίμησης της εύλογης αξίας του περιουσιακού στοιχείου πριν από την πώληση·
                                       
                                    
                        
                              β)
                           
                           
                              για αγορά:
                              
                                          i)
                                       
                                       
                                          η τιμή άφιξης υπολογίζεται ως η προηγούμενη ανεξάρτητη τιμή αποτίμησης του περιουσιακού στοιχείου, προσαρμοσμένη για τις κινήσεις της αγοράς, ανάλογα με την περίπτωση, με χρήση κατάλληλου δείκτη αναφοράς, όταν είναι διαθέσιμη τέτοια τιμή·
                                       
                                    
                                          ii)
                                       
                                       
                                          όταν δεν είναι διαθέσιμη προηγούμενη ανεξάρτητη τιμή αποτίμησης, το κόστος συναλλαγής πρέπει να υπολογίζεται με βάση τη διαφορά μεταξύ της τιμής συναλλαγής και μιας εκτίμησης της εύλογης αξίας του περιουσιακού στοιχείου πριν από την αγορά·
                                       
                                    
                        
            
               
                  20.
               
               
                  Η εκτίμηση του κόστους συναλλαγής δεν πρέπει να είναι μικρότερη από το ποσό του πραγματικού αναγνωρίσιμου κόστους που συνδέεται άμεσα με τη συναλλαγή.
               
            
         Κόστος συναλλαγής για νέα PRIIP
      
      
               
                  21.
               
               
                  Για τα PRIIP που λειτουργούν για λιγότερο από 3 έτη και επενδύουν κυρίως σε περιουσιακά στοιχεία, όπως αναφέρονται στο σημείο 9 του παρόντος παραρτήματος, το κόστος συναλλαγής μπορεί να υπολογιστεί είτε μέσω πολλαπλασιασμού μιας εκτίμησης του κύκλου εργασιών χαρτοφυλακίου σε κάθε κατηγορία περιουσιακών στοιχείων με υπολογισμό του κόστους σύμφωνα με τη μεθοδολογία που αναφέρεται στο σημείο γ), είτε ως μέσος όρος του πραγματικού κόστους συναλλαγής που προκύπτει κατά την περίοδο λειτουργίας του και μιας τυποποιημένης εκτίμησης με βάση τα εξής:
                  
                              α)
                           
                           
                              για το υψηλότερο πολλαπλάσιο των έξι μηνών κατά τους οποίους λειτουργεί το PRIIP, το κόστος συναλλαγής υπολογίζεται με βάση όσα περιγράφονται στα σημεία 12 έως 18 του παρόντος παραρτήματος·
                           
                        
                              β)
                           
                           
                              για την υπολειπόμενη περίοδο έως τριών ετών, το κόστος συναλλαγής υπολογίζεται μέσω πολλαπλασιασμού μιας εκτίμησης του κύκλου εργασιών χαρτοφυλακίου για κάθε κατηγορία περιουσιακών στοιχείων, σύμφωνα με τη μεθοδολογία που αναφέρεται στο σημείο γ)·
                           
                        
                              γ)
                           
                           
                              η μεθοδολογία που πρέπει να χρησιμοποιηθεί διαφέρει ανάλογα με την κατηγορία των περιουσιακών στοιχείων και προσδιορίζεται ως εξής:
                              
                                          i)
                                       
                                       
                                          Για τις κατηγορίες περιουσιακών στοιχείων που αναφέρονται στον παρακάτω πίνακα, το κόστος συναλλαγής υπολογίζεται ως ο μέσος όρος του εκτιμώμενου κόστους συναλλαγής (με βάση την απόκλιση μεταξύ τιμής αγοράς και τιμής πώλησης διαιρούμενη διά δύο) για την αντίστοιχη κατηγορία περιουσιακών στοιχείων υπό κανονικές συνθήκες της αγοράς.
                                          Για να εκτιμηθεί το κόστος, για κάθε κατηγορία περιουσιακών στοιχείων προσδιορίζονται ένας ή περισσότεροι δείκτες αναφοράς. Στη συνέχεια, συλλέγονται οι μέσες αποκλίσεις μεταξύ τιμής αγοράς και τιμής πώλησης των υποκείμενων δεικτών. Τα δεδομένα που συλλέγονται αναφέρονται στην απόκλιση μεταξύ τιμής αγοράς και τιμής πώλησης κλεισίματος κατά τη δέκατη εργάσιμη ημέρα κάθε μήνα κατά τη διάρκεια του περασμένου έτους.
                                          Στη συνέχεια, οι αποκλίσεις μεταξύ τιμής αγοράς και τιμής πώλησης διαιρούνται διά δύο για να προκύψει το εκτιμώμενο κόστος συναλλαγής για κάθε χρονική στιγμή. Ο μέσος όρος αυτών των αξιών είναι το εκτιμώμενο κόστος συναλλαγής σε κάθε κατηγορία περιουσιακών στοιχείων υπό κανονικές συνθήκες αγοράς.
                                          
                                                      Κατηγορίες περιουσιακών στοιχείων
                                                   
                                                
                                                      Κρατικά ομόλογα
                                                   
                                                   
                                                      Κρατικά ομόλογα και παρόμοια μέσα με πιστοληπτική ικανότητα αναπτυγμένης αγοράς AAA-A
                                                   
                                                
                                                      Κρατικά ομόλογα και παρόμοια μέσα με πιστοληπτική ικανότητα διαφορετική της αναπτυγμένης αγοράς κάτω από A
                                                   
                                                
                                                      Κρατικά ομόλογα αναδυόμενων αγορών (σκληρό και μαλακό νόμισμα)
                                                   
                                                   
                                                      Κρατικά ομόλογα αναδυόμενων αγορών (σκληρό και μαλακό νόμισμα)
                                                   
                                                
                                                      Εταιρικά ομόλογα επενδυτικού βαθμού
                                                   
                                                   
                                                      Εταιρικά ομόλογα επενδυτικού βαθμού
                                                   
                                                
                                                      Άλλα εταιρικά ομόλογα
                                                   
                                                   
                                                      Εταιρικά ομόλογα υψηλής απόδοσης
                                                   
                                                
                                    
                                          ii)
                                       
                                       
                                          Για τις κατηγορίες περιουσιακών στοιχείων που αναφέρονται στον παρακάτω πίνακα, το κόστος συναλλαγής (συμπεριλαμβανομένου του άμεσου κόστους και του έμμεσου κόστους) εκτιμάται είτε με τη χρήση συγκρίσιμων πληροφοριών είτε με την πρόσθεση εκτιμήσεων του άμεσου κόστους σε εκτιμήσεις του μισού της απόκλισης μεταξύ τιμής αγοράς και τιμής πώλησης, με χρήση της μεθοδολογίας που περιγράφεται στη σημείο i).
                                          
                                                      Κατηγορίες περιουσιακών στοιχείων
                                                   
                                                
                                                      Ρευστότητα
                                                   
                                                   
                                                      Μέσα χρηματαγοράς (για λόγους σαφήνειας, δεν περιλαμβάνονται τα αμοιβαία κεφάλαια της χρηματαγοράς)
                                                   
                                                
                                                      Μετοχές αναπτυγμένων αγορών
                                                   
                                                   
                                                      Μετοχές μεγάλης κεφαλαιοποίησης (ανεπτυγμένες αγορές)
                                                   
                                                
                                                      Μετοχές μεσαίας κεφαλαιοποίησης (ανεπτυγμένες αγορές)
                                                   
                                                
                                                      Μετοχές μικρής κεφαλαιοποίησης (ανεπτυγμένες αγορές)
                                                   
                                                
                                                      Μετοχές αναδυόμενων αγορών
                                                   
                                                   
                                                      Μετοχές μεγάλης κεφαλαιοποίησης (αναδυόμενες αγορές)
                                                   
                                                
                                                      Μετοχές μεσαίας κεφαλαιοποίησης (αναδυόμενες αγορές)
                                                   
                                                
                                                      Μετοχές μικρής κεφαλαιοποίησης (αναδυόμενες αγορές)
                                                   
                                                
                                                      Εισηγμένα στο χρηματιστήριο παράγωγα
                                                   
                                                   
                                                      Εισηγμένα στο χρηματιστήριο παράγωγα
                                                   
                                                
                                    
                                          iii)
                                       
                                       
                                          Για τις κατηγορίες των περιουσιακών στοιχείων που αναφέρονται στον παρακάτω πίνακα, το κόστος συναλλαγής είναι ο μέσος όρος του παρατηρούμενου κόστους συναλλαγής (με βάση την απόκλιση μεταξύ τιμής αγοράς και τιμής πώλησης διαιρούμενη διά δύο) σε αυτήν την κατηγορία περιουσιακών στοιχείων υπό κανονικές συνθήκες της αγοράς.
                                          Κατά τον προσδιορισμό του παρατηρούμενου κόστους συναλλαγής, μπορούν να ληφθούν υπόψη τα αποτελέσματα μιας έρευνας τύπου πάνελ.
                                          
                                                      Κατηγορίες περιουσιακών στοιχείων
                                                   
                                                
                                                      Εκτός χρηματιστηρίου
                                                   
                                                   
                                                      Εξωχρηματιστηριακά εξωτικά δικαιώματα
                                                   
                                                
                                                      Εξωχρηματιστηριακά δικαιώματα προαίρεσης (plain vanilla)
                                                   
                                                
                                                      Εξωχρηματιστηριακά IRS, CDS και παρόμοια
                                                   
                                                
                                                      Εξωχρηματιστηριακές συμφωνίες ανταλλαγής και άλλα παρόμοια μέσα (διαφορετικά από IRS, CDS και παρόμοια)
                                                   
                                                
                                                      Εξωχρηματιστηριακές προθεσμιακές πράξεις συναλλάγματος ανεπτυγμένων αγορών
                                                   
                                                
                                                      Εξωχρηματιστηριακές προθεσμιακές πράξεις συναλλάγματος αναδυόμενων αγορών
                                                   
                                                
                                    
                        
            
               
                  22.
               
               
                  Οι εκτιμήσεις του κύκλου εργασιών χαρτοφυλακίου για PRIIP που λειτουργεί για λιγότερο από ένα έτος πρέπει να γίνονται με συνέπεια με την επενδυτική πολιτική που ανακοινώνεται στα έγγραφα προσφοράς. Οι εκτιμήσεις του κύκλου εργασιών χαρτοφυλακίου για PRIIP που λειτουργεί για περισσότερο από ένα έτος πρέπει να είναι συνεπείς με τον πραγματικό κύκλο εργασιών του χαρτοφυλακίου.
               
            
               
                  23.
               
               
                  Για PRIIP που λειτουργούν για λιγότερα από τρία έτη και επενδύουν κυρίως σε περιουσιακά στοιχεία εκτός από τα περιουσιακά στοιχεία, όπως αναφέρονται στο σημείο 9 του παρόντος παραρτήματος, ο παραγωγός PRIIP εκτιμά το κόστος συναλλαγής με βάση τη μέθοδο της εύλογης αξίας με χρήση συγκρίσιμων περιουσιακών στοιχείων.
               
            
         Αμοιβές που αφορούν τις επιδόσεις
      
      
               
                  24.
               
               
                  Για τον υπολογισμό των αμοιβών που αφορούν τις επιδόσεις, πραγματοποιούνται τα ακόλουθα βήματα:
                  
                              α)
                           
                           
                              οι αμοιβές υπολογίζονται με βάση τα ιστορικά δεδομένα που καλύπτουν τα τελευταία 5 έτη. Οι μέσες ετήσιες αμοιβές επιδόσεων υπολογίζονται ως ποσοστό,
                           
                        
                              β)
                           
                           
                              όταν δεν είναι διαθέσιμο πλήρες ιστορικό των αμοιβών επιδόσεων διότι η κατηγορία κεφαλαίου/μετοχής είναι νέα ή έχουν μεταβληθεί οι όροι του κεφαλαίου λόγω της εισαγωγής των αμοιβών επιδόσεων ή της αλλαγής μιας από τις παραμέτρους του, η προαναφερθείσα μέθοδος προσαρμόζεται σύμφωνα με τα ακόλουθα βήματα:
                              
                                          i)
                                       
                                       
                                          λαμβάνεται το σχετικό διαθέσιμο ιστορικό των αμοιβών επιδόσεων της κατηγορίας κεφαλαίου/μετοχής·
                                       
                                    
                                          ii)
                                       
                                       
                                          για τυχόν έτη για τα οποία δεν υπάρχουν διαθέσιμα στοιχεία, εκτιμάται η απόδοση της κατηγορίας κεφαλαίου/μετοχής και, σε περίπτωση σχετικού υποδείγματος αμοιβών επιδόσεων, λαμβάνεται υπόψη η ιστορική σειρά του επιτοκίου αναφοράς/ελάχιστου συντελεστή απόδοσης·
                                          για τα νέα κεφάλαια, η απόδοσή τους εκτιμάται με χρήση της απόδοσης συγκρίσιμου κεφαλαίου ή ομάδας ομοτίμων. Η εκτιμώμενη απόδοση περιλαμβάνει όλο το κόστος που χρεώνεται στο νέο κεφάλαιο. Ως εκ τούτου, η απόδοση των ομάδων ομοτίμων πρέπει να προσαρμόζεται μέσω πρόσθεσης του μέσου σχετικού κόστους που χρεώνεται σύμφωνα με τους κανόνες του νέου κεφαλαίου. Για παράδειγμα, σε περίπτωση νέας κατηγορίας με διαφορετική διάρθρωση αμοιβών, η απόδοση αυτής της νέας κατηγορίας προσαρμόζεται λαμβάνοντας υπόψη το κόστος της υφιστάμενης κατηγορίας·
                                       
                                    
                                          iii)
                                       
                                       
                                          οι αμοιβές από την αρχή της περιόδου δειγματοληψίας, όπως απαιτείται στο σημείο α), έως την ημερομηνία διαθεσιμότητας των πραγματικών δεδομένων αμοιβής επιδόσεων του κεφαλαίου υπολογίζονται με εφαρμογή του σχετικού αλγορίθμου στην προαναφερθείσα ιστορική σειρά·
                                       
                                    
                                          iv)
                                       
                                       
                                          οι δύο σειρές αμοιβής επιδόσεων συνενώνονται σε μία σειρά για ολόκληρη την περίοδο δειγματοληψίας, όπως απαιτείται στο σημείο α)·
                                       
                                    
                                          v)
                                       
                                       
                                          οι αμοιβές επιδόσεων υπολογίζονται με χρήση της μεθοδολογίας που αναφέρεται στο σημείο α) (μέσος όρος των ετήσιων αμοιβών επιδόσεων).
                                       
                                    
                        
            
         Ποσοστά συμμετοχής επί του κεφαλαίου
      
      
               
                  25.
               
               
                  Για τον υπολογισμό των ποσοστών συμμετοχής επί του κεφαλαίου, πραγματοποιούνται τα ακόλουθα βήματα:
                  
                              α)
                           
                           
                              οι αμοιβές υπολογίζονται με βάση τα ιστορικά δεδομένα που καλύπτουν τα τελευταία 5 έτη. Τα μέσα ετήσια ποσοστά συμμετοχής επί του κεφαλαίου εκφράζονται ως ποσοστό·
                           
                        
                              β)
                           
                           
                              όταν δεν είναι διαθέσιμο πλήρες ιστορικό των συμμετοχών στα κέρδη διότι η κατηγορία κεφαλαίου/μετοχής είναι νέα ή έχουν μεταβληθεί οι όροι του κεφαλαίου λόγω της εισαγωγής των ποσοστών συμμετοχής επί του κεφαλαίου ή της αλλαγής μιας από τις παραμέτρους του, η προαναφερθείσα μέθοδος προσαρμόζεται σύμφωνα με τα ακόλουθα βήματα:
                              
                                          i)
                                       
                                       
                                          λαμβάνεται το σχετικό διαθέσιμο ιστορικό των ποσοστών συμμετοχής επί του κεφαλαίου της κατηγορίας κεφαλαίου/μετοχής·
                                          
                                                      —
                                                   
                                                   
                                                      για έτη για τα οποία δεν είναι διαθέσιμα δεδομένα, εκτιμάται η απόδοση της κατηγορίας κεφαλαίου/μετοχής,
                                                   
                                                
                                                      —
                                                   
                                                   
                                                      για τα νέα κεφάλαια, η απόδοσή τους εκτιμάται με χρήση της απόδοσης συγκρίσιμου κεφαλαίου ή ομάδας ομοτίμων. Η εκτιμώμενη απόδοση περιλαμβάνει όλο το κόστος που χρεώνεται στο νέο κεφάλαιο. Ως εκ τούτου, η απόδοση της ομάδας ομοτίμων πρέπει να προσαρμόζεται μέσω πρόσθεσης του μέσου σχετικού κόστους που χρεώνεται σύμφωνα με τους κανόνες του νέου κεφαλαίου. Για παράδειγμα, σε περίπτωση νέας κατηγορίας με διαφορετική διάρθρωση αμοιβών, η απόδοση αυτής της νέας κατηγορίας προσαρμόζεται λαμβάνοντας υπόψη το κόστος της υφιστάμενης κατηγορίας.
                                                   
                                                
                                    
                                          ii)
                                       
                                       
                                          τα ποσοστά συμμετοχής επί του κεφαλαίου από την αρχή της περιόδου δειγματοληψίας, όπως απαιτείται στο σημείο α), έως την ημερομηνία διαθεσιμότητας των πραγματικών στοιχείων των ποσοστών συμμετοχής επί του κεφαλαίου υπολογίζονται με εφαρμογή του σχετικού αλγορίθμου στην προαναφερθείσα ιστορική σειρά·
                                       
                                    
                                          iii)
                                       
                                       
                                          οι δύο σειρές ποσοστών συμμετοχής επί του κεφαλαίου συνενώνονται σε μία σειρά για ολόκληρη την περίοδο δειγματοληψίας, όπως απαιτείται στο σημείο α)·
                                       
                                    
                                          iv)
                                       
                                       
                                          τα ποσοστά συμμετοχής επί του κεφαλαίου υπολογίζονται με χρήση της μεθοδολογίας που αναφέρεται στο σημείο α) (μέσος όρος των ετήσιων συμμετοχών στα κέρδη).
                                       
                                    
                        
            
               
                  26.
               
               
                  Σε περίπτωση που δεν υπάρχουν ποσοστά συμμετοχής επί του κεφαλαίου καθ' όλη τη διάρκεια της επένδυσης, μια προειδοποίηση πρέπει να συνοδεύει τη μηδενική ένδειξη ποσοστών συμμετοχής επί του κεφαλαίου στον πίνακα σύνθεσης του κόστους, προκειμένου να διευκρινίζει ότι μετά την αποχώρηση από την επένδυση πραγματοποιείται πληρωμή x % της τελικής απόδοσης.
               
            II.   ΚΑΤΑΛΟΓΟΣ ΚΟΣΤΟΥΣ ΤΩΝ PRIP ΠΛΗΝ ΕΠΕΝΔΥΤΙΚΩΝ ΚΕΦΑΛΑΙΩΝ
      
         Κόστος που πρέπει να γνωστοποιηθεί
      
      
         Εφάπαξ κόστος
      
      
               
                  27.
               
               
                  Εφάπαξ κόστος είναι ένα κόστος εισόδου και αποχώρησης που περιλαμβάνει τα αρχικά τέλη, προμήθειες ή οποιοδήποτε άλλο ποσό που καταβάλλεται άμεσα από τον ιδιώτη επενδυτή ή αφαιρείται από μια πληρωμή που εισπράττεται ή οφείλεται στον ιδιώτη επενδυτή.
               
            
               
                  28.
               
               
                  Το εφάπαξ κόστος βαρύνει ένα PRIP πλην επενδυτικών κεφαλαίων, είτε αποτελεί δαπάνες που πραγματοποιούνται απαραιτήτως κατά τη λειτουργία του, είτε την αμοιβή οποιουδήποτε συμβαλλόμενου μέρους συνδέεται με αυτό ή παρέχει υπηρεσίες σε αυτό.
               
            
         Εφάπαξ κόστος και τέλη εισόδου
      
      
               
                  29.
               
               
                  Το εφάπαξ κόστος και τέλη εισόδου περιλαμβάνουν, ενδεικτικά, τους ακόλουθους τύπους που λαμβάνονται υπόψη στο ποσό κόστους που πρέπει να γνωστοποιηθεί για PRIP πλην επενδυτικών κεφαλαίων:
                  
                              α)
                           
                           
                              προμήθειες πωλήσεων·
                           
                        
                              β)
                           
                           
                              κόστος διάρθρωσης, συμπεριλαμβανομένου του κόστους ειδικής διαπραγμάτευσης (spread) και του κόστους διακανονισμού·
                           
                        
                              γ)
                           
                           
                              κόστος ανταλλαγής κινδύνου (για να εξασφαλιστεί ότι ο παραγωγός PRIIP είναι σε θέση να αναπαράγει τις επιδόσεις του συστατικού παραγώγου του δομημένου προϊόντος — αυτό το κόστος περιλαμβάνει το κόστος συναλλαγής)
                           
                        
                              δ)
                           
                           
                              νομικά έξοδα·
                           
                        
                              ε)
                           
                           
                              κόστος εγγύησης κεφαλαίου·
                           
                        
                              στ)
                           
                           
                              έμμεσο ασφάλιστρο που καταβάλλεται στον εκδότη.
                           
                        
            
         Εφάπαξ κόστος και τέλη αποχώρησης
      
      
               
                  30.
               
               
                  Το εφάπαξ κόστος και τέλη αποχώρησης περιλαμβάνουν, ενδεικτικά, τους ακόλουθους τύπους που λαμβάνονται υπόψη στο ποσό που πρέπει να γνωστοποιηθεί για PRIP πλην επενδυτικών κεφαλαίων:
                  
                              α)
                           
                           
                              αναλογικά τέλη·
                           
                        
                              β)
                           
                           
                              εφαρμόζονται απόκλιση στο μέσο της προσφοράς για την πώληση του προϊόντος και άμεσα έξοδα ή κυρώσεις πρόωρης αποχώρησης. Η εκτίμηση της απόκλισης στο μέσο της προσφοράς πραγματοποιείται σε σχέση με τη διαθεσιμότητα μιας δευτερογενούς αγοράς, με τις συνθήκες της αγοράς και με τον τύπο του προϊόντος. Στην περίπτωση κατά την οποία ο παραγωγός PRIIP (ή σχετιζόμενος τρίτος) είναι ο μόνος διαθέσιμος αντισυμβαλλόμενος για να αγοράσει το προϊόν στη δευτερογενή αγορά, εκτιμά το κόστος αποχώρησης που πρέπει να προστεθεί στην εύλογη αξία του προϊόντος, σύμφωνα με τις εσωτερικές πολιτικές του·
                           
                        
                              γ)
                           
                           
                              κόστος που σχετίζεται με τη σύμβαση επί διαφοράς (CFD), όπως:
                              
                                          i)
                                       
                                       
                                          προμήθειες που χρεώνουν οι πάροχοι CFD — γενική προμήθεια ή προμήθεια για κάθε συναλλαγή — δηλαδή κατά το άνοιγμα και το κλείσιμο μιας σύμβασης·
                                       
                                    
                                          ii)
                                       
                                       
                                          συναλλαγές CFD όπως απόκλιση μεταξύ τιμής αγοράς και τιμής πώλησης, κόστος ημερήσιας και ολονύκτιας χρηματοδότησης, αμοιβές και φόροι διαχείρισης λογαριασμών που δεν περιλαμβάνονται ήδη στην εύλογη αξία.
                                       
                                    
                        
            
         Επαναλαμβανόμενο κόστος
      
      
               
                  31.
               
               
                  Επαναλαμβανόμενο κόστος είναι πληρωμές που αφαιρούνται τακτικά από όλες τις πληρωμές που οφείλονται στον ιδιώτη επενδυτή ή από το ποσό που επενδύθηκε.
               
            
               
                  32.
               
               
                  Το επαναλαμβανόμενο κόστος περιλαμβάνει όλους τους τύπους κόστους που βαρύνει ένα PRIP πλην επενδυτικών κεφαλαίων, είτε αποτελεί δαπάνες που πραγματοποιούνται απαραιτήτως κατά τη λειτουργία του, είτε την αμοιβή οποιουδήποτε συμβαλλόμενου μέρους συνδέεται με αυτό ή παρέχει υπηρεσίες σε αυτό.
               
            
               
                  33.
               
               
                  Ο κατάλογος που ακολουθεί είναι ενδεικτικός, αλλά όχι εξαντλητικός, των τύπων επαναλαμβανόμενης χρέωσης η οποία, όταν αφαιρείται ή χρεώνεται χωριστά, λαμβάνεται υπόψη στο ποσό που γνωστοποιείται:
                  
                              α)
                           
                           
                              κόστος που σχετίζεται με πληρωμές τοκομεριδίων·
                           
                        
                              β)
                           
                           
                              κόστος της υποκείμενης επένδυσης, αν υπάρχει.
                           
                        
            
         Κόστος των PRIP που αναφέρονται στο σημείο 17 του παραρτήματος IV
      
      
               
                  34.
               
               
                  Το εφάπαξ κόστος και τέλη αποχώρησης είναι χρηματιστηριακά τέλη, τέλη εκκαθάρισης και τέλη διακανονισμού, όταν είναι γνωστά.
               
            
               
                  35.
               
               
                  Το επαναλαμβανόμενο κόστος είναι κόστος ανταλλαγής κινδύνου που προκύπτει υπό κανονικές συνθήκες της αγοράς και ακραίες συνθήκες της αγοράς.
               
            
         Υπολογισμός του έμμεσου κόστους των PRIP πλην επενδυτικών κεφαλαίων
      
      
               
                  36.
               
               
                  Για τους σκοπούς του υπολογισμού του έμμεσου κόστους που είναι ενσωματωμένο στα PRIP, ο παραγωγός PRIIP παραπέμπει στην τιμή έκδοσης και, μετά την περίοδο συνδρομής, στη διαθέσιμη τιμή για την αγορά του προϊόντος σε δευτερογενή αγορά.
               
            
               
                  37.
               
               
                  Η διαφορά μεταξύ της τιμής και της εύλογης αξίας του προϊόντος θεωρείται εκτίμηση του συνολικού κόστους εισόδου που περιλαμβάνεται στην τιμή. Αν ο παραγωγός PRIIP δεν είναι σε θέση να διακρίνει το σχετικό έμμεσο κόστος που πρέπει να γνωστοποιείται, όπως αναφέρεται στο σημείο 29 του παρόντος παραρτήματος, χρησιμοποιώντας τη διαφορά μεταξύ της τιμής και της εύλογης αξίας, συνεργάζεται με τον εκδότη των διαφορετικών συστατικών του προϊόντος ή με τον αρμόδιο φορέα, προκειμένου να συλλέξει τις σχετικές πληροφορίες για το εν λόγω κόστος.
               
            
               
                  38.
               
               
                  Εύλογη αξία είναι η τιμή που μια οντότητα θα λάμβανε κατά την πώληση ενός περιουσιακού στοιχείου ή κατά τη μεταβίβαση μιας υποχρέωσης σε μια κανονική συναλλαγή στην κύρια (ή την πλέον συμφέρουσα) αγορά κατά την ημερομηνία επιμέτρησης υπό τις τρέχουσες συνθήκες της αγοράς (ήτοι, τιμή αποχώρησης) ανεξαρτήτως του εάν η τιμή αυτή είναι άμεσα παρατηρήσιμη ή εκτιμάται με τη χρήση άλλης τεχνικής αποτίμησης.
               
            
               
                  39.
               
               
                  Η πολιτική της εύλογης αξίας που διέπει τη μέτρηση της εύλογης αξίας θέτει μια σειρά κανόνων, περιλαμβανομένων των ακόλουθων τομέων:
                  
                              α)
                           
                           
                              διακυβέρνηση·
                           
                        
                              β)
                           
                           
                              μεθοδολογία υπολογισμού της εύλογης αξίας.
                           
                        
            
               
                  40.
               
               
                  Οι κανόνες που αναφέρονται στο σημείο 39 του παρόντος παραρτήματος αποσκοπούν στην περιγραφή μιας διαδικασίας αποτίμησης που:
                  
                              α)
                           
                           
                              συμμορφώνεται με τα ισχύοντα λογιστικά πρότυπα, σε σχέση με την εύλογη αξία·
                           
                        
                              β)
                           
                           
                              εξασφαλίζει ότι τα εσωτερικά υποδείγματα τιμολόγησης των PRIIP είναι συνεπή με τις μεθοδολογίες, τα υποδείγματα και τα πρότυπα που χρησιμοποιούνται από τον παραγωγό PRIIP για την αποτίμηση του δικού του χαρτοφυλακίου του, με την υπόθεση ότι το προϊόν είναι διαθέσιμο προς πώληση ή διατηρείται για διαπραγμάτευση·
                           
                        
                              γ)
                           
                           
                              είναι συνεπής με το επίπεδο πολυπλοκότητας του προϊόντος και τον τύπο της υποκείμενης επένδυσης·
                           
                        
                              δ)
                           
                           
                              λαμβάνει υπόψη τον πιστωτικό κίνδυνο του εκδότη και την αβεβαιότητα σχετικά με την υποκείμενη επένδυση·
                           
                        
                              ε)
                           
                           
                              καθορίζει τις παραμέτρους για τον προσδιορισμό μιας ενεργής αγοράς, προκειμένου να αποφευχθεί η πλημμελής κοστολόγηση των κινδύνων που θα μπορούσε να οδηγήσει σε σημαντικά ανακριβείς εκτιμήσεις σε ακραίες περιπτώσεις·
                           
                        
                              στ)
                           
                           
                              μεγιστοποιεί τη χρήση συναφών παρατηρήσιμων εισροών της αγοράς και ελαχιστοποιούν τη χρήση μη παρατηρήσιμων εισροών.
                           
                        
            
               
                  41.
               
               
                  Η εύλογη αξία ενός δομημένου προϊόντος προσδιορίζεται με βάση:
                  
                              α)
                           
                           
                              τιμές της αγοράς, εφόσον είναι διαθέσιμες ή έχουν διαμορφωθεί αποτελεσματικά·
                           
                        
                              β)
                           
                           
                              εσωτερικά υποδείγματα τιμολόγησης που χρησιμοποιούν ως εισροές αγοραίες αξίες που συνδέονται έμμεσα με το προϊόν και προέρχονται από προϊόντα με παρόμοια χαρακτηριστικά (συγκρίσιμη προσέγγιση)·
                           
                        
                              γ)
                           
                           
                              εσωτερικά υποδείγματα τιμολόγησης που βασίζονται σε εισροές που δεν προκύπτουν άμεσα από τα δεδομένα της αγοράς, για τις οποίες πρέπει να διατυπωθούν εκτιμήσεις και παραδοχές (προσέγγιση αποτίμησης βάσει υποδείγματος θεωρητικών τιμών).
                           
                        
            
               
                  42.
               
               
                  Αν η εύλογη αξία δεν μπορεί να προκύψει από τις τιμές της αγοράς, υπολογίζεται με χρήση μιας τεχνικής αποτίμησης που είναι σε θέση να αντιπροσωπεύσει σωστά τους διαφόρους παράγοντες που επηρεάζουν τη δομή εξόφλησης του προϊόντος, κάνοντας μέγιστη χρήση δεδομένων της αγοράς.
               
            
               
                  43.
               
               
                  Η τεχνική αποτίμησης που αναφέρεται στο σημείο 42 του παρόντος παραρτήματος λαμβάνει υπόψη τα εξής, σύμφωνα με την πολυπλοκότητα του προϊόντος:
                  
                              α)
                           
                           
                              τη χρήση πρόσφατων συναλλαγών στην αγορά σε συνθήκες πλήρους ανταγωνισμού μεταξύ ενήμερων και επαγγελματιών αντισυμβαλλομένων·
                           
                        
                              β)
                           
                           
                              παραπομπή στην τρέχουσα τιμή αγοράς άλλου μέσου που είναι ουσιαστικά το ίδιο·
                           
                        
                              γ)
                           
                           
                              τη χρήση κατάλληλου υποδείγματος προεξοφλημένων ταμειακών ροών, όπου η πιθανότητα κάθε ταμειακής ροής προσδιορίζεται με χρήση κατάλληλου υποδείγματος εξέλιξης των τιμών των περιουσιακών στοιχείων.
                           
                        
            
               
                  44.
               
               
                  Στην περίπτωση των προϊόντων συνδρομής, η εύλογη αξία υπολογίζεται κατά την ημερομηνία όπου καθορίστηκαν οι όροι του προϊόντος. Αυτή η ημερομηνία αποτίμησης είναι κοντά στην αρχή της περιόδου συνδρομής. Όταν υπάρχουν μεγάλες περίοδοι προσφοράς ή υψηλή μεταβλητότητα της αγοράς, ορίζεται κριτήριο για την επικαιροποίηση των πληροφοριών για το κόστος.
               
            
               
                  45.
               
               
                  Όταν χρησιμοποιούνται προκαταρκτικοί όροι, το κόστος υπολογίζεται με χρήση των ελάχιστων όρων του προϊόντος.
               
            
               
                  46.
               
               
                  Όταν χρησιμοποιούνται μεταβλητές τιμές συνδρομής, ορίζεται διαδικασία για τον τρόπο ενσωμάτωσης και γνωστοποίησης της επίδρασης της κυμαινόμενης τιμής συνδρομής στο κόστος.
               
            III.   ΚΑΤΑΛΟΓΟΣ ΚΟΣΤΟΥΣ ΕΠΕΝΔΥΤΙΚΩΝ ΠΡΟΪΟΝΤΩΝ ΒΑΣΙΖΟΜΕΝΩΝ ΣΕ ΑΣΦΑΛΙΣΗ
      
         Κόστος που πρέπει να γνωστοποιηθεί
      
      
         Εφάπαξ κόστος
      
      
               
                  47.
               
               
                  Εφάπαξ κόστος είναι ένα κόστος εισόδου και αποχώρησης που περιλαμβάνει τα αρχικά τέλη, προμήθειες ή οποιοδήποτε άλλο ποσό που καταβάλλεται άμεσα από τον ιδιώτη επενδυτή ή αφαιρείται από την πρώτη πληρωμή ή από περιορισμένο αριθμό πληρωμών που οφείλονται στον ιδιώτη επενδυτή ή από μια πληρωμή κατά την εξόφληση ή τη λήξη του προϊόντος.
               
            
               
                  48.
               
               
                  Το εφάπαξ κόστος βαρύνει ένα επενδυτικό προϊόν βασιζόμενο σε ασφάλιση, είτε αποτελεί δαπάνες που πραγματοποιούνται απαραιτήτως κατά τη λειτουργία του, είτε την αμοιβή οποιουδήποτε συμβαλλόμενου μέρους συνδέεται με αυτό ή παρέχει υπηρεσίες σε αυτό.
               
            
               
                  49.
               
               
                  Το εφάπαξ κόστος περιλαμβάνει, ενδεικτικά, τους ακόλουθους τύπους κόστους και τελών εισόδου που λαμβάνονται υπόψη στο ποσό που πρέπει να γνωστοποιηθεί για επενδυτικά προϊόντα βασιζόμενα σε ασφάλιση:
                  
                              α)
                           
                           
                              κόστος διάρθρωσης ή εμπορικής διαπραγμάτευσης·
                           
                        
                              β)
                           
                           
                              κόστος απόκτησης, διανομής και πωλήσεων·
                           
                        
                              γ)
                           
                           
                              κόστος επεξεργασίας/λειτουργικό κόστος (συμπεριλαμβανομένου του κόστους για τη διαχείριση της ασφαλιστικής κάλυψης)·
                           
                        
                              δ)
                           
                           
                              μέρος κόστους των ασφαλίστρων βιομετρικών κινδύνων που αναφέρονται στο σημείο 59 του παρόντος παραρτήματος·
                           
                        
                              ε)
                           
                           
                              κόστος κατοχής του απαιτούμενου κεφαλαίου (το προκαταβολικό μέρος πρέπει να γνωστοποιείται, εφόσον χρεώνεται).
                           
                        
            
         Επαναλαμβανόμενο κόστος
      
      
               
                  50.
               
               
                  Επαναλαμβανόμενο κόστος είναι πληρωμές που αφαιρούνται τακτικά από όλες τις πληρωμές από τον ιδιώτη επενδυτή ή από το ποσό που επενδύθηκε ή ποσά που δεν έχουν χορηγηθεί στον ιδιώτη επενδυτή σύμφωνα με μηχανισμό συμμετοχής στα κέρδη.
               
            
               
                  51.
               
               
                  Το επαναλαμβανόμενο κόστος περιλαμβάνει όλα τα είδη κόστους που βαρύνουν ένα επενδυτικό προϊόν βασιζόμενο σε ασφάλιση, είτε πρόκειται για δαπάνες που πραγματοποιούνται απαραιτήτως κατά τη λειτουργία του, είτε για την αμοιβή οποιουδήποτε συμβαλλόμενου μέρους συνδέεται με αυτό ή παρέχει υπηρεσίες σε αυτό.
               
            
               
                  52.
               
               
                  Ο κατάλογος που ακολουθεί είναι ενδεικτικός, αλλά όχι εξαντλητικός, των τύπων επαναλαμβανόμενης χρέωσης η οποία λαμβάνεται υπόψη στο ποσό που εμφανίζεται στη θέση «Άλλα τρέχοντα κόστη» του πίνακα 2 του παραρτήματος VII:
                  
                              α)
                           
                           
                              κόστος διάρθρωσης ή εμπορικής διαπραγμάτευσης·
                           
                        
                              β)
                           
                           
                              κόστος απόκτησης, διανομής και πωλήσεων·
                           
                        
                              γ)
                           
                           
                              κόστος επεξεργασίας/λειτουργικό κόστος (συμπεριλαμβανομένου του κόστους για τη διαχείριση της ασφαλιστικής κάλυψης)·
                           
                        
                              δ)
                           
                           
                              μέρος κόστους των ασφαλίστρων βιομετρικών κινδύνων που αναφέρονται στο σημείο 59 του παρόντος παραρτήματος·
                           
                        
                              ε)
                           
                           
                              άλλες διοικητικές δαπάνες·
                           
                        
                              στ)
                           
                           
                              κόστος κατοχής του κεφαλαίου (το επαναλαμβανόμενο μέρος πρέπει να γνωστοποιείται, εφόσον χρεώνεται)·
                           
                        
                              ζ)
                           
                           
                              κάθε ποσό που χρεώνεται εμμέσως στο ποσό που επενδύθηκε, όπως το κόστος που προκύπτει για τη διαχείριση των επενδύσεων της ασφαλιστικής εταιρείας (τέλη κατάθεσης, κόστος για νέες επενδύσεις κ.λπ.)·
                           
                        
                              η)
                           
                           
                              πληρωμές σε τρίτους για την κάλυψη κόστους που πραγματοποιείται απαραιτήτως σε σχέση με την απόκτηση ή διάθεση οποιουδήποτε περιουσιακού στοιχείου ανήκει στο επενδυτικό προϊόν βασιζόμενο σε ασφάλιση (συμπεριλαμβανομένου του κόστους συναλλαγής, όπως αναφέρεται στα σημεία 7 έως 23 του παρόντος παραρτήματος).
                           
                        
            
               
                  53.
               
               
                  Όταν ένα επενδυτικό προϊόν βασιζόμενο σε ασφάλιση επενδύει μέρος των περιουσιακών του στοιχείων του σε ΟΣΕΚΑ ή ΟΕΕ σε PRIIP εκτός από ΟΣΕΚΑ ή ΟΕΕ ή σε επενδυτικό προϊόν εκτός από PRIIP, εφαρμόζονται αντίστοιχα τα σημεία 5 (ιβ), 5 (ιγ) και 5 (ιδ) του παρόντος παραρτήματος.
               
            
         Γνωστοποίηση κόστους των ασφαλίστρων βιομετρικών κινδύνων επενδυτικών προϊόντων βασιζόμενων σε ασφάλιση
      
      
         Μέρος κόστους των ασφαλίστρων βιομετρικών κινδύνων
      
      
               
                  54.
               
               
                  Ασφάλιστρα βιομετρικών κινδύνων είναι εκείνα τα ασφάλιστρα που καταβάλλονται απευθείας από τον ιδιώτη επενδυτή ή αφαιρούνται από τα ποσά που πιστώνονται στο μαθηματικό αποθεματικό ή από το μπόνους συμμετοχής του ασφαλιστηρίου συμβολαίου και προορίζονται να καλύψουν τον στατιστικό κίνδυνο των πληρωμών παροχών από την ασφαλιστική κάλυψη.
               
            
               
                  55.
               
               
                  Η εύλογη αξία των ασφαλίστρων βιομετρικών κινδύνων είναι η αναμενόμενη παρούσα αξία, σύμφωνα με τα επιτόκια που αναφέρονται στο σημείο 71 στοιχείο α) του παρόντος παραρτήματος, των μελλοντικών πληρωμών παροχών από την ασφαλιστική κάλυψη, λαμβάνοντας υπόψη τα εξής:
                  
                              α)
                           
                           
                              παραδοχές βέλτιστης εκτίμησης γι αυτές τις πληρωμές παροχών που προέρχονται από το μεμονωμένο προφίλ κινδύνου του χαρτοφυλακίου του μεμονωμένου παραγωγού·
                           
                        
                              β)
                           
                           
                              άλλες αποδόσεις που σχετίζονται με την ασφαλιστική κάλυψη (εκπτώσεις στα ασφάλιστρα βιομετρικών κινδύνων που επιστρέφονται στους ιδιώτες επενδυτές, αύξηση των πληρωμών παροχών, μείωση των μελλοντικών ασφαλίστρων κ.λπ.) που προκύπτουν από τους μηχανισμούς συμμετοχής στα κέρδη (νόμιμους ή/και συμβατικούς).
                           
                        
            
               
                  56.
               
               
                  Οι παραδοχές βέλτιστης εκτίμησης σχετικά με τις μελλοντικές πληρωμές παροχών από την ασφαλιστική κάλυψη καθορίζονται με ρεαλιστικό τρόπο.
               
            
               
                  57.
               
               
                  Οι εκτιμώμενες μελλοντικές πληρωμές παροχών δεν περιλαμβάνουν περιθώρια σύνεσης ή το κόστος για τη διαχείριση της ασφαλιστικής κάλυψης.
               
            
               
                  58.
               
               
                  Για τους παραγωγούς που εμπίπτουν στο πεδίο εφαρμογής της οδηγίας 2009/138/ΕΚ, αυτές οι παραδοχές βέλτιστης εκτίμησης είναι συνεπείς με τις αντίστοιχες παραδοχές που χρησιμοποιούνται για τον υπολογισμό των τεχνικών αποθεματικών στον ισολογισμό Φερεγγυότητα II.
               
            
               
                  59.
               
               
                  Το μέρος κόστους των ασφαλίστρων βιομετρικών κινδύνων είναι η διαφορά μεταξύ των ασφαλίστρων βιομετρικών κινδύνων που χρεώνονται στον ιδιώτη επενδυτή που αναφέρεται στο σημείο 54 του παρόντος παραρτήματος και της εύλογης αξίας των ασφαλίστρων βιομετρικών κινδύνων που αναφέρονται στο σημείο 55 του παρόντος παραρτήματος.
               
            
               
                  60.
               
               
                  Ένας παραγωγός PRIIP μπορεί να περιλαμβάνει τα πλήρη ασφάλιστρα βιομετρικών κινδύνων για τον υπολογισμό του εφάπαξ κόστους ή του επαναλαμβανόμενου κόστους στον τόπο του μέρους κόστους των εν λόγω ασφαλίστρων.
               
            ΜΕΡΟΣ 2
      
         Συνοπτικοί δείκτες κόστους και συναθροισμένες επιπτώσεις του κόστους
      
      I.   ΣΥΝΟΠΤΙΚΟΙ ΔΕΙΚΤΕΣ ΚΟΣΤΟΥΣ
      
               
                  61.
               
               
                  Ο συνοπτικός δείκτης κόστος του PRIIP είναι η μείωση της απόδοσης λόγω του συνολικού κόστους που υπολογίζεται σύμφωνα με τα σημεία 70 έως 72 του παρόντος παραρτήματος.
               
            
               
                  62.
               
               
                  Για τον υπολογισμό του συνοπτικού δείκτη κόστους, το κόστος που γνωστοποιείται και αναφέρεται στο σημείο 72 του παρόντος παραρτήματος είναι το συνολικό κόστος. Αυτό για τα επενδυτικά κεφάλαια ισούται με το άθροισμα του κόστους που αναφέρεται στα σημεία 1 και 2 του παρόντος παραρτήματος, συν το άθροισμα του κόστους που αναφέρεται στα σημεία 4 και 6 του παρόντος Παραρτήματος· για PRIP πλην επενδυτικών κεφαλαίων, εκτός από τα PRIIP που αναφέρονται στο σημείο 17 του παραρτήματος IV, το άθροισμα του κόστους που αναφέρεται στα σημεία 27 και 28 του παρόντος παραρτήματος, συν το άθροισμα του κόστους που αναφέρεται στα σημεία 31 και 32 του παρόντος παραρτήματος· για PRIIP που αναφέρονται στο σημείο 17 του παραρτήματος IV, το άθροισμα του κόστους που αναφέρεται στα σημεία 34 και 35 του παρόντος Παραρτήματος· και για επενδυτικά προϊόντα βασιζόμενα σε ασφάλιση, το άθροισμα του κόστους που αναφέρεται στα σημεία 47 και 48 συν το άθροισμα του κόστους που αναφέρεται στα σημεία 50 και 51 του παρόντος παραρτήματος. Το συνολικό κόστος περιλαμβάνει επίσης τις κυρώσεις αποχώρησης, ανάλογα με την περίπτωση.
               
            
         Εφάπαξ κόστος και λόγος εφάπαξ κόστους
      
      
               
                  63.
               
               
                  Ο λόγος κόστους εισόδου και αποχώρησης του PRIIP είναι η μείωση της ετήσιας απόδοσης λόγω του κόστους εισόδου και αποχώρησης που υπολογίζεται σύμφωνα με τα σημεία 70 έως 72 του παρόντος παραρτήματος.
               
            
               
                  64.
               
               
                  Για τον υπολογισμό του λόγου κόστους εισόδου και αποχώρησης του κόστους που γνωστοποιείται και αναφέρεται στο σημείο 72 του παρόντος παραρτήματος για επενδύσεις κεφαλαίων είναι το κόστος εισόδου και αποχώρησης σύμφωνα με τα σημεία 1 και 2 του παρόντος παραρτήματος· τα σημεία 27 και 28 του παρόντος παραρτήματος για τα PRIP πλην επενδυτικών κεφαλαίων, εκτός από τα PRIIP που αναφέρονται στο σημείο 17 του παραρτήματος IV· το σημείο 35 για τα PRIIP που αναφέρονται στο σημείο 17 του παραρτήματος IV· καθώς και τα σημεία 47 και 48 του παρόντος παραρτήματος για επενδυτικά προϊόντα βασιζόμενα σε ασφάλιση. Το κόστος αποχώρησης περιλαμβάνει επίσης τις κυρώσεις αποχώρησης, ανάλογα με την περίπτωση.
               
            
         Λόγοι επαναλαμβανόμενων εξόδων, κόστους συναλλαγών χαρτοφυλακίου και κόστους ασφάλισης/άλλου επαναλαμβανόμενου κόστους
      
      
               
                  65.
               
               
                  Ο λόγος του κόστους συναλλαγών χαρτοφυλακίου, του κόστους ασφάλισης και άλλου επαναλαμβανόμενου κόστους του PRIIP είναι η μείωση της ετήσιας απόδοσης λόγω του κόστους συναλλαγής χαρτοφυλακίου και άλλου επαναλαμβανόμενου κόστους που υπολογίζεται σύμφωνα με τα σημεία 70 έως 72 του παρόντος παραρτήματος.
               
            
               
                  66.
               
               
                  Για τον υπολογισμό του λόγου του κόστους συναλλαγών χαρτοφυλακίου και του λόγου του κόστους ασφάλισης ισχύουν τα ακόλουθα:
                  
                              α)
                           
                           
                              για τον υπολογισμό των συναλλαγών χαρτοφυλακίου, το κόστος που γνωστοποιείται και αναφέρεται στο σημείο 72 είναι το κόστος συναλλαγών χαρτοφυλακίου, σύμφωνα με τα σημεία 7 έως 23 του παρόντος παραρτήματος για τα επενδυτικά κεφάλαια, το σημείο 29 στοιχείο γ) του παρόντος παραρτήματος για τα PRIP πλην επενδυτικών κεφαλαίων, εκτός από τα PRIIP που αναφέρονται στο σημείο 17 του παραρτήματος IV, και το σημείο 52 στοιχείο η) του παρόντος παραρτήματος για επενδυτικά προϊόντα βασιζόμενα σε ασφάλιση
                           
                        
                              β)
                           
                           
                              για τον υπολογισμό του λόγου του κόστους ασφάλισης, το κόστος που γνωστοποιείται και αναφέρεται στο σημείο 72 του παρόντος παραρτήματος είναι το κόστος ασφάλισης σύμφωνα με τα σημεία 59 και 60 του παρόντος παραρτήματος για επενδυτικά προϊόντα βασιζόμενα σε ασφάλιση.
                           
                        
            
               
                  67.
               
               
                  Ο λόγος του άλλου επαναλαμβανόμενου κόστους είναι η μείωση της ετήσιας απόδοσης λόγω άλλου επαναλαμβανόμενου κόστους που υπολογίζεται ως η διαφορά μεταξύ του συνοπτικού δείκτη κόστους σύμφωνα με το σημείο 61 του παρόντος παραρτήματος και του αθροίσματος του λόγου του εφάπαξ κόστους, σύμφωνα με το σημείο 63 του παρόντος παραρτήματος, συν τον λόγο του κόστους συναλλαγής χαρτοφυλακίου, σύμφωνα με το σημείο 66 στοιχείο α), συν τον λόγο του κόστους ασφάλισης, σύμφωνα με το σημείο 66 στοιχείο β) του παρόντος παραρτήματος, συν τους λόγους του δευτερεύοντος κόστους, σύμφωνα με το σημείο 68 του παρόντος παραρτήματος.
               
            
         Πρόσθετο κόστος και λόγοι πρόσθετου κόστους (αμοιβές επιδόσεων και λόγος ποσοστών συμμετοχής επί του κεφαλαίου)
      
      
               
                  68.
               
               
                  Για τον υπολογισμό του λόγου των αμοιβών επιδόσεων, του κόστους που γνωστοποιείται και αναφέρεται στο σημείο 72 είναι το πρόσθετο κόστος χαρτοφυλακίου σύμφωνα με το σημείο 6 στοιχείο α) του παρόντος παραρτήματος για τα επενδυτικά κεφάλαια. Για τον υπολογισμό του λόγου των ποσοστών συμμετοχής επί του κεφαλαίου, το κόστος που γνωστοποιείται και αναφέρεται στο σημείο 72 του παρόντος παραρτήματος είναι το πρόσθετο κόστος χαρτοφυλακίου σύμφωνα με το σημείο 6 στοιχείο β) του παρόντος παραρτήματος για τα επενδυτικά κεφάλαια.
               
            
               
                  69.
               
               
                  Το «τρέχον κόστος», οι «αμοιβές επιδόσεων» και τα «ποσοστά συμμετοχής επί του κεφαλαίου», όπως αναφέρονται στο παράρτημα VII είναι αντίστοιχα το «επαναλαμβανόμενο κόστος», ο «λόγος αμοιβών επιδόσεων» και ο «λόγος συμμετοχών στα κέρδη», όπως αναφέρονται στο παρόν παράρτημα και στο άρθρο 5.
               
            
         Υπολογισμός του συνοπτικού δείκτη κόστους
      
      
               
                  70.
               
               
                  Ο συνοπτικός δείκτης κόστους υπολογίζεται ως η διαφορά μεταξύ των δύο ποσοστών i και r, όπου r είναι ο ετήσιος εσωτερικός συντελεστής απόδοσης σε σχέση με τις ακαθάριστες πληρωμές από τον ιδιώτη επενδυτή και τις εκτιμώμενες πληρωμές παροχών προς τον ιδιώτη επενδυτή κατά τη διάρκεια της συνιστώμενης περιόδου διακράτησης και i είναι ο ετήσιος εσωτερικός συντελεστής απόδοσης για το αντίστοιχο σενάριο χωρίς κόστος.
               
            
               
                  71.
               
               
                  Η εκτίμηση των μελλοντικών πληρωμών παροχών σύμφωνα με το σημείο 70 του παρόντος παραρτήματος βασίζεται στις ακόλουθες παραδοχές:
                  
                              α)
                           
                           
                              εκτός από τα PRIIP, όπως αναφέρονται στο σημείο 17 του παραρτήματος IV, ο ετήσιος εσωτερικός συντελεστής απόδοσης, δηλαδή οι επιδόσεις του PRIIP, υπολογίζεται με εφαρμογή της μεθοδολογίας και της υποκείμενης υπόθεσης που χρησιμοποιούνται για την εκτίμηση του μετριοπαθούς σεναρίου από το τμήμα σεναρίων επιδόσεων του εγγράφου βασικών πληροφοριών·
                           
                        
                              β)
                           
                           
                              οι πληρωμές παροχών εκτιμώνται με την παραδοχή ότι όλο το κόστος που περιλαμβάνεται στο συνολικό κόστος σύμφωνα με το σημείο 62 του παρόντος παραρτήματος αφαιρούνται·
                           
                        
                              γ)
                           
                           
                              για τα PRIIP, όπως αναφέρονται στο σημείο 17 του παραρτήματος IV και για τους ΟΣΕΚΑ ή τα κεφάλαια εκτός ΟΣΕΚΑ για τους οποίους ή τα οποία οι παραγωγοί PRIIP χρησιμοποιούν το έγγραφο βασικών πληροφοριών για τους επενδυτές σύμφωνα με το άρθρο 14 παράγραφος 2 του παρόντος κανονισμού» οι επιδόσεις είναι 3 %.
                           
                        
            
               
                  72.
               
               
                  Για τους σκοπούς του υπολογισμού του σεναρίου χωρίς κόστος, όπως αναφέρεται στο σημείο 70 του παρόντος παραρτήματος, ισχύουν τα ακόλουθα:
                  
                              α)
                           
                           
                              για τον υπολογισμό του i είτε οι ακαθάριστες πληρωμές από τον ιδιώτη επενδυτή αφαιρούνται από το κόστος που γνωστοποιείται είτε οι προβλεπόμενες πληρωμές παροχών στον ιδιώτη επενδυτή από τον υπολογισμό του r αυξάνονται με την παραδοχή ότι τα ποσά του κόστους που γνωστοποιείται είχαν επενδυθεί επιπροσθέτως. Τότε το i είναι ο ετήσιος εσωτερικός συντελεστής απόδοσης σε σχέση με αυτές τις προσαρμοσμένες πληρωμές από και προς τον ιδιώτη επενδυτή·
                           
                        
                              β)
                           
                           
                              όταν το κόστος που γνωστοποιείται μπορεί να εκφραστεί ως σταθερό ποσοστό της αξίας των περιουσιακών στοιχείων που μπορούν να μη λαμβάνονται υπόψη κατά τον υπολογισμό που περιγράφεται στο σημείο 72 στοιχείο α) του παρόντος παραρτήματος και αντ' αυτού να προστίθενται στο ποσοστό του ετήσιου εσωτερικού συντελεστή απόδοσης i για το αντίστοιχο σενάριο χωρίς κόστος μετά.
                           
                        
            
         Ειδικές απαιτήσεις για τα PRIP πλην επενδυτικών κεφαλαίων
      
      
               
                  73.
               
               
                  Για τους σκοπούς του υπολογισμού του σεναρίου χωρίς κόστος, όπως αναφέρεται στο σημείο 70 του παρόντος παραρτήματος για PRIP πλην επενδυτικών κεφαλαίων, οι ακαθάριστες πληρωμές από τον ιδιώτη επενδυτή από τον υπολογισμό του r, όπως αναφέρεται στο σημείο 72 του παρόντος παραρτήματος, μειώνονται κατά το κόστος που γνωστοποιείται.
               
            
         Ειδικές απαιτήσεις για επενδυτικά προϊόντα βασιζόμενα σε ασφάλιση
      
      
               
                  74.
               
               
                  Για τους σκοπούς των υπολογισμών που περιγράφονται στα σημεία 70 έως 72 του παρόντος παραρτήματος, θεωρείται ότι, για επενδυτικά προϊόντα βασιζόμενα σε ασφάλιση, κατά τη διάρκεια της περιόδου διακράτησης δεν πραγματοποιούνται πληρωμές που προκύπτουν από την ασφαλιστική κάλυψη. Δηλαδή, ο υπολογισμός του περιληπτικού δείκτη κόστους βασίζεται αποκλειστικά στις εκτιμώμενες πληρωμές παροχών χρηματοδότησης.
               
            
               
                  75.
               
               
                  Στον βαθμό που το επαναλαμβανόμενο και εφάπαξ κόστος καλύπτεται από άμεσο κόστος που αποτελούν σταθερό μέρος του υπολογισμού ασφαλίστρων του προϊόντος, ο υπολογισμός του επαναλαμβανόμενου και του εφάπαξ κόστους βασίζεται σε αυτό το άμεσο κόστος.
               
            
               
                  76.
               
               
                  Για συμμετοχή στα κέρδη για επενδυτικά προϊόντα βασιζόμενα σε ασφάλιση ισχύουν τα ακόλουθα:
                  
                              α)
                           
                           
                              κατά τον υπολογισμό του επαναλαμβανόμενου κόστους και του εφάπαξ κόστους για επενδυτικά προϊόντα βασιζόμενα σε ασφάλιση, τα ποσά που παρακρατούνται από την απόδοση των επενδύσεων μέσω μηχανισμών συμμετοχής στα κέρδη θεωρούνται κόστος·
                           
                        
                              β)
                           
                           
                              όταν ένα μέρος του κόστους επιστρέφεται στους ιδιώτες επενδυτές με χωριστά μπόνους κόστους, αυτό θεωρείται έκπτωση κόστους που μειώνει τις μειώσεις κόστους υπό τον όρο:
                              
                                          i)
                                       
                                       
                                          τα μπόνους κόστους να δηλώνονται χωριστά από άλλα μέρη του μπόνους συμμετοχής και να προορίζονται για την επιστροφή μερών του κόστους σύμφωνα με τους συμβατικούς όρους του προϊόντος.
                                       
                                    
                                          ii)
                                       
                                       
                                          ο παραγωγός PRIIP να μπορεί να τεκμηριώσει με βάση ορθές αναλογιστικές μεθόδους ότι τα αναμενόμενα μελλοντικά μπόνους κόστους καλύπτονται από αναμενόμενα μελλοντικά κέρδη που προκύπτουν από συντηρητικές παραδοχές σχετικά με το μελλοντικό κόστος.
                                       
                                    
                        
            
         Υπολογισμός των λόγων
      
      
         Αρχή κατά του διπλού υπολογισμού
      
      
               
                  77.
               
               
                  Αν ένας τύπος κόστους καλύπτεται από δύο ή περισσότεροι τύποι κόστους, όπως αναφέρονται στο παρόν παράρτημα, αυτός ο τύπος κόστους λαμβάνεται υπόψη μία μόνο φορά στον υπολογισμό των δεικτών (λόγων), οι οποίοι βασίζονται σε αυτό.
               
            
         Άλλες προδιαγραφές
      
      
               
                  78.
               
               
                  Οι λόγοι εκφράζονται σε ποσοστό με δύο δεκαδικά ψηφία.
               
            
               
                  79.
               
               
                  Οι λόγοι υπολογίζονται τουλάχιστον μία φορά κατ' έτος.
               
            
               
                  80.
               
               
                  Οι λόγοι βασίζονται στους πιο πρόσφατους υπολογισμούς κόστους τους οποίους έχει καθορίσει ο παραγωγός PRIIP. Με την επιφύλαξη του σημείου 77 του παρόντος παραρτήματος, το κόστος εκτιμάται σε βάση «συμπεριλαμβανομένων όλων των φόρων».
                  Όσον αφορά τα επενδυτικά κεφάλαια, ισχύουν τα ακόλουθα:
                  
                              α)
                           
                           
                              πραγματοποιείται χωριστός υπολογισμός για κάθε κατηγορία μετοχών, αλλά αν οι μονάδες δύο ή περισσότερων κατηγοριών έχουν ίδια εξοφλητική προτεραιότητα, μπορεί να πραγματοποιηθεί ένας μόνο υπολογισμός σε αυτές·
                           
                        
                              β)
                           
                           
                              στην περίπτωση αμοιβαίου κεφαλαίου τύπου μανδύα (umbrella fund), κάθε συστατικό τμήμα ή επιμέρους κεφάλαιο αντιμετωπίζεται χωριστά για τους σκοπούς του παρόντος παραρτήματος, αλλά τυχόν χρεώσεις που οφείλονται στο κεφάλαιο ως σύνολο κατανέμονται μεταξύ όλων των επιμέρους κεφαλαίων σε βάση που είναι δίκαιη για όλους τους επενδυτές.
                           
                        
            
               
                  81.
               
               
                  Εκτός από τον πρώτο υπολογισμό για ένα νέο PRIIP, και εάν δεν αναφέρεται διαφορετικά, οι λόγοι υπολογίζονται τουλάχιστον μία φορά το χρόνο, εκ των υστέρων. Όταν, λόγω ουσιαστικής μεταβολής, κρίνεται ακατάλληλο να χρησιμοποιείται το εκ των υστέρων στοιχείο, μπορεί αντ'αυτού να χρησιμοποιηθεί εκτίμηση, έως ότου καταστούν διαθέσιμα εκ των υστέρων στοιχεία που να αντικατοπτρίζουν την επίδραση της σημαντικής αλλαγής.
               
            
               
                  82.
               
               
                  Τα εκ των υστέρων στοιχεία βασίζονται σε πρόσφατους υπολογισμούς κόστους τους οποίους ο παραγωγός PRIIP έχει προσδιορίσει για βάσιμους λόγους ότι είναι κατάλληλοι για τον εν λόγω σκοπό. Τα στοιχεία μπορεί να βασίζονται στο κόστος που ορίζεται στη δήλωση εργασιών του PRIIP που δημοσιεύθηκε στην τελευταία ετήσια ή εξαμηνιαία έκθεσή του, αν η εν λόγω δήλωση είναι αρκετά πρόσφατη. Αν δεν είναι αρκετά πρόσφατη, χρησιμοποιείται αντ'αυτής συγκρίσιμος υπολογισμός με βάση το κόστος που χρεώθηκε κατά τη διάρκεια της πιο πρόσφατης δωδεκάμηνης περιόδου.
               
            
               
                  83.
               
               
                  Οι πληροφορίες σχετικά με τους λόγους που ίσχυαν κατά τη διάρκεια των προηγούμενων ετών/περιόδων δημοσιεύονται στη θέση που καθορίζεται στο έγγραφο βασικών πληροφοριών ως γενική πηγή περαιτέρω πληροφοριών για τους επενδυτές που τις ζητούν.
               
            
               
                  84.
               
               
                  Όταν πρέπει να ληφθεί υπόψη το κόστος που αναλογεί σε υποκείμενο ΟΣΕΚΑ ή ΟΕΕ, ισχύουν τα ακόλουθα:
                  
                              α)
                           
                           
                              ο δείκτης κόστους κάθε υποκείμενου ΟΣΕΚΑ ή ΟΕΕ επιμερίζεται σύμφωνα με την αναλογία της καθαρής αξίας ενεργητικού του PRIIP, την οποία αντιπροσωπεύει ο εν λόγω ΟΣΕΚΑ ή ΟΕΕ κατά την κρίσιμη ημερομηνία, δηλαδή την ημερομηνία κατά την οποία λαμβάνονται τα στοιχεία του PRIIP·
                           
                        
                              β)
                           
                           
                              όλα τα επιμερισμένα στοιχεία προστίθενται στα στοιχεία του συνολικού κόστους του ίδιου του επενδυτικού PRIIP, παρουσιάζοντας συνεπώς ένα ενιαίο σύνολο.
                           
                        
            
         Μεθοδολογία υπολογισμού για νέα PRIIP
      
      
               
                  85.
               
               
                  Αντί των εκ των υστέρων δεδομένων, για τον υπολογισμό των διαφόρων τύπων κόστους χρησιμοποιούνται εκτιμήσεις. Οι εν λόγω εκτιμήσεις διενεργούνται με την έγκριση ως προσεγγιστικών τιμών είτε συγκρίσιμου PRIIP είτε ομάδας ομοτίμων.
               
            
               
                  86.
               
               
                  Για PRIIP που χρεώνουν καθορισμένη αμοιβή που περιλαμβάνει όλες τις επιβαρύνσεις, χρησιμοποιείται η εν λόγω αμοιβή υπό την προϋπόθεση να περιλαμβάνει όλο το κόστος που παρουσιάζεται βάσει των απαιτήσεων γνωστοποίησης κόστους του PRIIP.
               
            
               
                  87.
               
               
                  Για PRIIP που θέτουν ανώτατο όριο για το ποσό που είναι δυνατό να χρεωθεί, υπό την προϋπόθεση να περιλαμβάνει όλο το κόστος που παρουσιάζεται βάσει των απαιτήσεων γνωστοποίησης κόστους του PRIIP, χρησιμοποιείται αντ' αυτού το εν λόγω ανώτατο όριο, εφόσον ο παραγωγός PRIIP δεσμεύεται για την τήρηση του δημοσιευμένου στοιχείου και για την απορρόφηση οποιουδήποτε κόστους θα προκαλούσε, υπό άλλες συνθήκες, την υπέρβασή του.
               
            
               
                  88.
               
               
                  Αν, κατά τη γνώμη του παραγωγού PRIIP, η έκφραση ενός στοιχείου με δύο δεκαδικά ψηφία θα μπορούσε ενδεχομένως να υποδεικνύει λανθασμένο βαθμό ακριβείας στους επενδυτές, είναι αρκετό το εν λόγω στοιχείο να εκφραστεί με ένα δεκαδικό ψηφίο.
               
            
               
                  89.
               
               
                  Ο παραγωγός PRIIP εξασφαλίζει ότι η ακρίβεια του εκτιμώμενου στοιχείου παραμένει υπό εξέταση. Ο παραγωγός PRIIP καθορίζει πότε είναι σκόπιμο να αρχίσει να χρησιμοποιεί εκ των υστέρων στοιχεία αντί της εκτίμησης· αλλά σε κάθε περίπτωση, το αργότερο εντός 12 μηνών από την ημερομηνία κατά την οποία το PRIIP προσφέρθηκε για πρώτη φορά προς πώληση σε οποιοδήποτε κράτος μέλος, επανεξετάζει την ακρίβεια της εκτίμησης υπολογίζοντας ένα στοιχείο εκ των υστέρων.
               
            II.   ΣΥΝΑΘΡΟΙΣΜΕΝΕΣ ΕΠΙΠΤΩΣΕΙΣ ΤΟΥ ΚΟΣΤΟΥΣ
      
         Κοινές απαιτήσεις για όλους τους τύπους PRIIP
      
      
               
                  90.
               
               
                  Ο πίνακας ή οι πίνακες που αναφέρονται στο άρθρο 5 περιλαμβάνουν μια ένδειξη του συνολικού κόστους τόσο με τη μορφή χρηματικού ποσού όσο και με τη μορφή ποσοστού για την περίπτωση όπου ο ιδιώτης επενδυτής επενδύει, αντίστοιχα, 10 000,00 EUR (για όλα τα PRIIP εκτός από επενδυτικά προϊόντα βασιζόμενα σε ασφάλιση με τακτικά ασφάλιστρα) ή 1 000,00 EUR ετησίως (για επενδυτικά προϊόντα βασιζόμενα σε ασφάλιση με τακτικά ασφάλιστρα) κατά τη διάρκεια διαφορετικών περιόδων διακράτησης, συμπεριλαμβανομένης της συνιστώμενης περιόδου διακράτησης. Οι περίοδοι διακράτησης που παρουσιάζονται είναι εκείνες που αναφέρονται στα σημεία 14 έως 16 του παραρτήματος IV. Όταν ένα προϊόν θεωρείται ότι δεν έχει εναλλακτική ταμειακή διευκόλυνση που προωθούνται από τον παραγωγό PRIIP ή από τρίτο, ή όταν υπάρχει απουσία μηχανισμών ρευστότητας, ή για εκείνα τα PRIIP που αναφέρονται στο σημείο 17 του παραρτήματος IV, η εν λόγω ένδειξη κόστους μπορεί να εμφανίζεται μόνο κατά τη λήξη ή κατά το τέλος της συνιστώμενης περιόδου διακράτησης.
               
            
               
                  91.
               
               
                  Όταν το νόμισμα του PRIIP δεν είναι το ευρώ, χρησιμοποιείται ποσό παρόμοιου μεγέθους με εκείνο που ορίζεται στο σημείο 90 του παρόντος παραρτήματος και διαιρείται ακριβώς διά το 1 000.
               
            
               
                  92.
               
               
                  Το συνολικό κόστος περιλαμβάνει εφάπαξ, επαναλαμβανόμενο και πρόσθετο κόστος, καθώς και, κατά περίπτωση, κυρώσεις αποχώρησης.
               
            
               
                  93.
               
               
                  Οι κυρώσεις αποχώρησης διακρίνονται από άλλο κόστος αποχώρησης που καταβάλλεται σε κάθε περίπτωση και, ως εκ τούτου, πρέπει πάντοτε να συμπεριλαμβάνονται στο εφάπαξ κόστος.
               
            
               
                  94.
               
               
                  Η σημασία των κυρώσεων αποχώρησης εξαρτάται από την περίοδο διακράτησης της επένδυσης και την ακριβή στιγμή εξαργύρωσης του προϊόντος. Οι κυρώσεις αποχώρησης δεν είναι σημαντικές αν η επένδυση διατηρείται για τη συνιστώμενη περίοδο διακράτησης.
               
            
         (1)  Οδηγία 2007/16/ΕΚ της Επιτροπής, της 19ης Μαρτίου 2007, για την εφαρμογή της οδηγίας 85/611/ΕΟΚ του Συμβουλίου για τον συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) όσον αφορά τη διευκρίνιση ορισμένων ορισμών (ΕΕ L 79 της 20.3.2007, σ. 11).
   
   
      ΠΑΡΑΡΤΗΜΑ VII
      
         ΠΑΡΟΥΣΙΑΣΗ ΤΟΥ ΚΟΣΤΟΥΣ
      
      Η μείωση της απόδοσης (RIY) δείχνει ποιον αντίκτυπο έχει το συνολικό κόστος που αναλαμβάνετε στην απόδοση της επένδυσης που μπορεί να λάβετε. Το συνολικό κόστος λαμβάνει υπόψη το εφάπαξ, το διαρκές και το δευτερεύον κόστος.
      Τα ποσά που παρουσιάζονται εδώ είναι το σωρευτικό κόστος του ίδιου του προϊόντος, για τρεις διαφορετικές περιόδους διακράτησης. Περιλαμβάνουν δυνητικές κυρώσεις πρόωρης αποχώρησης. Τα στοιχεία προϋποθέτουν ότι επενδύετε [10 000,00 EUR (Ή 1 000,00 EUR ετησίως για PRIIP με τακτικά ασφάλιστρα)]. Τα στοιχεία είναι εκτιμήσεις και ενδέχεται να μεταβληθούν στο μέλλον.
      
         Πίνακας 1
      
      
         Κόστος με την πάροδο του χρόνου
      
      Το πρόσωπο που σας πωλεί ή σας παρέχει συμβουλές σχετικά με αυτό το προϊόν ενδέχεται να σας επιβαρύνουν με άλλο κόστος. Αν συμβεί αυτό, το εν λόγω πρόσωπο θα σας δώσει πληροφορίες σχετικά με αυτό το κόστος και θα σας υποδείξει τον αντίκτυπο που έχει όλο το κόστος στην επένδυσή σας με την πάροδο του χρόνου.
      
         
      
         Πίνακας 2
      
      
         Σύνθεση του κόστους
      
      Ο παρακάτω πίνακας παρουσιάζει:
      
                  —
               
               
                  τον ετήσιο αντίκτυπο των διαφόρων τύπων κόστους στην απόδοση της επένδυσης την οποία ενδέχεται να λάβετε στο τέλος της συνιστώμενης περιόδου διακράτησης·
               
            
                  —
               
               
                  τη σημασία των διαφόρων κατηγοριών κόστους.
               
            
         
      Για τα PRIIP που προσφέρουν μια σειρά από επιλογές για τις επενδύσεις, οι παραγωγοί PRIIP χρησιμοποιούν τον πίνακα 1 και τον πίνακα 2 του παρόντος παραρτήματος για την παρουσίαση του κόστους, εμφανίζοντας για κάθε ένα από τα στοιχεία σε κάθε πίνακα, ανάλογα με την περίπτωση, το εύρος του κόστους.